
Editura 


Noua serie de roma- 

ne de dragoste Romantica 

este inaugurată de ciclul 

La început a fost iubirea. Patru 

romane care ne povestesc viața a doi 

tineri, Julie şi Matt, şcolăriţa şi rebelul, 

frumoasa şi motociclistul... Nimeni nu le 

înţelege iubirea. Dar, oricât de diferiţi ar fi, ei vor, 

mai mult decât orice pe lume, să rămână împreună 

pentru totdeauna. Julie şi Matt, foarte îndrăgostiţi la 
numai 18 ani, se supun pasiunii şi impulsului şi fac ceea 

ce alte cupluri de vârsta lor doar visează: se căsătoresc. 
Cititorii se vor recunoaşte poate în acest minunat cuplu, 
doi tineri care au parte de bucurii dar şi de necazuri, de 
fericire dar şi de tragedie. Cei doi ne vor purta prin 
meandrele tuturor sentimentelor şi contradicţiilor unei vieţi 
trăite din plin. Vom simţi odată cu ei sărăcia, gelozia, 
prietenia, înstrăinarea, regăsirea, disperarea, seninătatea, dar 
mai ales dragostea! 


Ciclul La început a fost iubirea cuprinde:: 
1. Să păstrezi ce ai 

2. La bine şi la rău 

3. La bucurie şi necaz 

4. Până când moartea ne va despărţi 

— Îți propun o afacere, spuse Julie. 

Matt îi adresă un zâmbet mulțumit. 

— După o masă ca asta, dorințele tale sunt poruncă pentru 
mine. Își împinse scaunul în spate şi se bătu peste stomac. 

— Deci, aşa se câştigă inima unui bărbat, glumi Julie. Da, 
ştiu, te-ai însurat cu mine pentru că ştiai că mai devreme sau 
mai târziu o să învăţ să gătesc. 

— Corect. Parmezan de pui, fasole verde cu lămâie, plăcintă 
de mere, gata, eşti o nevastă perfectă, spuse Matt, făcându-i cu 
ochiul. | 

Julie îşi ridică ochii spre cer, râzând, şi aruncă şervetul în 
el. Matt începu unul din accesele de tuse. Râsul lui Julie se topi 
într-o încruntare îngrijorată. 

— Deci, afacerea pe care ţi-o propun. Eu spăl vasele, iar tu 
te arunci direct în pat şi ai grijă măcar o dată şi de tine, spuse 
ea. Nu te mai ridici şi nu mai faci nimic până mâine dimineaţă. 
Ce zici? 

Matt aşteptă să-i treacă tusea şi înclină din cap. 

— Mulţumesc, Jules, spuse el răguşit. În weekend gătesc 
eu şi tot eu spăl vasele. 

Ocol masa şi se aplecă să o sărute pe tâmplă. Julie se opri 
din strânsul vaselor şi savură senzația buzelor lui Matt pe piele 
şi mirosul lui familiar. Îşi închise ochii şi se abandonă o clipă 
plăcerii de a-l avea pe Matt aproape. 

Sărutul se transformă într-un nou acces de tuse. J ulie 
deschise imediat ochii. 

— Gata, la pat! ordonă ea. Gripa asta de iarnă dura de prea 
multă vreme. Nu ţi-a spus doctorul să te odihneşti cât mai mult? 

— O.K., O.K., spuse Matt, mergând cu spatele spre dormi- 
tor. Jules, să ştii chiar cred că eşti nevasta perfectă. Pe bune. 

Julie zâmbi, în timp ce Matt dispărea în cealaltă cameră. 
Soție. Începea să se obişnuiască cu termenii. Puse grămada de 
vase în chiuvetă. La început părea o joacă, iar Matt şi ea nişte 
puşti care se joacă de-a oamenii mari, de-a mama şi tata. Dar 
micul lor apartament de deasupra magazinului de solduri din 
Madison, Ohio, începea să arate în sfârşit ca acasă — la ei acasă. 
Iar incredibilul sentiment de a fi iubit atât de mult — şi de a 
iubi atât de mult — era întărit de siguranța că, orice îi va aştepta 
pe ea şi pe Matt, ei vor împărți totul. 

Julie râse uşurel, în timp ce aştepta ca chiuveta să se umple 
cu apă caldă. Turnă detergentul. Din ce cauză merită ea să fie 
fericită lângă o chiuvetă plină cu vase murdare? Nu se așteptase 
la asta la începerea colegiului, toamna trecută. Nici vorbă. 
Atunci, cu acel rămas-bun spus lui Matt încă proaspăt în minte, 
i se părea că o aşteaptă patru ani de singurătate, patru ani de 
apeluri telefonice care nu se vor substitui niciodată prezenţei 
lui. Apoi, venirea-surpriză a lui Matt şi noaptea pasională care 
a urmat. i 

Acel weekend a fost ca un vis: trezirea ei în cămin, în bratele 
lui Matt, goana spre granița statului Maryland pe motocicleta 
lui Matt, ceremonia de căsătorie din acea mică sală a primăriei, 
însorită, perfectă, mirosind a lemn. ȘI, înainte să aibă timpul să 
creadă că e adevărat, Julie era femeie măritată. 

Şterse tava şi o puse în scurgător. În baie se auzea Matt, 
care se spăla. I se părea atât de natural acum, era un ritm firesc 
al zilei. Dar la început nu a fost atât de simplu. Primele săptămâni 
de îmbrăţişări în care se pierdeau au făcut loc primelor zile de 
trezire la realitate. Cruntă realitate. Matt renunţase la întreaga 
lui viaţă din Philadelphia — slujba, prietenii, iubiții lui munţi 
şi lacurile. lar Julie trebuia să aleagă între colegiu şi Matt. Cca 

mai înfricoşătoare parte era să ştie că ceea ce făcuseră era de 
tot. Pentru tot restul anilor vieţii noastre... 

Oare făcuseră o greşeală, a fost întrebarea fiecăruia dintre 
ei — la început fără cuvinte, apoi temerile lor au erupt în sfârşit, 
în certuri cum nu mai avuseseră vreodată. Julie simţi cum roşeşte 
“când îşi aminti cum tensiunea dintre ei o aruncase în braţele lui 
Nicholas Stone. Nu putea nici acum să şteargă din amintire 
săruturile lui Nick, felul în care buzele lui se topiseră împreună 
cu ale ei, tandreţea atingerii lui. 

Julie oftă, în timp ce mai ştergea un castron. Slavă Domnului, 
pentru binele lui Matt şi al ei, că lucrurile nu au mers mai departe! 
Din păcate, prietenia ei cu Nick nu a mai fost aceeaşi după aceea, 
iar acum, la două luni după întâmplare, Matt abia îl saluta pe 
Nick. Primul prieten al lui Matt din Madison, Ohio, devenise 
persona non grata. Din cauza ei. 

Julie încercă să lase deoparte toate amintirile incomode. 
Ea şi Matt reuşiseră să treacă şi peste asta. Erau tot mai 
îndrăgostiţi pe zi ce trecea. Asta era cel mai important. Vacanţa 
de Crăciun fusese ca o lună de miere petrecută acasă — patina) 
pe lac, după-amieze în intimitatea căminului, cu filme vechi la 
TV, o călătorie la lacul Erie, cu o plimbare pe ţărmul nisipos. 

Acum, al doilea semestru îşi intra în drepturi, iar cea de-a 
doua jumătate a cursului de un an cu profesorul Copeland arăta 
mai bine decât'ultimul semestru. Poate — se gândi Julie chico- 
tind pentru ea — poate că reuşise să treacă peste primul şoc cu 
Copeland — ajunsese să-l cunoască pe om. Nota de A-minus, 
aproape maximă, pentru activitatea pe primul semestru, chiar 
fusese un mic şoc pentru ea. Şi asta nu pentru că Julie nu ar fi 
muncit o grămadă, dar Copeland era notoriu pentru cărpănoşenia 
cu care dădea note mari. 

— Hei, Jules? se auzi Matt, care tocmai ieşea din baie, tuşind 
uşor. 

Julie se întoarse pe. jumătate de la chiuvetă. 

— Da? 

Matt veni spre ea, cu părul închis la culoare şi des, ud şi cu 
un prosop înfăşurat în jurul mijlocului, cu torsul musculos gol. 

— Ce zici dacă îl pun pe Leon să facă deschiderea la Cow 
Girls? Cuvintele erau punctate de o tuse tot mai accentuată, dar 
ochii adânci, cenuşii, străluceau de entuziasm. 

Patru zile pe săptămână, Matt lucra pe post de chelner, 
spălător de vase, picolo; la Barn and Grill, cel mai popular 
restaurant din oraş. Dar în fiecare vineri seara, patronii lui, Jake 
şi Patricia Howard, îl lăsau să facă cea mai mare, cea mai tare 
petrecere din Ohio, cu muzică pe viu şi cu foarte mult dans. De 
când Matt venise cu noul lui Club Night, încasările de vineri de 
la Barn and Grill se triplaseră, iar Julie nu-l văzuse atât de 
entuziast de când conducea Fast Lane, clubul tatălui lui, din 
Philadelphia. In plus, Jake şi Pat îi făcuseră parte din profiturile ` 
aduse de Club Night, ceea ce însemna că din când în când le mai 
rămânea lui Matt şi Julie câte ceva după ce-şi plăteau facturile. 
Un prânz pe undeva, pe la o cârciumioară, un CD nou. După ce 
te lupţi să treci cu greu prin toamnă şi iarnă, asta însemna destul 
de mult. 

— Cred că o să fie un număr dublu de senzație, spunea 
Matt. Leon mi-a cântat ultima oară câteva din cântecele lui, 
erau teribile. 

— Ca lumea! se entuziasmă şi Julie. Aduci pe scenă un 
talent local. Leon, cunoscut prin oraş sub porecla de Lip, Buză, 
era prieten cu Matt şi adesea exersa la saxofon în parcul oraşului, 
sau, dacă vremea nu-i permitea, improviza la Black Angus 
Coffee Shop. 

— ÎI sun chiar acum, să văd dacă e de acord, spuse Matt. 
Dar sfârşitul frazei fu din nou înecat de tuse. 

Julie îi puse mâna pe umăr. Ă 

— Nici vorbă, puiule. Avem o înțelegere, ai uitat? Il suni 
mâine. Acum, în clipa asta, te urci în pat. 

— Bine. Cred că pot să aştept până mâine, spuse Matt, 
punându-i o mână caldă pe obraz. Dar nu merg în pat decât 


dacă vii cu mine 

— Matt... trebuie să te odihneşti! 

Matt se aplecă şi o sărută. Avea buzele umede, iar Julie 
simţi şi o urmă de pastă de dinţi. | 

— Promit că o să stau ca un copil cuminte, iar tu mă vei 
înconjura tu toată dragostea şi atenția, spuse Matt. 

Julie râse: 

— Tipic. 

— „dar irezistibil, corect? continuă Matt. O sărută din nou. 
Julie îi răspunse la sărut, un sărut lung, profund şi dulce. 

— Irezistibil, recunoscu ea. Acum mergi şi întinde-te în ` 
pat. Vin şi eu, îndată ce termin vasele. 

Matt zâmbi şmechereşte. 

— Ce bine e să fii bolnav la pat. 

Chiaroscuro. Chiaroscuro. Chiaroscuro. Aşezată la masa 
din camera ei, Dahlia Sussman repeta straniul cuvânt iar şi iar, 
acoperind definiţia pe care o scrisese în caiet. Spera că dacă o 
să-l repete o să reuşească până la urmă să-l înveţe. Cine ştie? 
gândi ea. Poate chiar o să ajungă să însemne ceva după o vreme. 

Dahlia închise ochii strâns şi încercă să-şi amintească 
semnificația cuvântului. C/arobscur? Da, un strat gros de 
vopsea sau de pigment, îşi recită ea. Trase mâna de pe caiet şi 
se uită la definiţie. Era greşită. 

— Chiaroscuro, impasto, intonaco. Cum mama dracului 
să ajung să cunosc toate astea? spuse ea cu glas tare. 

Măcar dacă Michelangelo ar fi vorbit englezeşte. Atunci 
poate că Dahlia ar fi avut o şansă. Dar adevărul este că după 
doar câteva săptămâni de la începutul semestrului îşi dădea 
seama că e într-o mare încurcătură. Se înscrisese la un curs la 
care nu prea avea ce căuta. 

Dahlia închise cu zgomot caietul şi se strâmbă la coperta 
desenată cu mâna ei. Făcuse o schiţă a unei biserici italiene. 
Sub aceasta scria titlul cursului: Istoria Artei/Arheologie 351: 
Studiu aprofundat al restaurării Capelei Sixtine. 351 însemna 
nivel avansati — un nivel căruia Dahlia categoric nu-i aparținea. 
Nu fusese la cursurile introductive absolut necesare pentru 
cursurile de nivel înalt. La înscriere, pur şi simplu a bifat 
pătrăţelul în care era întrebată dacă îndeplineşte toate condiţiile. 
Şi aşa, se promovase la stadiul de avansat. 

După aceea, n-a fost zi să nu se lupte cu termeni şi teorii 
noi, războindu-se cu cele mai dificile găselniţe din istoria artei 
şi arheologie. La curs, ar fi putut jura că profesoara vorbeşte 
itahieneşte, pentru că abia înţelegea câte un cuvânt din ce spunea 
aceasta. 

Dahlia se simţea ca o proastă. Cum a putut să se înscrie la 
aşa ceva? Dar era disperată. Ce altceva ar mai fi putut face? 
Deşi nu-i plăcea să recunoască, era complet absorbită de numitul 
Nick Stone. A descoperit că Nick s-a înscris la curs şi şi-a urmat 
inspirația: s-a înscris Şi ea. 

Nick, prietenul lui Julie. 

Acum câteva luni, când l-a dus cu maşina spre New York, 
era doar atât: prietenul lui Julie, cărat împotriva dorinţei ei de 
Ziua Recunoștinței. Acum, nu şi-l mai putea scoate din minte. 
Nici măcar abandonul sălbatic în braţele unui tip trăsnet din 
“Caraibe, în timpul vacantei de iarnă, nu o putuse face să uite de 
Nick. Andrew şi nu-mai-ştiu-cum era bun pentru câteva zile, 
dacă nu-l putea avea pe Nick. Andrew era frumos şi disponibil 
— ŞI disponibilizabil. 

Dahlia se sprijini de spătar şi chemă în minte imaginea lui 
Nick. Frumos, chiar foarte. Înalt, poate puţin cam subtirel, dar 
categoric bine sculptat. Suplu, ăsta e cuvântul. Cu păr castaniu 
deschis, scurt, ochi verzi superbi şi un zâmbet care te dă gata 
— problema era doar că în direcţia Dahliei nu zâmbea niciodată. 
Nick nu era doar superb, era şi interesant. Părea să ia lucrurile 
foarte în serios, atât în ce priveşte viaţa lui, cât şi lumea din Jur. 
Și nu doar vorbea, ci şi făcea. De pildă, servea la o cantină a 
săracilor din New York. De Ziua Recunoștinței şi de Crăciun, 
lua trenul, pleca din casa părinților din Westchester şi ajuta la 
hrănirea celor nevoiaşi. În timp ce vara trecută Dahlia şi majo- 
ritatea celor pe care-i cunoştea erau foarte ocupați cu obținerea 
unui bronz perfect, Nick lucra în New Mexico, pe un şantier de 
săpături arheologice. 

Totul, practic totul la el era altfel decât la tipii cu care era 
obişnuită Dahlia. Nick nu avea nimic egoist sau răsfăţat în el. 

Nu avea un cont de milioane de dolari ca să cadă în picioare ori 
de câte ori o dădea în bară, ca majoritatea celor împreună cu 
care crescuse Dahlia, în Upper East Side, în New York. 

Dahlia se uită pe fereastra camerei ei de cămin, sperând 
să-l zărească, cum reuşise cu o zi în urmă. Sunt iremediabilă, 
gândi ea. Da, trist adevăr, era conştientă că este prinsă în lat. 
Pentru prima oară în viaţă îşi dorea ceva cu ardoare şi nu putea 
avea acel ceva. Nu, Dahlia nu putea zâmbi în direcția lui, pentru 
ca, gata, el să-i cadă la picioare. De fapt, cu cât încerca ea mai 
tare, cu atât el părea să creadă că are a face cu o fată bogată, 
care se crede buricul pământului. Dar era hotărâtă să-l facă să-şi 
dea seama că greşeşte. Altă alegere nu avea, pentru că, oricât 
de mult încerca să-şi impună să-l uite, atracţia era tot mai mare. 

Privind ţintă la fereastră, începu să-şi închipuie că este în 
braţele lui Nick. Doar ei doi, singuri, într-un loc cald şi întunecat. 
Sărutări lungi, pasionate. Mângâieri lungi, pasionate. Oare săruta 
bine? Da, Julie a spus că sărută bine. Norocoasa! În scurtul ei 
moment de îndoială asupra lui Matt, reuşeşte să-l sărute pe cel 
mai frumos băiat din tot campusul. 

— Dahlia, o scoase din visare o voce deja prea familiară. 
Dahlia. (De cealaltă parte a peretelui subțire care le despărțea, 
era Cindi.) Dahlia, ce zici de şedinţa yoga pe care ţi-am promi- 
s-o? o întrebă aceasta. 

Dahlia se întoarse fără chef şi văzu figura peste măsură de 
veselă şi rotundă a lui Cindi, ițită în uşă. Părul negru, drept, 
căzut pe umeri, încadra o față de porțelan, cu obraji roşii ca 
focul, toată numai gropiţe. Dahlia îi întoarse un zâmbet ca în 
reclamele pentru pastele de dinţi. 

— Nu, Cindi, mulţumesc. Acum nu. 

— Eşti sigură? Ţi-ar face foarte bine. 

Dahlia clătină din cap şi îşi redeschise caietul, ca să arate 
cât de ocupată e cu studiul. 

— Da, Cindi. 

— Absolut sigură, Dahlia? continuă Cindi. Jumătate din 
frumuseţea şedinţelor yoga constă în a le împărtăşi cu cineva. 

Dahlia clătină din nou din cap, încercând să rămână calmă. 

— Poate altă dată, ce zici? 

Ultimul lucru pe care şi-l dorea era să o primească pe Cindi 
la ea şi să se joace împreună de-a energiile cosmice. Dahlia era 

“sigură că nu a venit la colegiu pentru respirație pranayama la 

ora patru după-amiaza. 

— Eşti absolut sigură? insistă Cindi. Câteva asane lungi şi 
eşti ca nouă. 

Gata, destul cu yoga! Cindi asta nu are de gând să mai 
termine? Dahlia simţea că e pe cale să explodeze. Dar strânse 
din dinţi şi chiar reuşi să trimită în direcția lui Cindi un zâmbet. 

— Mulţumesc, oricum, Cindi. E drăguţ din partea ta. Dar 
chiar trebuie să studiez. Suntem la colegiu, ai uitat? 

Urmă un moment penibil, cu o Cindi îngheţată în cadrul 
uşii. Dahlia se întrebă dacă ar trebui cumva să se simtă vinovată. 

O tipică colegă de cameră, de coşmar. Dahlia abia aşteptase 
să-şi cunoască colega de cameră pentru noul semestru, gândin- 
du-se că s-ar putea să fie la fel de formidabilă ca Julie. De unde 
atâta noroc? Cindi — dublu accent pe i-ul final — era un fel de 
încrucişare dintre o păpuşă Barbie şi un guru New Age. Dahlei 
i-a fost clar încă din prima zi de semestru, când Cindi şi-a ițit 
capul pe uşă şi i-a spus „bună”, că n-o să aibă o clipă liberă de 
această pisăloagă săritoare. | 

Nu era numai yoga, mai era şi „salut, ce zici, nu vrei să-ți 
împrumut unul din cristalele mele tămăduitoare? Cred că pentru 
o Fecioară ametistul e cel mai bun.” Cristalele lui Cindi atârnau 
de tavanul camerei ei, iar Dahlia nu avea de gând să le schimbe 
locaţia. Alt domeniu în care Cindi era expertă, era nutriționismul. 
Cunoştea vitaminele ca pe apă. Vitamina A pentru asta, E pentru 
aia, iar pentru orice altceva polenul de albine şi tabletele de fier 
cu absorbţie lentă. Era absolut clar că Cindi din St. Louis era 
cea mai prietenoasă, mai dedicată colegă de cameră pe care 
şi-o putea dori o fată. lar Dahlia nu putea s-o sufere. 

— Cindi, îi spuse ea cu un început de furie în glas, chiar 
trebuie să-mi fac tema. Ne-am înţeles? 

— Da, desigur... Cindi părea dezamăgită. Dacă ai nevoie 
de mine pentru orice, mă găseşti la sala de lectură a căminului. 
Ne vedem mai târziu. Hei, ce zici? Poate mergem la masa de 

seară împreună. 
” — Da, cum să nu, spuse Dahlia. Ne vedem mai târziu. 

La ieşirea lui Cindi, Dahlia scoase un suspin de uşurare — 
temporară. Această Cindi super-politicoasă reuşea să o calce 
pe nervi. „Mai târziu” poate să însemne mult. Mai avea două 
ore până la cină. Dar Dahlia se cam îndoia că se va putea bucura 
de întreaga perioadă de o sută şi douăzeci de minute de libertate. 

Se aplecă din nou asupra manualului. Capela Sixtină: 
ştergerea sau restaurarea istoriei? Dahha ridică din umeri. Cum 
o să reuşească ea să treacă la cursul ăsta? La înscriere, crezuse 
că cele trei vizite făcute în persoană la Capela Sixtină vor fi 
suficiente ca să facă din ea asul clasei. Văzuse capodopera lui 
Michelangelo în toate fazele — înainte, în timpul şi după istorica 
curăţare. Ştia cum arată. Dar la colegiu a început să-şi dea seama 
că nu e mare lucru să fii acolo, în comparaţie cu ce puteai citi 
“despre Capelă. I se părea straniu să vadă că are de învăţat atât 
de multe în plus din cărți. 

Descurajată, Dahlia încercă să dea gata măcar capitolul unu, 
subliniind, scriind pe marginea foilor şi punând semne de 
întrebare la fiecare două-trei fraze. Chiaroscuro. Cuvântul ăsta 
îi tot revenea în minte, iar Dahlia nu reușea să-l îndepărteze. 
N-avea nici un rost. Incerca să se concentreze asupra lecturii, 
dar mintea îi rătăcea la Nick, care constituia singurul motiv 
pentru care se înscrisese la pacostea asta de curs. 

Unde era el acum? Are ea vreo șansă să ajungă la el? De ce 
îi era atât de greu cu el, când practic toţi ceilalţi tipi din trecut 
fuseseră cuceriţi atât de uşor? Cum să-l facă să o remarce cu 
adevărat? Trebuie să existe o cale. 

Dahlia aruncă o privire mâinilor ei goale, încă purtând 
urmele bronzului căpătat în săptămâna din Caraibe şi dintr-o 
dată îi veni o idee. Peste o jumătate de oră avea să înceapă 
înotul la bazinul de la sala de gimnastică; era sigură că Nick nu 

va rata evenimentul. În mod sigur o să se uite la ea măcar puţin, 
dacă îşi punea cel mai sexi bikini al ei, adus din Caraibe. Chiar 
dacă se uita la ea doar pe jumătate cât se uitau ceilalți băieți, şi 
lot ar fi fost o victorie. 

Se gândi la privirile înfocate pe care le-a atras pe plajele 
din Guadelupa. După ea se întorceau capete, ochii îi urmăreau 
liecare pas făcut pe nisip. Iar când Andrew o măsurase cu 
privirile din creştet până în tălpi, nu a putut decât să-şi treacă 
mâinile prin părul blond şi să-i spună un „bună”. Imediat se 
(rezise cu el mergând pe lângă ea, flirtând. Cu cât se gândea 
mai mult la asta, cu atât mai sigură era că Nick o să o remarce la 
bazin. 

Se ridică, se duse la comodă şi scoase costumul bikini. Simţi 
stranietatea situaţiei. Capela Sixtină? Bikini numai sfori la 
bazinul de sport? Astăzi chiar se lăsase convinsă să ia o doză 
dublă din polenul lui Cindi, în speranţa că într-adevăr o să se 
simtă mai sănătoasă, mai fericită şi prin urmare, mai dezirabilă. 
Chiar făcea toate astea pentru Nick? Oare merită Nick toate 
eforturile ei? 

Dahlia se uită la repezeală în oglindă. Ochi mari, albaştri, 
păr blond, lung şi obiceiul de a căpăta tot ce-şi doreşte. Da, 
băiatul ăsta merită. Era sigură. 


J 


— Tuşeşte. Încă o dată. Şi încă o dată. Bine. 

Matt stătea întins pe masa de examinare şi asculta instrucţi- 
unile doctorului Zinn. Îi venea foarte uşor să tuşească. Făcea 
asta fără să fie nevoie să i se ceară de o lună întreagă. 

Doctorul apăsă ferm cu degetul pieptul lui Matt. 

— Tuşeşte, repetă el. Aşa. Încă o dată. Hmmm! Încă o dată. 

Matt tuşi tare, sec. Doctorul Zinn continuă să palpeze cu 
degetul pieptul, gâtul, spatele lui Matt, apăsând, ciupind, ciocă- 
nind. Doctorul era mult mai metodic acum decât la prima vizită 
a lui Matt. 

Luna trecută, când Matt venise la el, doctorul doar îi pusese 
dosul palmei pe frunte şi spusese „fierbinţeli”, apoi i se uitase 
pe gât în jos, şi spusese „roşu”, apoi îi luase temperatura şi îi 
spusese că are gripă, ca mai toată lumea din Ohio. „Nimic serios, 
câteva zile în Florida şi eşti ca nou”, glumise el. 

Matt simţea apăsarea doctorului pe partea laterală a gâtului. 

— Aici doare? întrebă acesta, apăsând simultan gâtul şi 
plămânul drept al lui Matt. 

Matt clătină din cap. 

— Dar aici? întrebă doctorul, apăsând ceva mai tare gâtul. 

— Nimic, spuse Matt. 

— Domnule, un lucru e sigur, spuse doctorul Zinn, lăsând 
gâtul lui Matt. E cam al dracului de greu să te facă cineva să te 
doară. Din ce eşti făcut, domnule? 

Matt râse. 

— Deci, n-am nimic? întrebă el, aşteptându-se la un răspuns 
pozitiv al doctorului Zinn. 

Dar răspunsul aşteptat nu veni. 

— Păi, cred că dacă n-aveai nimic, nu veneai la mine, 
corect? | 

Matt înclină din cap, puţin confuz; doctorul era evaziv. 

— Deci... 

Doctorul făcu o pauză. Se scărpină la ceafă, căutându-şi 
parcă cuvintele. | 
»  — Deci, treaba mea e să îți spun de ce nu eşti sănătos. Atâta 
că încă nu sunt sigur ce ai. 

— Vreţi să spuneţi că nu ştiţi? 

Doctorul zâmbi. Era un zâmbet care spunea „nu-ţi face 
probleme”, dar în acelaşi timp şi „da, aici avem o problemă”. 

— Matt, ce zici să te îmbraci şi să vii în birou în cinci 
minute? Vorbim acolo. 

— Sigur, spuse Matt, începând pe loc să-şi facă griji. 

Îşi puse repede hainele pe el. Îi era foarte limpede că se 
întâmplă ceva rău. 

Când Matt a intrat în birou, doctorul Zinn stătea în spatele 
unui birou din lemn masiv, plin cu cărți medicale, teancuri de 
radiografii şi o grămadă de hârtii cu însemnări manuscrise. Matt 
reuşi sa descifreze una, scrisă cu un marker roşu: Vineri, ziua 
de naştere a lui Rachel. Nu uita! 

Doctorul Zinn bătea cu un creion în birou, trecând în revistă 
însemnările din timpul examinării lui Matt. 

— [a loc, spuse el, arătând un fotoliu din piele din faţa lui. 

Matt se aşeză și aşteptă ca doctorul să continue. Se gândi la 
Julie, care îl tot îmboldise în ultimele săptămâni să se ducă la 
doctor. Despre consultaţia de azi, nici măcar nu o anunţase, ca 
să nu se îngrijoreze. 

Dar acum el era cel îngrijorat. 

Pe măsură ce ajungea să-l cunoască mai bine pe doctorul 
Zinn, Matt se bucura tot mai mult că este în grija acestuia. 
Doctorul era tânăr, avea o barbă îngrijit tunsă şi un păr închis la 

culoare, ondulat. Barba făcea ca fața lui copilăroasă să arat 
ceva mai în vârstă, dar studentul din el — absolvise Madisonu 
cu mai puțin de zece ani în urmă — încă se simţea. Doctoru 
Zinn părea prietenos, relaxat, chiar amuzant, dar, în acelaşi timp 
serios şi concentrat asupra cazului. Privindu-l acum, cu sprânce 
nele arcuite, Matt îşi dorea să nu arate chiar atât de serios. 

— Bine, spuse doctorul în final. Matt, lucrurile stau în modu 
următor. (Doctorul expiră puternic.) Categoric se întâmplă cev: 
cu tine. Ai în gât un nodul. 

Mâna lui Matt se îndreptă instinctiv spre partea gâtulu 
presată adineaori de doctor. Degetele descoperiră cu oarecari 
siguranţă un noduleţ de mărimea unei alune. 

— Mamă! Ce e asta? Matt nu-l remarcase mai înainte. 

— Se poate să nu fie nimic, răspunse doctorul Zinn. Nimie 
serios, vreau să spun. 

— Posibil? Matt îşi pipăi din nou nodulul. 

— Se prea poate să fi avut gripă acum o lună, dar nu esti 
cazul acum. Ceea ce am descoperit acum constă în noduli di 
limfă foarte umflați. Aşa-numitele gâlci. E nodul de la gâtu 
tău. După cum am spus, s-ar putea să nu fie nimic grav, repet: 
doctorul Zinn. Dar există o şansă, mică... 

Făcu o pauză, după care rosti cuvântul care-i îngheţă sângele 
lui Matt. 

— ...Să fie cancer. Cancer. Mi-e teamă că există o mic: 
posibilitate ca ceea ce ai tu să crească rapid, infectând celulele 
din jur. Nu e decât o posibilitate, sublinie el. Probabilitate mică 
dar trebuie să cercetăm, ca să fim siguri. 

Matt abia a auzit restul spuselor doctorului Zinn. Cancer“ 
El? Dar era unul din cei mai sănătoşi şi mai tari tipi din cât 
cunoştea. Nu avea decât o tuse sâcâitoare. Cancerul era o chestie 
din care lumea moare. 

— O să ştim sigur după ce facem testele, spunea mai departe 
doctorul Zinn. 

Îi spuse lui Matt că testele ar putea fi foarte complexe şi cè 
era nevoie de o biopsie, ceea ce însemna o internare în spital pe 

mai multe săptămâni. O să înlăturăm nodulul şi o să-l analizăm. 
Cred că nu ţi-ar strica nişte zile libere, câteva zile de concediu 
de la locul de muncă. 

Teste? Spital? Zile libere de la lucru? Toate astea pentru el 
nu aveau nici un sens. Matt trase adânc aer în piept, apoi îl 
eliberă cu putere. 

— Dumnezeule! Sună puţin înfricoşător. Şi când încep testele? 

— Cât mai curând posibil, Matt. Nu lăsa pe mâine ce poţi 
face azi, mai ales la aşa ceva. Secretara mea te va ajuta cu forma- 
litățile de la spital. 

Pentru Matt, totul se întâmpla prea repede. Şi-ar fi dorit să 
fie şi Julie cu el. Ea era mult mai bună decât el în abordarea 
acestor lucruri. Ea era partea delicată a familiei lor. 

— Domnule doctor Zinn, spuse Matt, înainte de a face 
planuri ar trebui să vorbesc cu Julie despre situaţie. Adică... 

— Te înţeleg, Matt. Sunt sigur că aveţi la ce vă gândi, sunt 
prea multe survenite deodată. (Îi zâmbi.) Dacă vrea să cunoască 
detalii, poţi să-i dai numărul meu. 

— Mulţumesc. 

Matt ştia că doctorul vrea să fie cât mai încurajator cu 
putinţă. Dar el se simţea mai degrabă ameţit. 

— Matt, testele în sine nu sunt deloc periculoase. Ai nevoie 
de ele. Este singura cale de a afla ce se întâmplă acolo, înăuntru. 
Poate că sună cam anapoda, Matt, dar cred că n-ar trebui să te 
îngrijorezi prea tare. (Se ridică și-i scutură mâna lui Matt.) Orice 
s-ar întâmpla acolo, e bine să ştim cât mai repede. 

— Da, cred că aşa-i, spuse Matt, ducând din nou mâna la 
gât. Ă 

— Incă ceva ce ar trebui să ştii, spuse doctorul. In primul 
rând, când ţi-am spus că probabil nu e nimic grav, am vorbit 
foarte serios. În al doilea rând, chiar dacă e grav, este tratabil, 
iar eu o să fiu lângă tine tot timpul ăsta. 

Matt reuşi să-i adreseze un zâmbet. 

— Mulţumesc. Dar îmi va fi foarte greu să nu-mi fac griji. 
Cred că deja mă simt mai bolnav din clipa în care ați spus 
cuvântul. 

Cancer. Matt nu era în stare nici măcar să-l pronunţe. 

Doctorul Zinn îl bătu pe umăr. 

— Matt, mi-ai făcut impresia unui băiat deştept. Nu începi 
să te îngrijorezi decât după ce mă vezi pe mine îngrijorându-mă. 
Ne-am înţeles? 

— Doar o gâlcă, nu? Nimic grav? întrebă Matt, încercând 
să scape de spectrul cuvântului acela cu C. 

— Să sperăm. Doctorul îi zâmbi încurajator. 


Marion Green stătea sprijinită de peretele holului, chiar în 
dreptul camerei ei, savurând cele cinci săruturi uşoare, tandre, 
pe buze. 

— Gata! Un sărut pentru fiecare din orele care au trecut de 
când nu ne-am mai văzut. 

Marion chicoti. Fred Fryer era cel mai dulce băiat, fără 
îndoială. Şi îi plăcea la nebunie cum sărută. 

Fred se aplecă din nou şi o sărută. 

— lar acesta pentru ce e? întrebă ea. 

Fred ridică din umeri. 

— Nu ştiu, spuse el. N-am putut rezista tentaţiei. 

Marion îşi trecu degetele prin părul roşu cârlionţat al lui Fred. 

— Îţi mai ofer un ultim sărut. Apoi, ce zici să mergem la 
masă? Mor de foame. 

— Buzele tale sunt toată hrana de care o să am nevoie 
vreodată, spuse Fred, cu fața lipită de a ei. Ea îi simți căldura și, 
cu toată foamea care o chinuia, se abandonă plăcerii. Închise 
ochii și se lipi de el. 

— lu-pii. Tare şi apăsat, porumbeilor, auzi Marion o voce 
pe hol. Nu era prima oară că ea şi Fred erau prinşi astfel în 
public. Aştia nu se mai potolesc, continuă vocea. Marion era 
sigură că este Sarah Pike. 

— Gata, adio timiditate! 

Marion nu avea nevoie să se uite într-acolo. Împreună cu 
Sarah se afla şi Gwen. Într-un fel, lui Gwen trebuia Marion să-i 
mulțumească pentru ploaia de sărutări pe care i-o aplica Fred. 

Gwen fusese aceea care o ajutase pe Marion să găsească v 
metodă de a-l împiedica pe Fred să o mai dea cotită de câte ori 
rămâneau singuri. „la iniţiativa! Pune mâna pe el! îi spusese ea 
lui Marion în toamnă. Cum crezi că o să-ţi poată rezista?” 

Era clar că după celebrul sărut din parcul cu sculpturi al 
Muzeului de Artă, Fred devenise de neoprit. Exact cum spusese 
Gwen, Fred era vindecat pentru totdeauna. lar Marion avea, în 
sfârşit, primul ei prieten. 

Auzindu-le pe Gwen şi Sarah chicotind la capăt de culoar, 
Marion simți cum roşeşte. 

— Fred! Toată lumea se uită la noi. 

— Vai, iartă-mă, Marion. Nu m-am putut abtine. M-am lăsat 
purtat de val. 

Faţa lui Fred era numai zâmbetul acela adorator. Faţa lui 
pistruiată şi irezistibilă. 

Marion se ridică pe vârful picioarelor şi îl sărută pe vârful 
nasului. | 

— Hai, Fred, spuse ea, luându-l de mână şi trăgându-l spre 
ieşire. La masă. 

— S-a făcut, fu de acord Fred. Dar ştiu precis ce desert 
vreau, spuse el, ridicând ştrengăreşte din sprânceană. 

— Băieţii, spuse Marion, dezarmată. Minţi unidirecționale. 
Nu că n-ar fi aşteptat şi ea cu nerăbdare sărutul de după masa 
de prânz. Totuşi, îşi aminti că acest sărut de desert o să fie unul 
scurt. Nu ca ieri, când buzele le rămăseseră lhpite atât de.mult 
timp, că rataseră laboratorul de biologie. Era prima oară când 
Marion chiulea de la vreo oră şi nu se simţise bine deloc. Dar 
azi, gata, îşi promise ea. Un sărut şi vor porni spre curs. 

Julie făcea floricele pe marginea foii caietului ei de ziaristi- 
că. Profesorul Copeland le perora despre linia subțire care 
desparte poveştile de real interes uman de senzaţionalism, iar 
ea se uita la notițe cu jumătate de ochi. Cu ajutorul stiloului 
turcoaz, desenă un ochi, lângă rânduri. Avea genele lungi, 
exagerat de lungi, iar dintr-un colţ cădea o lacrimă. Julie suspină 
în tăcere şi tăie cu hotărâre lacrima, cu un X. Nu avea să se lase 
doborâtă. Ea şi Matt aveau obligaţia să rămână optimişti, să ia 
din viaţă ce-i frumos. 

Da, dar cum să rămâi optimist? Cum să te gândeşti la ceva 
frumos, când în creier îţi răsună cuvântul biopsie? Julie avu un 
frison. Biopsie... tumoare malignă, cancer... moarte. Un lanţ de 
cuvinte care poartă în el un coşmar. 

Julie 'desenă una din acele feţe stupide şi fericite: un cerc, 
două puncte pe post de ochi şi un zâmbet larg cât cuprinde. Totul 
o să fie bine, încercă ea să se îmbărbăteze. Am văzut prea multe 
filme lacrimogene la TV Probabil că era o reacţie exagerată. 

Dar dacă nu era? Dacă Matt mergea la spital şi... Julie simţi 
cum 1 se strâng pieptul şi gâtlejul. Ştia ce înseamnă să pierzi pe 
cineva iubit. Sora ei era moartă de abia doi ani şi ceva. lar Matt 
putea fi următorul. Groaza îşi făcu loc în lăuntrurile ei, urcând 
spre suprafaţă. De atunci, nu era zi să nu i se facă dor de Mary 
Beth, să nu-şi imagineze cum ar fi fost viaţa sorei ei dacă ar fi 
trăit. 

_ Imaginea maşinii distruse a lui Mary Beth, cu partea din 
faţă îndoită ca o foiţă de aluminiu în jurul unui copac gros, îi 
persista insuportabil î în minte. Întreg trupul lui Julie era cuprins 
de durere şi suferință — chiar şi acum, după doi ani şi jumătate. 
Cum poţi să treci peste aşa ceva? Cum să suporţi să fii fără cea 
mai importantă persoană din lume? 

Julie se legăna înainte şi înapoi în scaunul ei. Doamne, fă 
să fie bine Matt, se rugă ea. Te rog. Nu poate fi bolnav. Era atât 
de tare şi de sănătos. Văzu cu ochii minţii muşchii bine reliefaţi 
pe trupul lui neted. Zâmbetul atât de plin de viaţă. Matt bolnav? 
Imposibil. Matt nu putea să o lase singură. Nu putea. 

Dar dacă o lăsa? Julie avu o tresărire. Se văzuse singură în 
micul lor apartament, cu hainele şi celelalte obiecte ale lui Matt 
doar o amintire a plecării lui definitive. Cine o să fie acolo cu 
ea? Părinţii ei? De la moartea lui Mary Beth, familia ei devenise 
tot mai izolată. Iar prin decizia de a se căsători cu Matt, Julie nu 
făcuse decât să înrăutăţească lucrurile. Cu mult. 

„Acum eşti pe propriile picioare”, insistase tatăl ei, în loc 
să o felicite. lar mama ei probabil că-i plătise taxele şcolare, 
dar o făcuse în secret, fără un cuvânt, fără să-i dea cel mai mic 
indiciu, de parcă un ajutor dat fiicei ei era ceva de ocară. Dacă 
n-ar fi fost scrisorile de la fratele ei de doisprezece ani, Tommy, 
se gândi Julie nefericită, probabil că nici n-ar fi ştiut că are o 
familie. 

Ja stai. De unde ideea asta? Matt era familia ei. Julie atinse 
cu degetul: cele trei fire împletite ale verighetei de pe inelar. 
Trecul, prezent şi... şi ce? Biopsia, testele de la spital. Trecut. 
prezent şi „dacă”. Un „dacă” terifiant. 

— Ms. Miller? (Glasul întrebător al profesorului Copeland 
era aproape o salvare de la gândurile negre ale lui Julie). Aţi 
notat tot? Profesorul se uită la caietul ei plin de desene natve, şi 
la stiloul ei, rămas suspendat asupra hârtiei. 

Julie se uită la el stânjenită. 

— Nici nu era important, Ms. Miller. Doar indicaţiile pentru 
prima temă serioasă a semestrului. Va trebui să copiaţi informa- 

tile de la unul din colegi. Deşi, dacă ne-am fi aflat în lumea 
reală, mă îndoiesc că colegii v-ar fi ajutat cu ceva. Dacă, să 
spunem, aveţi de relatat un incendiu serios şi nu aţi înţeles bine 
adresa, pot să vă asigur că vi se va servi informaţia că focul a 
fost în Cleveland, deşi el a avut loc în Chicago! 

— Vă rog să mă iertaţi, îi răspunse Julie spăşită. 

Profesorul Copeland se întoarse cu spatele la ea. John 
Graham se aplecă peste intervalul dintre rânduri: 

— Hei, şopti el, dând la o parte şuviţele de păr roşu-auriu 
căzute pe frunte. Te pun eu la curent după curs. 

— Mulţumesc, îi şopti Julie. 

În restul orei, se căzni să se concentreze asupra cursului 
profesorului Copeland. Dar nu putea să nu se gândească la Matt. 
Fă să fie bine, îşi spuse ea ruga cu fervoare. Te rog. 

Desenă pe caiet o inimioară. Ea şi Matt, împreună, pentru 
totdeauna. Totdeauna. Asta ar trebui să însemne o perioadă lungă 
de timp, foarte lungă, nu? 


— Patru burgeri, plus o porţie dublă de cartofi prăjiţi, la 
masa nouă, îi spuse Matt lui Pat prin ferestruica ce separa 
bucătăria de restaurant. 

— S-a marcat! îi strigă Pat ca să se facă înţeleasă peste 
muzică. | 

Pe grătar erau cel puţin o duzină de burgeri, iar în ulei 
sfârâiau trei ceaune cu cartofi puşi la prăjit. Puse o farfurie de 
cartofi pe tava deja înţesată şi o înmână lui Matt. 

— Astea sunt pentru masa lui Marcy. Eşti sigur că poţi să 
le cari pe toate odată, Matt? întrebă ea, cu o voce plină de o 
îngrijorare maternă, deşi nu avea decât câțiva ani mai mult decât 
Matt. 

— Pat, mă simt bine, pe cuvânt, insistă Matt. Ridică tava 
mult peste cap şi o porni prin mulțime. 

Club Night îşi continua cariera la Barn and Grill şi deja era 
la modă, o adevărată lovitură. Matt se uită în sus, la pătul. Acolo, 
deasupra, scăldat într-o lumină rece, albastră, Leon Buză se 

tânguia la saxofon. La început, Matt ar fi putut jura că audiența 
a fost intrigată de apariţia unui singur instrumentist la Club 
Night. Dar Leon reuşise să demonstreze tuturor că poate cânta 
un blues demenţial de unul singur. Saxofonul lui cânta ca un 
glas omenesc, iar audiența era captivată de acaparatoarea 
succesiune de sunete — de la gemete şi tânguieli melodice, la 
sunete sumbre şi la strigăte de înaltă frecvenţă, pătrunzătoare. 
Matt îl auzise pe Leon de multe ori cântând în apartamentul lui 
ca să ştie că este bun, dar, cumva, spectacolul lui pe viu, 
combinat cu luminile acelea ale scenei, făceau ca saxofonul lui 
Leon să sune mult mai bine. 

Matt îşi aruncă privirea şi spre uşa de intrare şi remarcă 
fericit că era multă lume care aştepta să intre. Zâmbi mândru de 
el. Dacă Club Night continua să fie un succes, greu de spus cât 
de departe va putea ajunge. Nu peste multă vreme, va putea 
angaja nume mari, de clasă mondială. Poate chiar va inaugura 
propriul club. Matt şi-l imagină pe tatăl lui, mândru de fiu, cel 
mai mare promotor rock din Vestul Mijlociu. 

Deocamdată însă, era destul de interesant să fii chiar şi 
chelner cu normă întreagă şi promotor cu jumătate de normă. 
Ajunse la masa lui Marcy şi începu să împartă tuturor 
hamburgerii şi cartofii. 

— Cine a comandat nepătruns? întrebă el. 

— E-n regulă, Matt, lasă-le pe masă, că ne descurcăm noi. 
Marcy îi puse în palmă o bancnotă şi îl împinse blând de la 
masa lor. Ceilalţi meseni dădură din cap că sunt de acord cu ea 
şi întinseră mâinile fiecare după comanda lui. 

Matt încercă să nu arate că era tot mai frustrat. Dar, încă o 
dată, primea din partea cetăţenilor din Madison, Ohio, un 
tratament special. 

Toţi ştiau. Matt era conştient că într-un oraş mic veştile 
circulă repede. Iar într-un orăşel cu colegiu ele circulă şi mai 
repede. El şi Julie nu apucaseră să vorbească cu nimeni, dar 
zvonul deja se întinsese: anunţ special, Matt e bolnav. 

Dar de ce îl tratau atât de mult de parcă era un copil? Biopsia 
era abia luni. Doctorul Zinn îi spusese că şansele să fie ceva 
grav erau foarte mici. Dar ceilalți simțeau în mod diferit situația. 
Era de parcă deja Matt era condamnat la moarte. 

Lumea îi dădea bacşişuri grase pentru servicii infime, sau 
chiar pentru nimic. Se uitau la el cu feţe îngrijorate, chiar cu 
milă. Chiar Pat se oferea, chiar insista, să mai servească şi ea, 
deşi era evident că este ocupată până peste cap cu grătarul. Ba 
unul din clienţii obişnuiţi îi spusese, mai devreme: „nici o 
problemă, tinere, iau de la Jake, de la bar”. După care îl bătuse 
uşurel pe spate, de parcă s-ar fi temut să nu se frângă. 

Pe de altă parte, erau aceia care erau atât de marcați de 
cuvântul biopsie, încât nici nu îndrăzneau să dea ochii cu Matt. 
Printre aceştia era şi Jake. Matt îl considerase pe Jake un tip 
stăpân pe sine, un dur, capabil să treacă peste orice problemă 
ivită în cale. Cu ajutorul lui Pat, Jake reuşise să transforme un 
hambar-grajd gata să cadă, în cel mai popular bar şi restaurant 
din Madison. Dar când a venit boala lui Matt, Jake nici măcar 
n-a vrut să audă că ar putea fi ceva grav. „Sunt sigur că o să fie 
bine”, a fost tot ce a fost în stare să-i spună lui Matt, când acesta 
îi solicitase câteva zile libere, ca să se spitalizeze. Cum putea fi 
Jake atât de sigur, când nici doctorul Zinn nu era? 

Matt înghiţi un nod. Voia doar să respire adânc şi să-şi 
continue viaţa. Dar cu atâția oameni în jur nu era deloc uşor. 
Aceştia nu făceau decât să-i sporească propriile temeri. Matt 
fusese absorbit total de Club Night, doar ca să afle că locul îl 
băgase cu un picior în groapă. Iar celălalt cine ştie când va urma... 

Aruncă o privire spre bucătărie şi văzu că Pat tocmai 
încărcase o tavă cu mâncăruri Şi se pregătea să o servească ea 
însăşi. Se grăbi spre ferestruică. 

— Hei, Pat, vrei să-mi furi meseria? Vru să-1-ia tava, dar 
Pat rezistă. 

— Nici o problemă, Matt, spuse Pat. Grătarul e practic gol. 
Relaxează-te şi tu puţin, ia o pauză de cinci minute. Bucură-te 
de Club Night. E copilul tău, nu? 

— Pat... 

— Matt, e ordin direct de la patron, insistă ea. Sunt încă 
şefa ta, dacă n-ai uitat. 

Matt ridică din umeri. o 

— Bine. Dar în cinci minute m-am întors la slujbă. Dacă ai 
nevoie de mine până atunci, mă găseşti la masa lui Julie. 

Julie, cu părul negru revărsat peste umeri, stătea la o masă 
mare, rotundă, împreună cu o întreagă gaşcă de studenţi. Matt 
îi cunoştea pe toți, mai puţin pe fata care era cu prietenul Dabhliei, 
Paul Chase. E 

— Ce ziceţi de Leon? întrebă Matt, apropiindu-se de masă. 
(O strânse iubitor de umăr pe Julie şi se aplecă să o sărute pe 
obraz.) Bună. | 

— E greu de dansat pe muzica lui, dar e tare de tot. Ştiam 
cu că ai un motiv să fii prieten cu Leon, spuse Julie. Îi luă mâna 
ŞI 1-0 strânse şi ea tare. ~ = 

Matt trase un scaun de la o altă masă şi se aşeză.-Nu putea 
să nu remarce reacția asistenței. Iubirea de pe fața rotundă a lui 
Julie se transformase în îngrijorare. Ochii albaştri al Dahliei 
exprimau şi ei o grijă nemascată. Marion avea exact aceeaşi 
cxpresie cu a lui Pat. Fred îl scruta cu privirea, de parcă Matt ar 
fi fost un experiment ştiinţific şi trebuia să vadă la el semnele 
vizibile ale bolii. Sarah şi Gwen zâmbeau amândouă nervoase, 
iar Paul părea să se uite peste tot, numai la Matt nu. Doar 
atrăgătoarea fată cu pielea oacheşă de lângă el îi zâmbi lui Matt 
cu ochi prietenoși, migdalați. 

— Îţi place muzica? o întrebă Matt. 

— Cred că e nemaipomenit. Îmi place şi ideea ta cu Night 
Club. În sfârşit, s-a întâmplat ceva şi în orăşelul ăsta. i întinse 
mâna. Eu sunt Maya. 

— Vine de la Los Angeles, locul unde mereu se întâmplă 
câte ceva, spuse Paul, cuprinzându-i umerii. lartă-mă, Matt, că 
n-am făcut prezentările. 

— E-n regulă, spuse Matt. Nu putea să nu remarce stângăcia 
din glasul lui Paul, dar se decise să o ignore. 

— Matt, să ştii că toată lumea de aici îţi este recunoscătoare, 
spuse Dahlia. E o distracție grozavă. 

— Noroc luni, îi spuseră simultan Fred şi Marion. 

Urmă un scurt moment de linişte. 

— Hei, Matt, îi spuse Maya, aplecându-se spre el, pe lângă 
Paul. Sunt sigură că totul o să fie bine. Când vrei cu toată tăria, 
lucrurile au tendinţa de a o lua pe cea mai bună variantă. 

Matt simţi un val uriaş de uşurare trecând peste el. În sfârşit, 
cineva cu bun simţ. Poate că era felul nonşalant, californian, de 
a fi al prietenei lui Paul, dar Matt şi-ar fi dorit puţin ca şi ceilalți 
să fie la fel. 

— Mulţumesc, spuse el. (Văzu un zâmbet în ochii căprui ai 
lui Julie.) Ştiţi, nu mi-am planificat să mă îmbolnăvesc cu adevă- 
rat. Cu Club Night şi cu toate celelalte, cred că ar fi mai bine să 
rămân sănătos. 

Julie ridică mirată din sprânceană. 

— Ce-ar fi să rămâi sănătos şi pentru mine? 

Matt se aplecă şi o sărută pe buze. 

— Jules, tu eşti cauza primă. Dar trebuie să mă duc la lucru. 
Trebuie să mai fac ceva bani. 

Îşi luă rămas-bun de la toată lumea, observând că privirile 
lor îngrijorate nu erau tocmai dispărute. Ei bine, dacă vor un 
prieten bolnav de cancer, n-or să aibă. Nu pe el, oricum. Nu, el 
era sănătos. 

Era sănătos. Bineînţeles, în fundul minţii îi persistau nişte 
mici dubii. Poate mai mult decât mici. Dar testul de luni avea 
să rezolve totul. Matt expiră cu putere. Trebuia să continue. 
Viaţa e făcută să fie trăită. 


5 


Julie stătea pe marginea patului de spital al lui Matt şi îi 
ținea mâna. Matt avea obraji rozalii, pleznind de sănătate şi un 
păr negru, puternic contrastant cu albul varului şi verdele 
vopselei de pe pereţi. Pentru un tip în halat de spital, arăta 
adorabil. Dacă n-ar fi fost bandajul de pe partea laterală a gâtului, 
n-ar fi avut ce căuta acolo. 

— Mamă, mamă, testul ăsta doare ca dracu”, spunea el. 
Mi-au băgat acul ăla până în şira spinării. 

Julie se crispă, imaginându-şi un ac care o înțeapă în coloana 
vertebrală. 

— Nu pot nici măcar să mă gândesc la aşa ceva. 

Matt ridică uşor din umeri. 

— Asta a fost partea cea mai rea. După aia, biopsia — şi 
arătă spre gât — a fost floare la ureche, n-am simțit nimic. Dar 
cel mai straniu e să încerci să te trezeşti din anestezie. E ca şi 
cum ai avea toate coşmarurile din viață deodată, cu oameni 
fantomatici care plutesc şi cu clopoței care sună. După aia îţi 
dai seama că e vorba de doctori şi de surori şi de zgomotele 
spitalului, doar că nu poţi să înţelegi nimic din ce se spune. 
Matt tuşi. Nu-mi vine să cred că sunt în sfârşit treaz. 

— Arăţi foarte bine. Mai mult decât bine, spuse Julie, 
ducând mâna lui Matt spre buze şi sărutându-i degetele. Slavă 
Domnului, testele erau terminate! Acum nu aveau decât să 
aştepte rezultatele care să confirme că totul e bine. Cum ar fi 
putut cineva care arăta atât de sănătos — şi de atrăgător — să 
fie bolnav? 

— Cel mai bine o să-mi fie când o să ies de aici, spuse 
Matt. Cum să te simţi bine aici? Toată lumea fuge, vine, îţi ia 
temperatura, îţi bagă pe gât pastilele, sună pagerele doctorilor 
şi interfoanele — nu poţi să dormi o noapte ca lumea. lar 
individul de acolo sforăie ca un joagăr. 

Matt arătă cu degetul opozabil spre patul vecin, gol. Colegul 
lui de cameră, care suferise o intervenție la umăr, era jos, la 
fizioterapie. 

— Plus că mâncarea de aici e oricum, numai sănătoasă nu,, 
continuă Matt. La început, abia aşteptam să-mi ia chestia aia cu 
glucoză intravenoasă de la braţ, ca să pot mânca şi eu ca omul, 
dar uite ce-mi dau. Intinse mâna şi luă un carton de pe noptieră, 
pe care 1-l înmână lui Julie. 

— Cina, citi Julie. Felul unu: Pui à la royale sau pastă de 
carne de vită. 

— Adică un fel de carne-fantomă în ceva gelatină, traduse 
Matt. 

— Mazăre, cereale sau morcovi. 

— Gătite până le-a dispărut orice gust. lar încununarea 
mesei este un fel de jeleu. Ospăţ în regulă! 

Julie râse. . 

— Seamănă cu ce servesc eu la cantină. Poate că au un fel 
de bucătărie mare subterană şi ţevi peste tot, care ajung la toate 
instituțiile... 

— Ca un sistem de canalizare, puse Matt punctul pe i. De 
fapt... 

— Matt, nu fi rău, clătină Julie din cap. Dar apropo de 
canalizare, am primit prima temă importantă la Copeland pe 
semestrul ăsta. Trebuie să citim un articol publicat în Register 
despre o lege a gunoaielor făcute de animale, votată la Madison. 
Copeland susţine că e articolul cel mai prost scris din istoria 
jurnalisticii. Asta că tot vorbeam de prostii. 

— Gunoaie... Vrei să spui că te plimbi cu câinele şi dacă 
face ceva pe stradă trebuie să cureţi? întrebă Matt. 

Julie confirmă din cap. 

— Corect. Jumătate din nota mea finală depinde de tema 
asta. Îți vine să crezi? Lumea moare peste tot şi ei scriu despre, 
pardon, rahații de câine! 

Dintr-o dată, îşi dădu seama ce a spus. Lumea moare. 
Cuvinte spuse în aerul steril, mirosind a medicamente, al unui 
spital. Simţi cum tot trupul i se încrâncenează. Ochii i se întâlniră 
cu ai lui Matt şi rămaseră aşa, cu privirile aţintite, un timp 
îndelungat, fără să spună un cuvânt. 

— Hei! îi spuse Matt blând. Tu ai spus că arăt mai mult 
decât bine. Julie îi simți nuanța de teamă din glas. 

Îi strânse mâna şi mai tare. 

— Da, aşa arăţi, spuse ea hotărâtă. Ar trebui să ne-o spună, 
să nu ne mai ţină aşa. 

— Doctorul Zinn a spus ca o să dureze ceva timp până la 
rezultate. (Matt se încruntă.) N-am fost niciodată prea tare la 
surprize. Nu vreau decât să ies de aici şi să mă întorc la ceea ce 
cred eu că contează. Hei, nu ţi-am spus: încerc să-i aduc pe 
X-Tones la Club Night. 

Schimbarea subiectului păru să-i readucă încrederea. 

Julie îi urmări ideea, ușurată. 

— Mi-ai spus deja de trei ori, râse ea. X-Iones ar fi 
nemaipomenit de adus. 

Se mărginiră la subiecte uşoare, navigând printre aşteptare 
ŞI îngrijorarea pentru rezultatele testelor lui Matt. Dar le era 
aproape imposibil să uite despre rezultate, cu toată foiala şi zarva 
surorilor medicale şi a infirmierilor din faţa uşii, care toți împin- 
geau cărucioare sau mergeau să administreze medicamente, în 
mirosul de dezinfectant, sau mai ales cu trezirea la viaţă a difuzo- 
rului de deasupra patului lui Matt. 

„Se caută doctorul Plummer. Doctorul Plummer, camera 
şase-zero-trei, imediat.“ 

Locul ăsta e pentru urgenţe, cazuri grave, boală, gândi Julie. 
Matt nu avea ce căuta aici. 

Probabil că Matt i-a simţit încordarea. O luă de mână. 

— Spune-mi ce lucruri nemaipomenite ai făcut cât timp eu 
m-am luptat să mă decid între pui şi pasta de vacă. 

Julie încercă să râdă, făcând un efort de a îndepărta măcar 
puțin îngrijorarea. 

— Păi, am ajuns la clasici la Orestia. Ştii, e o familie regală 
— regele Agamemnon şi regina Clhtemnestra şi puştii lor, Oreste, 
Electra şi Iphigenia. Toţi sunt blestemaţi de pe vremea când 
stră-stră-strămoşul lor a furat-o pe soţia fratelui lui. Aşa că fratele 
a fiert copiii primului şi i i-a servit la masă. 

Matt luă o figură comică, acompaniată de tuse. 

— Mulţumesc, cred că o să iau jeleul acela. 

Julie râse. 

— Da, e mult mai interesant decât caca de câine. 

— Mie-mi sună a serial grecesc cu dulcegării, spuse Matt. 
Dar mai bun decât Spitalul de copii sau alte seriale stupide cu 
camere de urgenţe. Arătă cu capul spre televizorul atârnat 
deasupra patului lui. Grozavă alegere pe un pat de spital. 

— Păi, poţi să citeşti piesele mele după ce le termin, spuse 
Julie. După ora de clasici am mers puţin la bibliotecă şi apoi 
am lucrat ceva la cantină. Au venit la linie Fred şi Marion să 
mă salute şi să-mi spună că se gândesc la tine. Şi Dahlia la fel. 
A spus să vin să te pup din partea ei. Şi iată-mă. 

Julie se hotărâse să lase deoparte întâlnirea întâmplătoare 
cu Nick de după orele de slujbă. Mersese apoi cu Nick la 
snack-bar şi băuseră câte o ceaşcă cu cafea. O cafea absolut 
nevinovată. Dar ştia că Matt nu ar vrea să audă aşa ceva. Nu 
acum. 

— Ei? îşi încruntă Matt sprânceana. 

Nu, nu se poate. Să fi înţeles Matt că îi ascunde ceva? Julie 
se simţi dintr-o dată vinovată — apoi supărată pe sine. Doar 
n-a făcut nimic rău. Ea şi Nick discutaseră despre cursuri şi 
trecuseră în revistă bârfele din campus. Nu prea mult timp. Exact 
aşa cum făceau înainte. 

— Ei, ce? întrebă ea nesigură. 

— Păi, mi-ai spus că ai de transmis ceva de la Dahlia. 

— O, da. lartă-mă, spuse Julie, aplecându-se spre Matt şi 
sărutându-l tare, zgomotos, pe obraz. Asta e de la Dahlia. Iar 
asta e de la mine. Il sărută pe buze. 

— Mmm. Mai vreau, murmură Matt. 

Işi înfăşură braţele în jurul lui Julie şi o trase lângă el pe 
patul de spital. Se sărutară din nou. Flămând, blând, fierbinte, 
contemplativ, toate în acelaşi timp. Julie simţi mâinile lui Matt 
mângâindu-i spatele. Mâinile ei urmară contururile pieptului şi 
braţelor lui. Sub halatul subţire de spital, era complet dezbrăcat. 

— Vă rog să mă scuzaţi, se auzi o voce metalică, ascuţită. 
Julie se întoarse şi văzu o soră înaltă şi subţire, care ţinea în 
mână un termometru ataşat printr-un fir la un calculator mic cât 
o cutiuţă. 

— O, sora Rodriguez, spuse Matt. Mereu o plăcere... 

Sora Rodriguez clătină din cap. 

— Pacientul trebuie să se odihnească. Dacă te mai prind că 
încalci regulamentul spitalului încă o dată, tânăra doamnă va 
trebui să plece. 

Julie se ridică şi îşi netezi rochia. 

Matt se uită la Julie şi îi făcu cu ochiul. 

— Da, doamnă, să trăiţi, spuse el. 

Îşi stăpâniră cu greu râsul. 


Pe ecranul cel mare din faţa sălii de curs era un grup de 
îngeri goi, cu trupurile răsucite şi întoarse în toate direcţiile, 
simultan. 

— Fiţi atenţi la această variere subtilă a tonului şi valorii. 
Trebuie să studiaţi coloraţia foarte atent dacă vreţi să vă faceţi 
o părere proprie despre tavanul acesta, se auzi vocea cu puternic 
accent italian al femeii aflate în spatele sălii. Pe ecran apăru 
umbra unui indicator, care se oprea din când în când ca să atragă 
atenţia asupra unor detalii — o secţiune gri-maronie a unui 
picior, un obraz roşu-castaniu, un tors înnegrit. 

Dahlia încerca să se concentreze asupra ecranului şi să şi 
scrie câteva cuvinte în caiet, în acelaşi timp. Nici una din 

operaţiuni nu eră deloc simplă, pentru că Nick stătea chiar lângă 
ea. Oricât de mult ar fi încercat, nu putea să nu arunce priviri 
peste umărul stâng. Cu fața concentrată şi cu trăsăturile fine, 
Nick arăta cu totul captivant în lumina slabă a proiectorului. 

Dahlia suspină. Se simţea chiar mai îndrăgostită decât fusese 
în liceu, în primele clase, când era cu Chris Elgard, primul ei 
prieten. Dar pe Chris îl cucerise practic fără să încerce. O 
străfulgerare a faimosului surâs marca Dahlia Sussman era pe 
vremea aceea mai mult decât suficientă. Privind acum la Nick, 
ştia că o să fie nevoie de mai mult decât un zâmbet sexi. Dar 
cale de întoarcere nu exista. Avea să stea lângă el tot semestrul 
Şi, da, avea să-l cucerească şi pe el. 

— Ceea ce vedeţi este rezultatul a patru secole trecute. 
Tămâie, lămpi cu petrol, lumânări, căderile din tavan, tentative 
barbare de repictare sau de aplicare a unui strat de luciu, toţi 
aceşti factori au contribuit la ceea ce numeam până de curând 
capodopera lui Michelangelo, Capela Sixtină. Este, fără îndoială, 
una din cele mai mari realizări ale unui artist în istoria 
Occidentului. Dar oare cum arăta pe vremea când a pictat-o 
Michelangelo? Ms. Godarotti vorbea repede şi pasionat. Dahlia 
se gândi dacă nu cumva profesoara ei este vreun descendent 
direct al artistului. 

Pe ecran apăru o altă imagine, cu aceiaşi îngeri, de data 
asta puţin mai luminoşi şi mai colorați decât înainte. Indicatorul 
se opri la coapsa unui înger. Ceea ce înainte fusese un maro 
spre cenușiu, acum era cu doar puțin mai luminos și lăsa să se 
vadă urme de roşu şi portocaliu. 

— Stadiul unu a fost procesul de curăţare. O simplă soluție 
de apă distilată, sodă de rufe şi bicarbonat de amoniu, aplicată 
cu un burete foarte moale. 

Pe măsură ce profesoara intra tot mai :ulânc în detalii privi- 
toare la procesul de curățare, punctând expunerea cu termeni şi 
fraze italieneşti, Dahlia se trezi concentrată asupra lui Nick. li 
plăcea intensitatea cu care acesta aseulta cui sul. Ochii lui păreau 
să pătrundă prin ecran, câutârul detali aseunse. Paginile lui se 

umpleau cu note şi cu mici desene ale îngerilor. Peste tot erau 
semne de întrebare, de exclamare şi cuvinte subliniate. Nick 
era un tânăr serios, iar Dahlia era cu totul impresionată. Pe 
măsură ce proiectorul punea pe ecran alte imagini, Dahlia vedea 
cum faţa lui Nick se luminează tot mai fascinată. Atât de 
concentrată, atât de adorabilă... 

Se uită şi ea spre ecran. Erau aceiaşi îngeri, dar de data 
aceasta şi mai luminoşi decât înainte. Se vedeau mai multe 
nuanţe de roşu şi galben, roz şi lavandă şi mai multe variaţii ale 
fiecărei culori decât înainte. Dahlia îşi aminti că văzuse tavanul 
arătând aşa când fusese împreună cu părinții ei, la o vizionare 
privată a tavanului, chiar în timpul operaţiunii de curăţire. 
Avuseseră loc dezbateri aprinse asupra a cât de departe să meargă 
echipa de restaurare. Mulţi artişti şi istorici considerau că s-a 
şters prea mult, şi o spuneau cu vehemenţă. Dahlia îşi aminti de 
un tip, artist din New York, care era convins că acea curățare va 
distruge nuanțele lăsate de Michelangelo, ca şi vopselele 
speciale, originale. Fusese nevoie să-l scoată cu forța din Capelă, 
când începuse să zgâlţâie schelele. 

Ora s-a terminat, iar Ms. Godarotti a anunţat că la cursul 
următor vor continua studiul pe imagini. 

— Dragi studenţi, continuaţi studiul. Aveţi foarte multe de 
învăţat despre această capodoperă. 

Luminile se aprinseră, iar Dahlia îi adresă lui Nick cel mai 
reuşit zâmbet al ei. 

— Formidabile picturi, ce spui? 

— Da, răspunse acesta, privind în jos la caiet şi începând 
să scrie ceva. 

Ce Dumnezeu, doar s-a terminat cursul! Dahlia înţelese că 
Nick avea în minte lucruri pe care voia să le imortalizeze. Sau 
poate că se forța să o ignore. Dahlia se decisese să uite totul 
despre nefericitul lor început, când l-a dus cu maşina spre New 
York. Furtuna de zăpadă, maşina stricată, cearta. Îl iertase pe 
Nick. Dar se întrebă dacă nu cumva în mintea lui evenimentele 

cele rele erau proaspete! Nick termină de notat şi îşi închise 
caietul. 

Dahlia îl închise şi ea repede pe al ei, ca el să nu vadă cât de 
puţin a scris. _ 

— Deci..., spuse ea. Incerca din răsputeri să se agaţe de 
ceva, să facă un început. Ce crezi? 

— Te referi la folosirea bicarbonatului de amoniu? 

Dahlia înghiţi în gol. Bicarbo-ce? 

— Da, la asta mă gândeam, spuse ea, reuşind să nu pară 
surprinsă. 

— Da, a fost o dezbatere foarte aprinsă, asta e sigur. Cred 
că e nevoie de cărți întregi ca să-ți dai seama de treaba asta. Dar 
mi se pare cam deplasat să consideri că o simplă soluţie ar putea 
distruge fresca. 

Mamă! A reuşit să-i adreseze trei fraze întregi! Dahlia se 
simțea de-a dreptul victorioasă. Reuşise să spargă blocada. 

— Patru sute şaptezeci şi cinci de ani de depuneri. 
Închipuieşte-ţi cum ar fi să fii unul dintre cei care fac curățirea. 

— Să fu acolo, chiar lângă tavan, lângă sursă, asta vrei să 
zici? Da, ar fi ceva uluitor, tu ce crezi? 

— Da, asta voiam să spun, spuse Dahlia. Nu la asta se 
gândise. Dar dacă o să-l aprobe, poate Nick îşi va da seama că 
sunt pe aceeaşi lungime de undă. 

— Mă bucur că m-au lăsat să particip la cursul ăsta. Ştii, nu 
am ales până acum cursuri de artă, doar de arheologie, deci a 
trebuit să o implor să mă primească, spuse Nick. Ai participat 
la cursul ei de introducere în istoria artei? Cred că e formidabil. 

Dahlia clătină din cap. Ii era frică să recunoască, dar nu 
făcuse nimic altceva decât să bifeze căsuţa în care era întrebată 
dacă urmase toate etapele inițiale necesare pentru înscrierea la 
curs, cerinţe pe care nu le îndeplinea nici pe departe. 

— Cred că cel mai interesant e modul în care curățirea a 
afectat acel chiaroscuro, spuse Nick. 

Dahlia rămase instantaneu cu gura căscută, dându-se de gol 
pentru un timp destul de lung pentru orice ochi atent. lar cuvântul 
acela. Se întorsese ca să o hărțuiască. Ce Dumnezeu înseamnă? 

— Da, păi... cred că... 

— Adică clarobscurul, nuanțarea. Toate acele forme ghicite 
formate de lumini și umbre. La cursul introductiv n-ai studiat 
Renaşterea? Qchii lui Nick o fixau parcă cercetător şi acuzator. 

Dahlia ştiu că a venit vremea să mărturisească. 

— Să ştii că e primul meu curs de istoria artei, spuse ea, 
înfăşurându-şi nervoasă o buclă de păr în jurul degetelor. Vreau 
să spun că ăsta e cursul care m-a interesat de la început. 

— Şi te-ai înscris pur şi simplu? îşi dădu Nick ochii peste 
cap, la aflarea fraudei Dahliei. 

— Da. Mi-am închipuit că pot să fac față. Am văzut de trei 
ori tavanul Capelei Sixtine. 

— Văzut? Adică ai fost acolo în persoană? Nick fluieră a 
mirare. 

Hopa. Dahlia nu putea spune dacă Nick este impresionat, 
invidios sau doar îi dădea cu tifla. Cum de i-a scăpat? Nu trebuia 
să vorbească de cele trei excursii la Roma. Nick avea să fie şi 
mai convins că are a face cu o fată bogată şi răsfăţată şi nimic 
mai mult. Dahlia îşi adună cărţile şi le strecură în geanta ei de 
umăr din pânză neagră. | 

— De trei ori? întrebă Nick, punându-și cărțile una peste 
alta şi luându-le la piept. Deci, ai văzut tavanul şi înainte şi 
după renovare? 

Dahlia confirmă, privindu-l lung. Ia te uită! E cu adevărat 
interesat! Hai, Sussman, nu te pierde, îşi spuse. Mingea e în 
terenul tău. 

— Am fost şi în timpul renovării, spuse ea. A fost cea mai 
interesantă vizită, pentru că era pe jumătate nou şi pe jumătate 
vechi. Îţi aminteşti imaginea proiectată spre sfârşitul cursului? 
Ei bine, aşa arăta tavanul chiar când polemica era în toi; se 
discuta dacă să se continue sau nu restaurarea. 

— Da? Formidabil. Cred că aş da mult să fiu aşa norocos, 
spuse Nick. Ai avut baftă, nu glumă. 

— Da, dar... 

— Deci, eşti un fel de expertă, spuse Nick în continuare. 
Eşti probabil singura persoană din Ohio care a văzut fresca în 
toate cele trei faze. Până şi Ms. Godarotti a spus că n-a văzut-o 
de la restaurare. Asta te face un fel de autoritate în domeniu. 

Dahlia râse. 

— Nu m-am gândit niciodată în aceşti termeni. Dar cred că 
ai dreptate. 

— Deci, ce spune expertul nostru local despre restaurare? 
A meritat? întrebă Nick. Expresia serioasă de la început era pe 
cale de dispariţie, înlocuită fiind de un zâmbet care începuse 
să-i îmblânzească faţa. 

Flirta. Dahlia era sigură că Nick începe să flirteze cu ea. 
Dar nu-i părea rău deloc. 

— Păi, atunci când am fost la Roma, în toiul restaurării, 
îmi amintesc cât de proaspătă şi de desăvârşită îmi părea partea 
deja restaurată. Părea să merite. Dar m-am uitat la partea 
nerestaurată. Era de parcă i-ar fi şters o parte din mister. Se 
dusese tot romantismul, spuse ea. 

— Hmmm, spuse Nick, puţin descumpănit. Deci, adio 
romantism, spui tu? Dar puteai să vezi întreaga pictură aşa cum 
arăta înainte, nu? Curată, proaspătă, plină de culori. 

— Da. Adică nu, se corectă Dahlia. De fapt, vreau să spun 
că nu ştiu. 

— Mie îmi pare că singurii care au dorit ca tavanul să fie 
lăsat aşa au fost romanticii incurabili, spuse Nick, dându-și iar 
ochii peste cap. 

„— Poate, Nick. Dar nu văd ce mare lucru e să ai un tavan 
curat ca lacrima, câtă vreme îi furi sufletul și inima, ca să zic 
aşa. 

— Da, eşti o romantică incurabilă, spuse din nou Nick. 
Dahlia nu-şi putu da seama dacă îşi bătea joc de ea sau era 
puțin supărat. 

— Poate. 

Dahlia lăsă să-i scape un oftat. Dacă Nick ar fi fost puţin 
mai romantic... măcar în ce o privea pe ea. Flirta cu ea, sau nu 
flirta? 

— Roma e un oraş frumos, spuse ea, încercând să susțină 
conversaţia. 

— Sunt convins că e. Dar am auzit că e şi un loc ciudat. 

— Da, puţin cam sălbatic. Petreci jumătate din viaţă în 
restaurant sau cafenea. lar cina se ia după zece seara. Nimeni 
nu doarme acolo. Doar mai bea încă un cappuccino. 

— Da, părinţii mei au fost acolo într-un fel de a doua lună 
de miere. După aia ne-au bătut la cap cu o grămadă de diapozitive 
aduse de acolo, dar se pare că le-a plăcut imens la Roma. 

Ideea unei mici escapade la Roma cu Nick nu era deloc un 
gând oribil. Un minut în oraşul acela romantic era tot ce-i trebuia 
Dahliei ca el să fie al ei pentru totdeauna. Să se plimbe mână în 
mână pe lângă fântâni şi prin piaţetele pătrate... 

— Hei, ascultă, spuse Nick. Mă întrebam dacă ai veşti de 
la Julie. 

— Julie? Adio, romantică Romă, cu tăiţei făcuţi de casă şi 
cu nopți înnebunitoare lângă Colloseum. Se încruntă. Nick încă 
se mai gândea la Julie, deci. 

— De fapt, despre Matt, spuse el. Nick cel serios preluase 
comanda. Gata, nu tu flirt, nu tu zâmbet. Ai aflat ceva despre 
testele lui? 

— A... 

Realitatea crudă se reinstalase. Dahha ridică din umeri. 

— Nimic, încă. Ştii, testele le-a făcut cu o săptămână în 
urmă. Ştiu că Matt sună la doctor de două ori pe zi. 

— Da, şi eu aş face la fel, spuse Nick. 

Dahlia citi îngrijorarea de pe faţa lui Nick şi văzu că e reală, 
în ciuda faptului că Matt nici măcar nu-l mai saluta. 

— Sunt sigură că Matt o să fie bine. L-am văzut ieri, am 
fost pe la ei. Era cam abătut, dar arăta excelent. Îl cunoşti pe 
Matt, e un luptător. 

—- Da, spuse Nick, cu o umbră de remuşcare în voce. 

— Vrei să-i spun că ai întrebat de el? îl întrebă Dahlia. 

— Da, desigur. De fapt, aşa cred. (Se opri o clipă, încurcat, 
şi se uită într-o parte.) Eu o iau pe aici, spuse Nick, arătând spre 
aripa cu birourile profesorale. Ne vedem vineri, la curs 

Îşi luară rămas-bun. Dahlia simţea o uşoară respingere din 
partea lui Nick. De ce a pus el capăt discuţiei atât de brusc? 
Si-ar fi dorit să mai stea cu ea. Cum ar fi fost un prânz în doi? 
Băiatul ăsta nu mănâncă? Dar bine că măcar au reuşit să treacă 
peste etapa aceea cu cearta. Bun, nu căzuseră de acord în privința 
restaurării Capelei Sixtine, dar se dovedise un subiect de conver- 
sație excelent. Şi, deodată, din senin, conversaţia se termină. 
Pa şi ne vedem la cursul următor. 

Dahlia se uită în urma lui Nick, în minte răsunându-i 
cuvintele lui Paul Chase: „Dahlia, uită-l pe tip. Dacă nu vede 
cât de formidabilă eşti, nu te merită.” 

Lăsă să-i scape un suspin. Nu încă, Paul. Nu încă, gândi 
ea. Julie susținea că această afecţiune a ei provine din provocarea 
inaccesibilității lui Nick. Dar atunci cum rămâne cu ochii lui, - 
cu fața aceea intensă, până şi cu modul în care îşi plimbă degetele 
peste foaia de hârtie când ia notițe? Dahlia era încredinţată că e 
mai mult decât o simplă încăpățânare a ei. 


6 


Era cea mai extraordinară după-amiază din lume. Julie stătea 
la fereastră şi se uita afară. Afară, în parc, câțiva studenţi 
încinseseră o bătaie cu bulgări de zăpadă. Pe Strada Principală, 
o maşină mergea încet, urmată de o dubiţă de mărfuri. De la 
brutăria lui Gibson venea o femeie cu o jachetă de ski nautic şi 
cu o pălărie roşie din pânză, ţinând de mână o fetiță agăţată de 
o sacoşă din hârtie mai mare ca ea. La Cărți și Mărunţişuri se 
uita în vitrină un băiat înalt şi subţire, pe care Julie îl vedea din 
când în când la bibliotecă. 

O zi obişnuită la Madison, Ohio. Azi nu se poate întâmpla 
nimic ieşit din comun, îşi spuse Julie. Totul era exact aşa cum 
trebuia să fie. Plecă de la fereastră şi o porni de-a lungul şi de-a 
latul micii ei sufragerii, cu urechile ciulite în aşteptarea zgomo- 
tului motorului motocicletei lui Matt. Cum să se întoarcă de la 
biroul doctorului cu veşti proaste într-o asemenea zi? 

Julie ar fi vrut să meargă cu el şi să-l țină de mână în timp 
ce doctorul Zinn îi dădea rezultatele testelor de la spital, dar 
Matt a spus că ar fi mai bine să meargă singur. 

— Doar nu vrei să chiuleşti de la cursuri, doar ca să faci 
anticameră la doctor, nu? spusese el. Ai viaţa ta — şi eu la fel. 
Lui Julie nu i-a scăpat insistența exagerată din vocea lui Matt, o 
insistenţă de care avea el nevoie ca să facă totul să pară normal. 

Dar când zgomotul metalic al motocicletei lui Matt tăie 
liniştea, fiecare nerv şi fiecare muşchi al lui Julie erau în alertă. 
Îşi ținuse practic respiraţia timp de aproape o săptămână, în 

aşteptarea rezultatelor testelor clinice. Se repezi la fereastră. 
Da, iată-l, tocmai dădea colţul spre cvartalul lor. Simti cum inima 
i se opreşte o clipă din bătut. Era Matt, cu blugii şi jacheta din 
piele, cu mâinile în mânuşile groase pe ghidonul motocicletei. 
Cu respiraţia oprită, se uită cum opreşte, taie alimentarea moto- 
rului, apoi ridică piciorul ca să descalece. La fel ca dintotdeauna. 
Totul era la fel ca dintotdeauna. | 

Julie îi cunoştea următoarea mişcare. Ochii ei îl urmăriră 
dându-și jos casca. Se uită la fața lui, ca să-i vadă expresia. El 
ridică cochilia neagră, lucioasă, care-i acoperea capul şi îşi 
scutură părul. Apoi o luă spre uşa clădirii lor. 

Julie se uită în jos de la fereastra apartamentului lor de la 
etaj. Faţa lui Matt era de necitit, neclintită. Inima începu să-i 
bată tare. Matt se uită în sus, spre fereastră. O descoperi pe 
Julie aşteptându-l şi îi făcu semn cu mâna, zâmbindu-i. Dar era 
un zâmbet deloc liniştitor. A 

Julie începu să respire sacadat. In timp ce Matt urca treptele, 
ea se repezi spre uşa apartamentului. Se simțea pierdută. 
Deschise uşa şi o luă la goană în jos spre el. Ajunse la Matt şi 
îşi încolăci braţele în jurul lui într-o îmbrăţişare disperată. 

— Ei? şopti ea. 

— Ei bine, frumoasa mea doamnă, ce-ar fi să mă laşi să 
intru şi să mă aşez şi eu ca omul? întrebă el cu voce slabă. 

Dacă ar fi fost veşti bune, le-ar fi mitraliat din secunda în 
care a văzut-o. Dar tonul de acum era prea deliberat, prea 
controlat. Julie simţi că înnebuneşte de teamă. Il urmă în 
sufragerie. 

Matt îşi dădu jos haina, sub privirile ei ațintite, o puse pe 
brațul canapelei şi se aşeză. li întinse mâna pe care ea i-o luă 
apoi, lăsându-se trasă lângă el. In timp ce se aşeza pe pernuţă, 
Matt îi strânse tare mâna. Se uită la ea. Privire serioasă, profundă. 
Julie ardea de nerăbdare să afle, dar dintr-o dată îşi dori să-i 
oprească cuvintele. 

— E boala lui Hodgkin, spuse el liniştit. 

Julie fu străbătută de un şoc electric. 

— A lui Hodgkin? repetă ea, picrilă. 

— Cancer, spuse Matt, fără să afişeze nici un sentiment. 
Julie auzise cuvântul în minte în ultimele săptămâni de mii de 
ori, mereu cu o strângere de inimă şi cu frică. Acum era ceva 
palpabil. Acum parcă se privea pe ea de undeva din depărtare. 
De parcă era altcineva, o străină. Nu putea nici măcar să 
gândească ceva. Mintea îi era amorțită. 

Dar Matt continua să vorbească cu calm şi liniştit. 

— Motivul pentru care a durat atâta eliberarea rezultatelor 
este că doctorul Zinn a trimis rezultatele analizelor specialiştilor 
din toată ţara. (Tuşi în pumn.) Sunt în ceea ce ei numesc stadiul 
trei. Asta înseamnă că nu este localizat. S-a împrăştiat prin tot 
gâtul, pe calea nodulilor limfatici. 

Julie abia înţelegea vorbele lui Matt. 

— Știu că sună oribil, Jules, îi spuse el. Dar, fu atentă. E 
tratabil. 

Tratabil? Julie simţea că Matt vrea să o încurajeze. Dar, 
dând loc unei raze de speranță, făcea loc şi fricii. Gâtul i se uscă 
instantaneu, în timp ce din ochi lacrimile începuseră să-i por- 
nească râu la vale. 

— Ce înseamnă asta? întrebă ea. Abia atunci îşi dădu seama 
că frământă disperată mâna lui Matt. - 

— De fapt, e o chestie destul de înfricoşătoare. Înseamnă 
că o să am nevoie de tratament intensiv cu radiații gamma și de 
chimioterapie. 

Julie mai auzise cuvintele astea. Acum i se întâmpla e1 şi 
nu ştia exact ce reprezintă. Dar, în loc să întrebe, doar înclină 
din cap. Voia să audă şi restul, trebuia să audă totul, şi abia 
după aceea să înceapă să pună întrebări. 

— Tratamentul constă în două săptămâni la spital şi două 
acasă, până reuşesc să scap de toată treaba asta, spuse Matt. 

Deci asta era. Asta voia Julie să audă. 

— Sigur că poţi să scapi, spuse ea. Tu poți să învingi chestia 
asta. - 

Matt înclină pe jumătate din cap. 

— Pot. Putem, Jules. Avem şanse cu adevărat mari. 

Şanse? Dar asta însemna că există şi şanse să se termine 


rău! 

— Oh, Matt! suspină Julie. Îşi simţea trupul tot tremurând 
necontrolat. 

Matt o luă de cealaltă mână. 

— Julie, dacă poate cineva pe lumea asta să învingă, noi 
suntem ăia. Doctorul Zinn spune că o atitudine optimistă e o 
bătălie pe jumătate câştigată. 

Julie se uită în ochii lui Matt. El nu se feri. Ochi adânci, 
cenuşii cu firişoare verzi. Nu văzu în ei nici o boală. Şi nici 
frică. Doar iubire. Iubirea lui Matt pentru ea. Îşi simţi şi propria 
iubire, îşi simți sufletul deschis fără cuvinte spre al lui. 

Atunci el îi zâmbi. Da, Matt zâmbea cu adevărat. 

— Gândeşte-te că e ca un munte incredibil de înalt pe care 
trebuie să-l urc. Trebuie s-o fac şi o s-o fac, asta-i tot, spuse 
Matt. Lui Julie i se păru că în spusele lui se aude şi o notă de 
entuziasm. De parcă Matt abia aştepta să ridice mănușşa soartei. 

Julie simţi un val imens de iubire şi de admiraţie pentru 
Matt. Să escaladezi un munte. 

— Matt Collins, tu ai ales să vezi lucrurile aşa. Îl trase spre 
ca şi îşi înfăşură braţele în jurul lui. O să fiu lângă tine la fiecare 
pas al urcuşului, spuse ea, sperând să sune la fel de sigură cu el. 

Matt îi prinse faţa în palme. 

— Julie, te iubesc atât de mult, spuse el. Avea o voce de o 
“intensitate feroce. 

— Şi eu te iubesc. 

Julie îşi curmă râul de lacrimi care o împiedica să respire şi 
îşi apăsă buzele sălbatic de ale lui Matt. El îi răspunse 
instantaneu, total. Gurile le erau flămânde, limbile doritoare, 
totul în ei emana o urgenţă de nestăpânit. 

Julie simţi cum toate emoţiile i se canalizează în acel sărut. 
Îi prinse eapul şi îl trase spre ea de parcă urma să dispară dintr-o 
clipă într-alta. li sărută ochii, obrajii, fiecare părticică a feţei. El 
îşi îngropă buzele în curbura gâtului ei, respirând-o lacom. Julie 
îşi strecură o mână pe sub cămaşa lui, explorând fiecare mușchi, 
fiecare os, de parcă totul era nou pentru ea. Degetele lui se 

plimbară cu o egală grabă pe trupul ei. Se simţiră alunecând pe 
covor, strâns lipiți unul de celălalt. Se dezbrăcară fără să se 
desprindă o clipă unul de celălalt. 

Făcură dragoste fără să se acopere şi fără să se protejeze 
decât fiecare cu căldura trupului celuilalt. De parcă ar fi fost 
prima şi ultima oară. De parcă nu mai exista nici un moment 
înainte şi nici unul după. 


— Cancer. (Urmă o pauză lungă. Matt lipi mai bine recep- 
torul de ureche, în aşteptarea răspunsului.) Tată? 

Urmă alt moment dureros de tăcere, după care tatăl lui reuşi 
să spună primele cuvinte. 

— Ce... ce spui? Ce vrei să spui cu cancerul? Eşti sigur? 

~ Matt încercă să-i explice toate prin câte trecuse în ultimele 
două săptămâni, dar totul îi ieşi din gură sub forma unui amestec 
de jumătăţi de frază ininteligibile. Simţea reacţia stupefiată a 
tatălui lui la capătul celălalt al liniei. Era mult mai greu să-i 
spună tatălui decât crezuse la început. 

— Doctorul Zinn a spus că prin combinarea unor doze 
masive de radiaţie şi de chimioterapie s-ar putea... 

— Matt, opreşte-te. puţin, îl întrerupse tatăl lui. Îmi este 
foarte greu să înţeleg. Chimioterapie? Mie îmi sună foarte grav. 

Matt înghiți cu greu. 

— Da, tată, dar pare cea mai bună soluţie. 

— Oare nu te grăbeşti puţin să te supui la aşa ceva? 

. — Cu cât mai curând, cu atât mai bine, îl informă Matt. 
Doctorul Zinn spune că şansele sunt mult mai mari dacă începem 
chiar acum. 

— Fiule, îi spuse încet domnul Collins, parcă permiţându-și 
un mic respiro, cred că ar fi o idee bună dacă l-am suna pe 
doctorul Lynnstrohm şi am face o rezervare la el. Îţi trimit tele- 
grafic banii pentru biletul de avion. 

— Tată, am boala lui Hodgkin. 

— Cine este acest doctor Zinn, la urma urmei? spuse tatăl 
lui, cu o voce precipitată. Nu ar trebui să asculți şi o a doua 
părere? 

Matt începu să simtă frustrarea. 

— Doctorul Zinn este un doctor cu adevărat bun. Şi am o 
grămadă de păreri. A trimis testele mele la foarte mulţi specialişti 
din toată țara pentru diagnostic. Tată, doctorul Lynnstrohm a 
fost pediatrul meu. Ce ştie el despre cancer? Cancer, tată. 
Cuvântul terifiant plutea din nou în aer. 

Urmă încă o pauză lungă. Matt îşi putea foarte uşor închipui 
ce face tatăl lui de cealaltă parte a circuitului; probabil că-şi 
trecea o mână tremurătoare prin părul lui des, cârlionțat. Fără 
îndoială că stătea pe un taburet, în bucătărie, la bar, cu trupul 
aplecat şi cu genunchii strânşi, cum făcea ori de câte ori avea 
un necaz. Matt îşi dădu seama că şi el stă în exact aceeaşi poziţie. 

Trase adânc aer în piept şi încercă să scape de o parte din 
tensiune o dată cu aerul expirat. 

— Uite ce e, tată, n-o să mor, fu liniştit. Promit. N-o să mi 
se întâmple tocmai mie. Problema e că trebuie să mă tratez de 
acum, ca să pot să mă fac bine mai repede. 

— Atunci, de ce nu vii acasă pentru tratament? Avem clinici 
mari aici, în Philly. De când ai plecat, nici nu m-am atins de 
camera ta. 

— Mulţumesc, dar cred că stau aici, tată. 

— Matt, mă gândeam la ce-i mai bun pentru tine, spuse 
tatăl. Dacă e vorba doar de chimioterapie, nu ar fi mai bine să 
vii acasă s-o faci? 

Matt scoase din el un râs care declanşă unul din accesele 
lui de tuse. 

— Tată, sunt acasă. Aici locuiesc. Exact aici, unde stau cu 
Julie. 

Încă o tăcere lungă. Foarte lungă şi foarte dureroasă. Matt 
se simţea aproape vinovat. Știa precis cât de şocat şi de îndurerat 
era tatăl lui în acel moment. Dar locul lui Matt era aici. Era 
căsătorit, era adult și tatăl lui trebuia să afle asta odată şi odată. 

— Atunci..., spuse tatăl lui într-un final. Pe mama ta a! 
sunat-o? 

Lui Matt nu-i veni să creadă ce aude. 

— Mama? 

— Matt... 

— Las-o baltă, tată. Ce ar putea să spună? „Matt? Matt şi 
mai cum? A, da, ştiu, puştiul pe care l-am părăsit acum doispre- 
zece ani, când n-am mai putut să fac faţă. Puştiul cu care abia 
am vorbit de câteva ori de atunci. Cum, cancer? Vai, nu e bine 
deloc.” 

Vocea tatălui lui deveni dintr-o dată energică. 

— Destul, fiule. Nu-mi place nici mie ce a făcut mama ta, 
dar... 

— Tată, o să tratez problema asta cum cred eu că e mai 
bine, ne-am înțeles? (Tonul lui Matt era o idee puțin mai aspru 
decât şi-ar fi dorit.) Te rog, tată, lasă-mă să am eu grijă de asta. 
M-am făcut băiat mare, spuse el mai blând. Ai încredere în mine. 

De cealaltă parte se auzi un suspin. 

— Fiule, ai fost dintotdeauna un băiat mare. Bănuiesc că 
nu vrei să vin acolo, aşa-1? Adică, dacă nu vrei să vii acasă. E 
destul să spui un cuvânt şi am venit. 

— Totul o să fie bine, tată, insistă Matt. (Îşi dădu seama că 
o spune nu atât pentru urechile tatălui, cât pentru ale sale.) Nu, 
nu veni. Mulţumesc pentru ofertă, dar nu cred că ai mare lucru 
de făcut pe aici. Ținem legătura. 

Încă o pauză lungă. 

— Hei, Matt; spuse tatăl. 

— Da? i 

— Te iubesc, Matt... Atâta mai voiam să-ți spun. Incă o 
pauză. Parcă se auzea ceva în genul unui plâns. Promite-mi că 
dacă ai nevoie de ceva mă chemi. Şi ai grijă de tine, da? Eşti 
singurul meu copil. 

Matt simţi cum emoția îl potopeşte şi cum se pregătesc să-i 
curgă şi lacrimile. 

— Promit, tată. Cu bine. Plasă receptorul în furcă şi expiră 
din toți rărunchii. 

— Hei, se auzi vocea blândă a lui Julie. (Aceasta veni din 
dormitor ŞI se aşeză pe canapea lângă el. Îi luă mâna şi i-o sărută.) 
Totul o să fie bine, ai uitat? 

Matt ridică din umeri. 

— Ştiu. Dar mi-aş fi dorit să nu trebuiască să am un 
asemenea tată. Nu pot să suport să fiu considerat un puşti de 
doisprezece ani. Şi ştii ce? M-a întrebat dacă am de gând s-o 
sun pe mama. Îţi virie să crezi? 

— Șşşt. (Julie ridică cu degetul cel mare bărbia lui Matt.) 
Probabil că era foarte marcat de ştire. Crede-mă, nu e deloc 
uşor să afli că cineva pe care-l iubeşti are cancer. 

— Da, cred că ai dreptate. Dar în nici un caz nu o sun pe 
mama. Probabil că ar sărbători. 

— Mă îndoiesc. Dar fă ce crezi tu de cuviinţă. 

— Aşa am să şi fac. Zinn spune „fii optimist”. Nu e loc 
pentru bagaje nenecesare, înţelegi? Matt lăsă să-i scape încă un 
suspin puternic. 

— Matt, spuse Julie grijulie, precaută. I-ai cerut tatălui tău 
să ne împrumute nişte bani ca să ne putem plăti facturile? 

Matt clătină din cap. . 

— N-am putut. lartă-mă, dar câtă vreme mă tratează drept 
un puşti, nu pot. Ar însemna să recunosc că nu mă pot descurca 
fără el, că încă sunt un copil. Oricum, mi-era teamă să nu mă 
bată la cap cu întoarcerea la Philly. 

Se uita la Julie, în speranţa unui semn că ea a înţeles. Ea îi 
zâmbi, dar Matt simţi sub zâmbetul ei groaza. Nu o putea con- 
damna. Avea asigurare medicală, în calitate de soţ al unei 
studente. Dar mai erau şi sumele deductibile, cheltuielile ascunse 
şi unele lucruri pe care nici o asigurare nu le acoperea. 

— Jules, hai să nu ne facem griji cu facturile, ce zici? Doar 
n-or să mă omoare. Ă 

— Ştiu, spuse Julie. In plus, mai avem un Club Night vinerea 
viitoare. O să fie iar un succes. 

Matt îi strânse tare mâna. 

— Îmi place tot ce împart cu tine, Julie. Totul. 

Julie îi zâmbi. Da, îi era frică de moarte, dar o frică ameste- 
cată cu speranţă. 

— Fii optimist! Nu uita. 


FÁ 


Julie stătea în fata Dahliei, la masa din colț de la snack-barul 
campusului, făcându-se mică şi încercând să se facă cât mai 
puțin observată. Dar n-a reuşit mare lucru. Sorbi o gură din 
sucul de portocale acidulat şi îl văzu pe John Graham, de la 
cursul ei de jurnalistică, trecând spre camera poştală, cu părul 
lui roşu-auriu atârnând ca o coadă de cometă prin marea de 
studenţi. Matt se uită prin bar, o zări pe Julie şi îşi ridică mâna 
în semn de salut. Pe față i se vedea un zâmbet îndurerat, plin de 
milă, de parcă Julie ar fi fost un căţel pierdut. Da, şi el ştia.. 

Julie îi făcu un semn mic cu mâna. 

— Se pare că tot campusul ştie ce e cu Matt, îi spuse ea 
Dahliei. Şi, nu uita, noi abia am aflat. Au transmis la WMAD 
ceva? Ceva gen titlu: Poboacă proaspăt căsătorită cu soț care 
luptă cu boală fatală? 

Dahlia clătină din cap cu simpatie. 

— Fu liniştită! E deliciul campusului. Aşa m-am simţit şi 
eu la începutul anului, când cu cei doi capsomani care m-au 
lăsat în aceeaşi zi, iar Paul mi-a spus că sunt anumite zvonuri 
legate de mine. Bineînţeles, nimic nu se compară cu situaţia ta, 
dar ştiu cum e când crezi că toată lumea vorbeşte despre tine. 
Probabil că e mai puţin grav decât pare. | 

Julie tăvăli, după obiceiul ei, un cartofior prăjit prin farfuri- 
oara cu ketchup, dar nu-l mâncă. De când cu veştile cele proaste, 
nu mai avea pic de poftă de mâncare. 

— Nu ştiu, Dahlia. Ieri, la slujbă, tot timpul a fost aşa: „ceva 
fasole a mai rămas? Vai, Dumnezeule, tu eşti cea cu soţul... este 

îngrozitor.” Sau „mersi pentru porumb, ce rău îmi pare pentru 
soţul tău”. Şi nu ştiau nici măcar cum mă cheamă. Râse amar. 
Și mai sunt şi cei care nici nu îndrăznesc să se uite la tine. 
Patronul lui Matt, Jake, e aşa. Şi jumătate din colegii mei de la 
toate cursurile. 

Dahlia lăsă să-i scape un oftat lung. 

— E greu, dar hai să fim cinstiţi, este imposibil să-ţi găseşti 
cuvintele. La urma urmei, n-am cunoscut pe nimeni de vârsta 
noastră care să... Se plezni peste gură, de parcă ar fi comis cea 
mai gravă gafă de pe lume. 

— Zi-i pe nume, spuse Julie, cu inima strânsă. Există o 
şansa ca Matt să moară. O văzu pe Dahlia tresărind ca lovită la 
rostirea cuvântului. Ridică din umeri. De cele mai multe ori 
pare atât de ireal, că nu are nici o semnificaţie — parcă ar fi 
unul din acele cuvinte pe care le tot repeţi în copilărie şi care îşi 
pierd orice înţeles. Dar în alte dăți... Julie înghiţi cu greu. Sunt 
atât de îngrozită, că nu mai sunt în stare nici să gândesc. In 
mintea mea, ce 1 se întâmplă lui Matt se amestecă cu ce i s-a 
întâmplat sorei mele şi nu pot să nu mă întreb dacă nu cumva la 
rând urmează Matt. 

— Julie, n-ai voie să priveşti lucrurile astfel. 

Julie se lăsă pe spătarul scaunului. La masa de lângă ele, un 
trio transformase un hot dog într-o păpuşă, cu scobitori pe post 
de picioare şi mâini, cu inele de ceapă în loc de păr. Cei trei 
râdeau isteric, de parcă ar fi comis cel mai nostim lucru de pe 
lume. | 

— Asta e lucrul cel mai greu, îi spuse ea Dahliei, privind 
cum unul dintre tipi desenează cu muştar o figură păpuşii. Pentru 
tot restul lumii, viaţa decurge exact ca înainte. lar eu vreau ca 
timpul să îngheţe, sau ca toată lumea să arate altfel, sau totul să 
fie altfel. Toate astea pentru că eu mă simt altfel. 

— Da, spuse încet Dahlia. (Luă o gură de cafea.) Tu ştii 
bine că suntem alături de voi, draga mea. 

Julie înclină din cap. 

— Marion, Susan, toată lumea din cămin... Şi Nick a întrebat 
de Matt la curs, ieri. E foarte îngrijorat de ce i se întâmplă. 

— Da, ştiu, spuse Julie. M-am întâlnit cu el aseară, când 
plecam de la bibliotecă. 

— Fericito, spuse Dahlia cu un zâmbet viclean. 

Julie râse uşor. . 

— Cred că vom continua să fim prieteni. Un fel de prieteni, 
cât de mult se poate, dacă ţinem cont că e greu să-i aminteşti 
numele când e Matt pe aproape. Şi nu pot să-l condamn.: 

Dahlia îşi goli ceaşca de cafea. 

— Hei, treaba aia e moartă şi îngropată, spuse ea. Nu poţi 
să te simţi vinovată toată viaţa pentru câteva săruturi, acolo. Se 
mai întâmplă. Ei, pentru unii norocoşi. 

Julie nu se putu opri să râdă sănătos. 

— Sussman, eşti incorigibilă. De când ai ajuns la concluzia 
că nu poţi pune mâna pe un băiat? 

Dahlia îi răspunse printre buze. 

— De când cu Nick Stone, exact de atunci. Este absolut 
adorabil, dar este şi absolut imun la mulțimea farmecelor mele, 
spuse ea amărâtă. 

— Dar cursul acela? întrebă Julie. Ştii tu, artă de calitate, 
cameră întunecată, chestii italieneşti. Cel mai romantic cadru 
din câte poate oferi şcoala asta. 

Dahlia expiră zgomotos. 

— Ei bine, află că ieri am mai dat-o în bară cu un cuvânt. 
Există o metodă de a depune un strat gros de vopsea — se 
numeşte impasto, dar eu i-am spus impasta. lar Nick stătea chiar 
lângă mine. Ca să fiu sinceră, eu stau lângă el — normal, eu am 
făcut dispunerea. Şi el sare de pe locul lui: „impasta? cu suc de 
roşii sau cu sos Alfredo?” 

Julie chicoti. 

— Aşa, râzi şi tu. Toată lumea a râs în clasă, spuse Dahlia. 
Sunt sigură că mă consideră şi o idioată desăvârşită, pe lângă 
că sunt şi o răsfăţată pretențioasă. 

— Dahlia. cred că băiatul n-a făcut altceva decât să 
glumească cu tine. Dacă te ura, cred că nu se mai obosea să 
facă glume. 

— Chiar crezi? De fiecare dată când cred că am o şansă să 
mă apropii de el, de tot atâtea ori totul se termină prost. Uneori 
mi se pare că nu vorbeşte cu mine decât ca să afle veşti despre 
Matt. 

Matt. Julie se strânse iar în carapacea ei. Dahlia observă 
reacţia lui Julie şi se aplecă peste masă şi-i luă mâna. 

— Ascultă la mine, trebuie să crezi că totul o să fie bine. 
Doctorii au spus că are şanse mari, nu? 

— Da. 

— lar el se găseşte acum exact unde trebuie. 

Acesta era adevărul. Exact în momentul acela, Matt se afla 
pe bicicleta lui montană şi pedala. Chiar în dimineaţa aceea îi 
spusese lui Julie, foarte sigur pe el: „Cheia întregii afaceri constă 
în a fi în formă.” Dacă n-ar fi fost tusea aceea şi blestematele de 
teste de laborator, n-ai fi spus că e bolnav. 

— Da, Matt suportă bine toată situaţia asta, mai bine decât 
noi toți, spuse Julie. Cred că trebuie să încerc să fiu la înălțime, 
ca el. 

— Ei bine, dacă vreodată ai nevoie de companie, nu mă 
uita, spuse Dahlia. Sinceră să fiu, abia aştept să mai scap de 
Cindi-i-i-1. | 

Julie ridică mirată din sprânceană. 

— Ce a mai făcut biata fată? (Se simţea puţin vinovată, 
pentru că descoperise că undeva, în ascunzişurile minţii ei, se 
bucură că Cindi este o pacoste pentru Dahlia. Ar fi fost probabil 
geloasă dacă noua colegă de cameră ar fi devenit şi noua cea 
mai bună prietenă.) Deci, ce a făcut de data asta? întrebă Julie. 

— Nimic nou. La fel ca înainte, spuse Dahlia. „Dahlia, am 
descoperit crema asta de față nouă, cu minerale marine”, o imită 
Dahlia, împrumutând şi faţa luminoasă a lui Cindi. „Dacă vrei, 
poţi s-o foloseşti când doreşti. Fii atentă, ai văzut noua coafură 
a lui Sarah? Nu că arată superb? Practic îi punc aura în evidență, 
o face să strălucească. Vai, nu ţi-am spus despre grupul prana- 
yama care s-a înfiinţat la căminul | lurper.” Dahlia scutură din 
cap. i-am spus că a reuşit să mă convinpu să lac exerciţii yoga 
cu noaptea-n cap? 

Julie râse. Dahlia era orice, numai o persoană matinală nu. 

— A trebuit să-i promit. Pur şi simplu nu m-a slăbit o clipă. 

— Ei bine, ai din partea mea o invitaţie în alb, ori de câte 
ori te agasează prea tare, spuse Julie. 

De când cu Matt în spital, avea permanent senzația că micul 
lor apartament a devenit prea mare. Simţi o uşoară frică. 

— Am să vin, spuse Dahlia. Promit. 


Câteva zile mai târziu, Julie păşea abătută de-a latul parcu- 
lui, ca să ajungă pe Strada Principală. Cerul era mohorât şi jos, 
iar aerul amar. Abia îşi putea aminti câte ceva din cele petrecute 
în ultimele câteva ore. Fusese la cursurile de dimineaţă şi 
muncise în schimbul de prânz la cantină, dar mintea îi era 
învăluită în ceaţă. Ii era frică să gândească sau chiar să simtă 
ceva. Mergea mecanic, ţeapăn. 

Era ultima zi. De mâine, Matt intra în spital. Julie trecu pe 
lângă Cărţi şi Mărunţişuri fără măcar să se uite în vitrină. Matt 
nu încetase s-o spună că în două săptămâni o să fie înapoi acasă. 
De parcă ar fi plecat într-o mică vacanţă, iar la întoarcere se 
aştepta să găsească totul aşa cum îl lăsase. Dar după aceea urmau 
alte două săptămâni de antrenament, luna viitoare, şi încă două 
luna care urma. Şi pauzele dintre tratamentele din spital şi 
chimioterapie. Doctorul Zinn îi explicase lui Matt că în felul 
ăsta corpul lui îşi va putea reveni din şocul tratamentului. O 
dată cu omorârea celulelor canceroase erau omorâte şi celule 
sănătoase. 

Julie avu un frison. Asta însemna că Matt avea să se întoarcă 
de la spital simțindu-se mai rău decât la intrare. Işi duse absentă 
în fată geanta de umăr şi căută în buzunarul cu fermoar cheile 
casei. Descoperi portcheiul din lemn lustruit, cu lanţ, cadou de 
la Matt de pe vremea când el şi prietenul lui din liceu, Steven, 
fuseseră în California, în vacanţa de Crăciun de anul trecut. 

— Poartă noroc, îi spusese Matt. Julie mângâie lemnul cu 
buricul degetelor. De parcă o să-l vindece pe Matt. Descuie uşa 
de jos şi o deschise. 

Imediat îl auzi. Cineva râdea. Era râsul lui Matt, tare şi 
sănătos. Şi râsul încă unei persoane. Julie simţi o undă de 
surpriză. Dimineaţa următoare, Matt intra la Spitalul Marilor 
Lacuri, iar el stătea în casă şi râdea. 

— Când te faci mai bine, te băgăm în echipa olimpică de 
înot, se auzi de sus vocea lui Leon. 

— Mamă-mamă! Ca un fund de copil. Aşa de neted! îl auzi 
ea pe Matt răspunzând şi izbucnind încă o dată într-un râs isteric. 

Julie se repezi în sus pe scări. Ce se întâmpla acolo? Îşi 
zdrăngăni cheile, încercând s-o găsească mai repede pe cea a 
apartamentului. La auzul butucului rotit, râsetele din casă încetară. 

— Dam-dam-dam-dam! se auzi vocea de tenor, catifelată, 
a lui Leon. (Julie îl văzu pe Leon ieşind din baie şi întâmpi- 
nând-o, încercând să-şi rețină un zâmbet vesel.) Bună, Julie, o 
salută el. Să nu dai vina pe mine. A fost ideea lui. la arată-te, 
Matt, strigă el peste umăr, luând-o în jos pe scări. 

Inainte ca ea să-i poată răspunde la salut lui Leon, în cadrul 
uşii de la baie apăru Matt. 

— Mersi, Leon! strigă el, în timp ce Leon sărea treptele 
* câte două. Apreciez ajutorul. 

Julie simţi că 1 se opreşte respiraţia. Ştia că stă cu gura 
deschisă şi cu ochii larg deschişi. Matt intrase în camera de zi 
cu o pereche de blugi ponosiţi pe el, cu torsul gol şi cu capul la 
fel de neted şi de lipsit de păr ca un ou. Era complet chel! 

— Doamne, Dumnezeule! exclamă Julie. 

Matt îi zâmbi. 

— Te-a şocat, nu? Dar ce credeai? 

Sprâncenele lui Matt, groase şi hotărâte, erau singurele pete 
întunecate de pe întreaga lui față. Trăsăturile feței păreau mai 
reliefate, ieșeau mai bine în evidență — nasul viguros, drept, şi 
buzele pline erau cumva mai bine definite. Până şi mica cicatrice 
de la colţul ochiului şi pistruiul de la colţul gurii erau mai 
proeminente. 

— De ce? reuşi să îngaime Julie. 

Matt scoase un râset pe jumătate tuşit şi ridică din umeri. 

— Ştii ce se spune despre efectele chimioterapiei. Mi-am 
închipuit că dacă tot trebuie să-mi cadă părul, măcar să fiu eu 
cel care-l dă jos. Vezi bine, îmi iau soarta în propriile mâini. În 
plus, cred că pe motocicletă o să arate ca lumea. 

Julie înţelese ce-i spunea Matt, chiar aşa, pe ocolite. Voia 
să învingă el boala, înainte ca aceasta să-l învingă pe el. La 
colţul buzelor îi apăru un surâs. 

— Eşti frumos şi cu păr şi fără, spuse ea. (Duse mâna la 
chelia lui strălucitoare. Avea o piele incredibil de fină, întinsă 
pe craniul tare. A început să chicotească.) E atât de netedă! 

Matt râse şi el. 

— Ei bine, am aflat cum o să arăt la bătrâneţe. O prinse în 
braţe şi o sărută pe obraz. l 

Julie simti cum râsul îi îngheaţă în gâtlej. Dacă o să ajungă 
la bătrânețe. Cu Matt ras peste tot şi pregătit să dea bătălia cu 
uriaşele maşini din spitalul plin de medicamente, nu putea să 
scape de obsesia ceasului care parcă marca secundele prea 
repede. 

— Matt, ţine-mă în braţe, te rog. 

Matt o strânse şi mai tare. 

— Jules, o să înving, spuse el. Ai încredere în mine. 

Matt stătea într-un fotoliu din piele, în camera de aşteptare 
de la secţia de canceroşi. Spre deosebire de obişnuiţii pereţi 
verzi cu diverse aplice fluorescente din restul spitalului, camera 
era vopsită într-un galben odihnitor şi avea o iluminaţie modernă. 
Prin ferestrele care se întindeau din podea până în tavan, lumina 
soarelui pătrundea în cameră, încălzindu-l plăcut în halatul lui 
subțire de spital. Cu excepţia uşorului miros de dezinfectant, 
totul era perfect. Era, categoric, un loc mult mai confortabil 
decât se aşteptase Matt. 

Deja îşi luase portia matinală de radiaţii dure, iar acum 
aştepta să intre la chimioterapie. Până acum, nimic îngrozitor. 
La radiaţii fusese supus timp de cam o oră. Teoretic, o oră de 
plictiseală — sechestrat o oră într-o cameră cu pereţi de plumb, 
cu tot corpul acoperit cu foi grele de plumb, nu era prea deosebit 
de tratamentul intensiv cu raze X de acum câteva săptămâni. 
La fiecare câteva minute venea tehnicianul, îi zâmbea, ajusta 
panourile de plumb şi pleca cât putea de repede, după care dădea 
drumul la maşină. De fiecare dată când pompau radiaţii în el, se 
aprindea un mic bec roşu. Parcă era într-un film SF vechi. Matt 
se întrebă cât timp o să fie necesar ca să devină fluorescent, ca 
o centrală nucleară după topirea combustibilului. Era prins în 
lumea uluitoare a medicinei moderne. Dar câtă vreme avea 
speranța în mai bine — Şi cra sigur că aşa o să fle — lasă-1 să 
bage cât vor în el. Era dispus să suporte. 

Partea a doua, tratamentul chimic, era partea înfricoşătoare. 
Uşile duble ale camerelor de tratament se deschideau şi se 
închideau la fiecare minut. Matt a reuşit să surprindă privirea 
pietrificată a pacienţilor. Unii erau întinşi pe jos, cu trupul 
ghemuit de durere. Alţii stăteau în pat, gemând sau plângând. 
Văzu un tânăr cam de vârsta lui vomitând abundent într-un 
lighean de lângă pat, ţinându-se de suportul care susținea punga 
de inserții intravenoase. Ciudatul lichid galben — despre care i 
se spusese lui Matt că o să-l facă să se simtă foarte rău — picura 
din pungi în venele pacientului. Nişte surori parcă picate din 
Marte mişunau prin cameră, purtând salopete verzi, măşti verzi 
şi mănuşi verzi din cauciuc şi urmărind cu atenție pacienţii şi 
lichidele lor. 

Cea mai rea parte din toate era că era singur. Julie voise să 
vină cu el. Era doritoare să sară peste câteva cursuri şi să-şi ia 
de lucru la spital. Dar Matt insistase să stea acasă. „Viaţa merge 
înainte”, îi amintise el filosofia care — spera el — avea să stea 
la baza însănătoşirii lui. Tot secretul era să continui ca şi cum 
nimic nu s-ar fi întâmplat. Să continui să trăieşti fără teamă. Să 
nu fie nevoie să-ți schimbi viaţa de zi cu zi — ar însemna să te 
recunosti învins. Aceasta era atitudinea necesară pentru a învinge 
boala. Dar acum, stând acolo, cu stomacul strâns de frică, Matt 
şi-ar fi dorit să facă mai puţin pe bărbatul dur şi s-o lase pe Julie 
să vină cu el. Dacă Julie l-ar fi ţinut de mână, lucrurile i-ar fi 
părut mult mai luminoase. 

— Nu-ţi face griji, auzi el o voce piţigăiată, aproape un 
chiţăit. E mai puţin rău decât pare. 

Lângă Matt se aşezase un băieţel. Judecând după înălțime, 
avea cam şapte ani. Dar îmbrăcat în acel halat cenuşiu murdar 
de spital, cu capul palid, alb-albastru, cu obrajii traşi, pufoşi şi 
cu trupul fragil, părea deja un om bătrân. Dar Matt a fost cucerit 
de zâmbetul care acoperea întreaza faţă a băiatului. 

— Vin pentru prima oară aici, îi spuse Matt. 

— Da, aşa am zis şi eu. Gândeşte-te aşa: o să doară puţin, 
dar când s-a terminat o să fii mai aproape cu atâtica de sănătate. 

Băiatul îi arătă lui Matt o mică distanţă între degetul opozabil 
şi arătător. Mă numesc Danny. Danny O'Brien. 

— Salut, Danny. Eu sunt Matt Collins. Mă bucur că te-am 
întâlnit. 

Danny deveni dintr-o dată interesat. 

— Matt Collins? Pe bune? O să fim colegi de cameră pentru 
câteva săptămâni. Ce bine! se bucură el, devenind iarăşi băteţel, 
în ciuda aparenţelor de bătrâneţe. 

Matt râse. 

— Hei, ce eşti tu, detectiv particular sau ce? De unde ştii că 
o să fim colegi de cameră. 

— Am fost deja în rezerva noastră şi am văzut cartoanele 
cu numele tău. Voiam să las nişte lucruri înainte de tratament. 
Stii, bomboane, poze cu jucători de base-ball, chestii de-astea. 

— Cred că vom fi nişte colegi de cameră pe cinste, spuse 
Matt. Dacă tot trebuie să stai închis aici, măcar să stai cu cineva 
cu care să te distrezi, corect. 

— Sigur. Nu ca în ultimele luni. Domnul Harper, cred că 
avea o sută de ani. Gemea tot timpul şi nu zâmbea niciodată. 
Nu voia niciodată să se uite la meciuri la TV. 

— Şi ce s-a întâmplat cu el? întrebă Matt. 

Danny ridică din umeri; o clipă, zâmbetul îl părăsi. Dar 
reveni repede. 

— Dar să ştii că nu-i prea rău pe aici. Mâncarea e groaznică, 
dar te obişnuieşti cu ea. Iar surorile sunt foarte drăguţe; nu şi 
doamna Rodriguez. 

— Da, am văzut, spuse Matt. 

— Uite, aseară, citeam despre Babe Ruth şi primul joc din 
campionatul mondial. Exact când ajungea pe podium, pac! vine 
madam Rodriguez şi-mi stinge lumina. Danny se plezni cu palma 
în genunchi. Da, băiatul îi plăcea lui Matt. Oricum, să nu-ţi faci 
probleme cu chemo, spuse acesta, arătând spre o uşă batantă. 
Da, o să doară. Dar merită. 

— Pari foarte hotărât, spuse Matt. 

Danny ridică din umeri. 

— Cred că sunt. Nu vreau decât să mă fac bine. Ştii, am 
planuri de viitor. 

Matt îl ascultă pe Danny spunând cum după ce scapă de 
leucemie o să se întoarcă să joace în Liga de Copii la base-ball. 
lar în cele din urmă o să ajungă pitcher la Chicago Cubs. Danny 
era plin de speranţe şi de visuri de viitor. Exact ca Matt. Matt 
simţi cum prinde tot mai mult curaj. 

Dar acesta nu dură decât până ce Danny îi spuse că are zece 
ani. Zece, nu şapte, cum crezuse Matt. Şi era în tratament de 
doi ani! Era extrem de slab şi de scund. Doctorul lui Danny 
spusese inițial că o să fie nevoie de doar şase luni de tratament. 
Optimismul lui Matt dispăru în adâncuri. El însuşi era abia la 
începutul unei bătălii disperate. Oare o să-şi petreacă şi el, ca 
Danny, o importantă parte din viaţă, luptând cu boala? 

Uşa se deschise din nou, iar spre ei veni o soră. Matt văzu 
că faţa lui Danny se face şi mai palidă, iar el se strânge în el de 
durere. 

— Danny, dragul meu, e rândul tău, spuse sora îmbrăcată 
din cap până în picioare în verde, întinzându-i băieţelului o mână 
maternă şi ajutându-l să se ridice din fotoliu. 

Privind mersul lui Danny, Matt fu cuprins de panică. Cât 
de rău putea fi? Matt îşi jură că o să învingă tot — durerea, 
lunile suplimentare de tratament, totul. El era altfel. El era mai 
puternic decât ceilalți, nu? ~ 

Dar, privind în jur, se întrebă dacă o să-i fie atât de uşor. 
Da, desigur, camera de aşteptare avea pereți vopsiți într-un 
galben vesel şi picturi mari cu flori şi plaje. Dar duzina de oameni 
din cameră aveau toți cancer. Unii dintre ei erau complet chei, 
alții purtau peruci, pentru a ascunde efectele tratamentului. Toţi 
arătau slăbiţi şi obosiţi de tratament. Şi speriaţi. Oare câţi din ei 
vor rămâne în viață? | 

Te iubesc, Matt, îşi aminti el cuvintele de rămas-bun şi 
sărutul lui Julie dinainte de urcarea pe bicicletă şi de venirea 
aici, chiar în dimineaţa “asta. Senzaţia braţelor ei în jurul 
mijlocului lui. Aroma ei proaspătă, dulce, buzele pline şi moi. 

„Te iubesc imens”, îi spusese ea. Matt îşi dori din nou s-o fi 
lăsat să vină cu el. 

Matt închise ochii şi îşi promise că nimic n-o să stea în 
calea însănătoşirii lui. Dacă cineva putea învinge cancerul, atunci 
el era acela. Şi repede. 

— Matt Collins? se auzi o voce. 

Deschise ochii şi văzu una din acele surori marțiene cu o 
planşetă în mână, zâmbindu-i şi arătându-i direcţia spre oribila 
cameră. 


Julie stătea pe marginea patului curat, gol, al lui Matt. Uşa 
de la baie era închisă, dar asta n-o oprea să audă onibilele sunete. 
Gemetele din adâncul rărunchilor ale lui Matt erau întrerupte 
doar de şedinţe de vomă violentă. Julie nu ştia de unde mai 
poate voma ceva. După cum suna, îşi vărsase şi ultimele organe, 
fiecare picătură de sânge, până şi maţele. Julie avea în gură un 
gust amar, putred. Parcă pe canalizare ameninţa să se ducă însuşi 
sufletul lui Matt. | 

Îşi băgă degetele în urechi, dar nu putu opri sunetele. Să se 
ducă să-l ajute? Dar cum să-l ajute? Nu putea suporta să-l ştie 
în starea asta. Se simţea paralizată, incapabilă să se mişte de pe 
patul lui. 

În patul de alături, Danny zăcea cu ochii închiși. Lui Julie 
nu-i venea să creadă că băieţelul poate dormi. Pe de altă parte, 
ştia că el trecuse prin criză doar cu puţin timp în urmă. Cu fiecare 
picătură de putere stoarsă din tine, ce altceva poți să faci decât 
să stai întins acolo şi să zaci în nesimţire? De ţeasta lui Danny 
nu mai atârnau decât câteva fire răzlețe de păr, albe, iar faţa lui, 
o faţă de copil, era atât de buhăită, încât cu greu ai fi putut 
spune cum arăta înainte de a se îmbolnăvi. Era atât de tânăr. 
Totul părea atât de nedrept. 

Julie nu se putu opri să se gândească la frăţiorul ei, Tommy, 
care era doar cu puţin mai în vârstă decât Danny. Se uită la 
emblema echipei din Chicago, atârnată deasupra patului lui 
Danny. Tommy era și el, ca şi Danny, mare fan de base-ball. Şi 

lui îi plăceau filmele cu enigme şi jocurile video. Amândoi se 
uitau la Matt ca la un erou. Oare ar fi fost prieteni dacă se 
întâlneau în curtea şcolii sau pe terenul de sport? Julie simţi că 
i se face un dor cumplit de fratele e1. Şi de restul familiei ei. 

Spitalul părea să o infecteze cu bolile şi tristeţea lui. De 
câte ori, în cele câteva ore de când era aici, s-a surprins 
gândindu-se la Mary Beth? Sau la faptul că părinții ei erau atât 
de departe când avea nevoie de ei? 

Două săptămâni de chin. Două săptămâni teribile. Julie nu 
ştia cum o să reziste să vină zilnic şi să-l găsească pe Matt în 
starea aceasta. Două săptămâni şi apoi scurta perioadă de 
revenire. Şi apoi ciclul se relua, obsedant. Julie fu scuturată de 
friguri. 

De cealaltă parte a uşii de la baie, gemetele lui Matt slăbiră, 
lăsând loc câte unui moment de linişte. Un suspin lung, de 
uşurare. Julie auzi apa trasă, apoi duşul. În sfârşit. În sfârşit. 
Peste câteva minute, uşa se deschise şi în cadrul ei apăru Matt, 
cu un prosop în jurul mijlocului. 

Julie se forță să-i zâmbească. Arăta foarte palid, iar ochii îi 
erau obosiţi peste măsură. Dar Matt reuşi să-i întoarcă zâmbetul. 

— Cred că s-a terminat, îi spuse el slab. 

Dar Julie ştia că e departe de a se fi terminat. Ştia că acesta 
era doar începutul. 


9 


Apartamentul era curat ca lacrima. Podeaua era dată cu 
aspiratorul, mobila lustruită. În bucătărie, toate aparatele, 
dulapurile, tacâmurile, străluceau. Pe masă era un tort de afine 
cu ciocolată, cu glazură tot de ciocolată, puţin cam strâmb, dar 
Julie îl făcuse de la cap la coadă cu mâna ei. Pe prăjitură, Julie 
scrisese, cu gel roşu: „Bine ai venit acasă, Matt!” 

Îmbrăcată în pantalonii din mătase neagră şi cu un jerseu 
cu mărgele luat de la Secondhand Rose, Julie se uita cum ceasul 
din bucătărie măsoară prea încet timpul. Simţea o nervozitate 
sâcâitoare şi plăcută, ca înainte de o petrecere importantă. Dahlia 
se oferise s-o ducă pe Julie la spital şi să-l ia pe Matt, dar acesta 
insistase să se întoarcă acasă pe propriii lui cai-putere. 

— Două săptămâni de libertate! îi spusese ieri Matt lui Julie, 
triumfător. Nu mai trebuie să sun după soră când vreau să strănut, 
nu mai trebuie pregătiri peste pregătiri numai ca să ies prin curte. 

Julie şi-l închipuia pe motocicletă, duduind de-a lungul 
autostrăzii, în drum spre Madison, chiar în clipa aceea. Din câte 
îl ştia pe Matt, acesta urla în vânt cu toată puterea vocii lui. 

Julie se scufundă în canapea şi se puse neliniştită pe 
aşteptare. Fuseseră cele mai dificile două săptămâni din viața 
ei, poate cu excepţia acelora de după moartea lui Mary Beth. 
Două săptămâni de curse de la cursuri la cantină şi apoi la spital 
şi înapoi. Două săptămâni în care i-a prezentat lui Matt o faţă 
zâmbitoare, veselă, i-a adus casete cu comedii ca să poată râde 
împreună — de parcă nimic rău nu se întâmpla cu ei —— doar ca 

să se întoarcă acasă şi să izbucnească în hohote când nu era 
nimeni s-o audă. 

Dahlia fusese o prietenă minunată, o dusese în fiecare zi pe 
Julie la spital şi înapoi şi chiar încercase s-o înveţe să conducă 
puțin, ca să poată lua singură mica maşină sport, să-l viziteze 
pe Matt. Dar Julie era prea rigidă şi uita mereu să schimbe 
vitezele. Într-o zi, weekendul trecut, se blocase chiar la inter- 
secția dintre Strada Principală şi Cherry, iar în spatele ei maşinile 
claxonau furioase ca nişte gâște. 

— Măi, aceea, aşa vă învaţă să conduceţi la colegiu? îi 
strigase pe fereastră un tip dintr-o camionetă. 

Julie şedea acolo şi se uita la lumina verde, cu lacrimi de 
frustrare curgându-i pe obraz, până ce Dahlia trecuse pe locul 
şoferului şi pusese iar maşina în mişcare. 

Dar cele două săptămâni ar fi fost şi mai grele dacă dispoziția 
lui Matt ar fi fost la fel-de proastă pe cât îi era starea. Dar Matt 
rămăsese bătăios şi optimist, sigur că este pe cale să învingă 
bătălia cu cancerul. 

Julie sări în picioare ca arsă la auzul familiarului zgomot al 
motocicletei lui Matt. Zbură pe scări în jos. Aerul rece o lovi ca 
un zid când se trezi afară fără o haină groasă pe ea. 

— Jules, o să îngheți! 

Matt o cuprinse în braţe. Julie îi întoarse îmbrăţişarea cu 
toată puterea ei. Chiar cu jacheta din piele pe el, se vedea cât de 
mult a slăbit în timpul şederii la spital, iar când se uită la fața 
lui, o găsi umflată şi palidă. Când îşi scoase casca, Julie văzu 
că pe capul pleşuv îşi înfăşurase o basma. Arăta ca un pirat cu 
rău de mare. Dar îi zâmbea cu ochii plini de viaţă. 

— Brrr. Poate că ţie nu ţi-e frig, dar mie mi-e, spuse el 
printre săruturi. Crezi că putem continua înăuntru? 

Julie înclină din cap şi se aplecă să ia mica sacoşă adusă de 
Matt de la spital. Dar Matt fu mai rapid şi o luă cu o mână, fără 
ca cealaltă să-i dea drumul lui Julie. 

În sufragerie, Matt lăsă sacoşa în mijlocul camerei şi-şi dădu 
Jos jacheta. 

— Întors acasă din război, spuse el. Domnule, bine mai e! 
Apoi o cuprinse din nou în brațe. 

Tortul putea să mai aştepte. Julie simţi cum sub atingerea 
lui Matt tensiunea ultimelor săptămâni se topeşte. Poate că îi 
trecuse prin cap că ea şi Matt nu vor mai avea când să stea aici, 
îmbrăţişându-se ca în atâtea dăţi. Poate, se gândi ea, lăsându-și 
muşchii să se relaxeze şi respiraţia să se liniştească şi să devină 
mai profundă, poate că se pregătise pentru ce era mai rău, fără 
să-şi dea seama. 

Dar toate astea nu mai contau acum. Tot ce conta era senzația 
trupului lui Matt lipit de al ei, a mâinilor lui care se plimbau în 
sus şi în jos pe spatele ei, a buzelor lui pe gâtul, pe obrazul, pe 
sprâncenele ei. A buzelor lui pe ale ei. Matt o luă de mână şi o 
conduse în dormitor. 

Se dezbrăcară unul pe altul încet, fără grabă. Julie simţea 
privirea lui Matt permanent aţintită asupra ei. Nu a părăsit-o 
nici O clipă. Dar îşi cobori privirea spre torsul lui neted, pe care 
muşchii şi coastele se reliefau mai mult decât de obicei. După 
aproape două săptămâni scurse, se simţea aproape timidă în 
prezenţa lui. 

Se întinseră în pat şi schimbară câteva săruturi uşoare, 
blânde. Timiditatea lui Julie se topi în căldura familiară a 
îmbrăţişării lui Matt. Parcurse toate trăsăturile atât de bine 
cunoscute ale lui Matt — nasul drept, solid, buzele pline. Îi 
sărută ochii. El îi zâmbi şi îi răspunse sărutului. 

Săruturile deveniră tot mai profunde. 

Dar, în timp ce Julie începea să se piardă în intimitatea 
trupurilor lor lipite, Matt se rostogoli de lângă ea. Vraja 
dispăruse. 

— Matt? 

Matt se întoarse din nou spre ea şi-i luă mâna. Îi mângâie 
umărul şi-şi trecu degetele peste clavicula ci. Sc apropie iarăşi 
şi începu s-o sărute. Dar ezitarea era evidentă. Se opri încă o 
dată. 


La bucurie şi necaz 65 


— S-a întâmplat ceva? întrebă Julie. Oare şi Matt fusese 
cuprins de timiditate? 

— N-o să meargă, spuse Matt, vădit stânjenit. Mi-au spus 
că după chimio s-ar putea întâmpla aşa ceva. Se întoarse pe 
spate şi se uită țintă la tavan, cu buzele lipite. 

Inima lui Julie fu inundată de un val de duioşie. Matt încerca 
din greu să se poarte de parcă totul ar fi fost normal. Dar nu era 
normal nimic. Îl atinse pe braţ, iar el se strânse în el. 

— Matt, spuse ea blând. Hei, Matt, e-n regulă. Se apropie 
mai tare de el. 

— lartă-mă, murmură Matt. 

Julie îl cuprinse în braţe. 

— N-am de ce să te iert. Vreau doar să fii cu mine, să te ţin 
în braţe şi să mă ţii în braţe. (Matt încă stătea ţeapăn în braţele 
ei.) Te rog, Matt, îi şopti ea, fără să-i dea drumul. 

După o vreme, trupul lui dădu semne de docilitate şi se 
relaxă. Matt se mişcă uşor spre ea şi se topi în îmbrățişarea ei. 

— Nici eu nu vreau altceva, şopti el. Te iubesc. Te iubesc 
atât de mult. 

— ȘI eu te iubesc, mult de tot. 

Julie îl îmbrăţişă şi mai tare. 


Matt pedala furios la deal pe bicicleta lui montană, cu un 
vânt uscat de martie bătându-i direct în față. Respira adânc şi se 
bucura de sălbăticia prin care mergea. Iarna încerca să-şi facă 
reîntoarcerea, dar era clar că primăvara va câştiga bătălia. O 
vreme ideală pentru bătălia lui cu cancerul. Vântul şuiera printre 
copaci şi îi legăna, văduvindu-i de ultimele rămăşiţe ale zăpezii 
căzute pe crengile golaşe. Faţa lui Matt era leoarcă de sudoare. 
Mai repede, mai tare; 1 se părea că drumul spre însănătoşire 
trece prin extenuarea fizică. 

La o curbă în vârf de ac, puse frână şi se uită înapoi. Nici 
urmă de Leon, care venise şi el să se antreneze. Cu câteva zile 
în urmă, Matt fusese nevoit să-l aştepte pe Leon la capătul cursei 
peste o jumătate de oră, aşa că se decise să oprească şi să-l 
aştepte acum. 

Matt inspira şi expira în reprize lungi, în înghițituri mari. 
La fiecare expiratie, îşi concentra mintea asupra eliminării 
toxinelor din corp. Afară cu ele, pentru totdeauna. Cu fiecare 
expiraţie şi cu fiecare apăsare pe pedala bicicletei, cu fiecare 
flotare şi genuflexiune, Matt se simţea tot mai puternic şi mai 
important, mai sănătos. Bandajul de la biopsie se dusese, cica- 
tricea se vindeca, iar tusea care-l trimisese la doctor era practic 
dusă. 

La vremea când a sosit Leon, gâfâind, ca de obicei, Matt 
era deja la al doilea bis al seriei lui de cincizeci de flotăn. 

— Încă zece şi-mi termin cota pe ziua de azi, spuse el, 
lipindu-şi pieptul de pământ şi apoi ridicându-l. 

— Hei, domnul olimpic, parcă spuneai că ai cancer. Poate 
că pe tine te face să te simţi mai bine, dar pe mine mă omoară, 
omule. | 

— Totdeauna am spus că eşti un papă-lapte, Leon, râse Matt. 
Dar îmi placi aşa cum eşti. Ia uite, am pierdut numărătoarea. 

— Cred că ai ajuns la cam un milion, spuse Leon. Auzi, 
eşti sigur că superdoctorul ăla al tău a zis că ai voie să faci aşa 
ceva? In fiecare zi, toată ziua, tu eşti la presiune maximă. 

Matt îşi supse burta şi mai făcu încă zece flotări, cele finale. 

— Gata! Un milion, cum zici tu. Se rostogoli pe spate şi îşi 
întinse mâna, cu care prinse piciorul stâng, pe care-l trase spre 
cap, pentru a mai detensiona muşchii gambei, intens folosiţi la 
pedalat. 

— Da, am voie. De fapt, doctorul Zinn a spus că cel mai 
bun lucru pentru mine este exercițiul fizic. $mecheria este să 
țin nivelul celulelor albe destul de mare, ca sistemul imunitar 
să funcționeze. Uneori, chimioterapia îl cam distruge. Dar câtă 
vreme concentrația de celule albe e suficientă, put să lac exerciţii 
cât doresc. 

— Vorbeşti ca un cunoscător, Matt, spuse Leon. 

— Păi, asta-mi şi place la doctorul Zinn. Nu vrea să stau 
resemnat într-un pat de spital. Asta-i toată chestia: să nu te simți 
bolnav, înţelegi? E ca tipul ăla de care iun crt. Avea si el boala 

lui Hodgkin. Avea vârsta mea. Şi între şedinţele de chimioterapie 
făcea maratoane în canoe. Cam ciudat pentru unii. Dar partea 
cea mai interesantă e că acum se simte bine. 

Leon înclină din cap. 

— Da, ce spui are noimă. Toată chestia aia cu mintea care 
trage corpul. La fel ca la instrumentele de suflat. Eşti convins 
că poți prinde nota cutare şi culmea, chiar o prinzi. 

— Exact. Şi simt că lucrează. Ştiu că mi-e mai bine şi mă 
fac bine mai repede. 

— Află de la mine că arăţi oricum, numai bolnav nu. Serios, 
Matt, arăţi grozav, spuse Leon zâmbind. 

— Pe bune? Mulţumesc. Matt se ridică şi se îndreptă spre 
bicicletă. 

— Vai de capul meu, triatlonul continuă, spuse Leon, 
resemnat. Apropo, Matt, aproape că am uitat. Am dat nas în 
nas cu amicul tău Nick, eram în oraş, ieri. M-a întrebat de tine. 
Voia să ştie dacă poate să facă ceva pentru tine. 

— Fostul meu amic, vrei să spui, i-o reteză Matt. Până şi 
menţionarea numelui lui Nick îl umplea de furie şi frustrare. 

— Cum adică? 

Matt râse amar. 

— Dacă ar fi după Nick, n-ar trebui să supraviețuiesc. 

— Nu fi ridicol, Matt, izbucni Leon. Tipul îmi părea cu 
adevărat îngrijorat. 

— Da, vezi să nu. Nu te lăsa păcălit, Leon. 

Poate că nu era cinstit să fie atât de furios, dar ultimul lucru 
de care avea nevoie Matt era să-şi amintească suferința produsă 
de acest Nick. 

— Uite ce e, hai s-o lăsăm baltă, ce zici? Zilele astea n-am 
voie să gândesc decât în termeni optimişti. 

— S-a făcut, şefu”, spuse Leon. 

Matt zâmbi. Leon ştia la ce-i e mintea. 

— Mersi, Buză. Eşti singurul ca lumea din toți. Lumea din 
oraş sau se teme să se uite la mine şi la capul meu mare şi chel, 
sau — restul — sunt din cale-afară de politicoşi şi de săritori. 

îți vine să verşi. Până şi Julie e altfel zilele astea. La început, a 
fost afacerea noastră. Problema noastră, înţelegi? Luptăm cu 
cancerul ăsta împreună. Dar ea îşi face tot timpul griji. Încearcă 
să ascundă, încearcă să facă pe dura, dar nu ţine. E ca şi cum 
n-ar crede că sunt în stare să trec peste asta. Oricum, Leon, tu 
eşti altfel decât tot restul. Se pare că doar tu înţelegi cum stau 
cu adevărat. 

— Fugi de-aici, vezi că-mi dau lacrimile. 

— Vorbesc serios, spuse Matt. Tu rămâi acelaşi, aşa cum ai 
fost dintotdeauna. 

— Păi nu ştiu cine altul aş putea fi, spuse Leon cu bun simţ. 

— Gata, ține-te după mine, spuse Matt, sărind în şa. Am 
ieşit să biciclim, nu? Mai am câteva mile şi încă ceva toxine de 
scos din mine. 

— Te urmez. 

— Eram sigur că nu vrei să conduci. 

Matt o porni cu viteză. Deja îl auzea pe Leon gâfâind în 
spatele lui, tot mai departe. 

— Hei, Leon! îi strigă el în urmă, ce zici de un blues pentru 
mine? Ceva gen: „Baby, o să-mi scot cancerul prin toti porii”. 

— la mai scuteşte-mă! îi strigă Leon, cu vocea tot mai 
pierdută după fiecare apăsare de pedală. Pedalează acolo! 

Marion simți mâna lui Fred înfăşurându-se tot mai strâns 
în jurul mijlocului ei şi trăgând-o mai aproape de el. Cealaltă 
mână îi trăgea capul. Buzele lui Fred le căutau pe ale ei. Totul 
era la locul lui obişnuit. Aceeaşi scenă, o seară diferită. Singura 
schimbare era locul. Astăzi stăteau lângă bibliotecă. Fred 
depumea pe fața ei o ploaie de săruturi. Ieri fusese la cantină, iar 
cu o zi înainte la căminul ei; cu încă o zi înainte... 

Răspunzându-i la săruturi, Marion începea să-şi pună 
întrebări. Veneau parţialele la bio, mai aveau doar o săptămână, 
iár ea încă nu era foarte bine pusă la punct cu noile materiale. 
Ea şi Fred îşi petrecuseră în bibliotecă doar trei ore de studiat 
notele de laborator. Fiind parteneri la laborator, asta şi trebuia 
să facă, nu? Dar să înveţi alături de iubitul tău este imposibil. 
Cum să memorezi toată terminologia de la genetică şi 
embriologie, când eşti tot timpul în brațele lui? 

Marion începu să revadă cu ochii minții ce-şi mai putea 
aminti. Să vedem. Când două alele similare sunt moştenite de 
la organismele celor doi părinţi, avem a face cu homozigoți. 
Dar cum rămâne cu heterozigotarea? Parcă am citit ceva, dar 
nu-mi mai amintesc nimic. Ar fi trebuit să ştiu. Dar ooctitele? 
Doamne, gametul feminin, cel cu numărul haploid de 
cromozomi. Cred că, totuşi... 

— Marion? Alo, baza cheamă pe Marion. Pământul către 
Marion. 

— Poftim? Marion era surprinsă pe picior greşit. Da, corect, 
Pământul cheamă Marion. Era total pierdută în gânduri. 

— ŢI s-a întâmplat ceva, iubita mea? întrebă Fred, mângâin- 
du-i uşor ceafa. R 

— Nu, n-am nimic, spuse ea. Inchise ochii. Buzele li se 
lipiră şi se întoarseră la sărutul lor. 

Dar în câteva secunde gândurile începură din nou să-i umble 
aiurea. Îi spusese lui Susan că o să încerce să fie la cămin la 
nouă şi jumătate, că să poată merge într-o vizită de o oră la 
Matt şi Juhe. Dacă era deja nouă şi jumătate? De asemenea, 
trebuia să dea telefon şi acasă, la părinţi, să vadă care mai e 
situația. Două din vaci erau pe cale să fete la fermă, iar Manion 
voia să ştie dacă evenimentul se întâmplase sau nu. Ce nume or 
să le dea? Marion voia numele de Zora şi Clara, dacă erau 
viţeluşe, sau Rafael şi Felix, dacă erau viței. 

Auzi în depărtare zgomotul făcut de o motocicletă. Marion 
se întrebă dacă nu cumva e Matt. Şi-l închipui bătând Strada 
Principală. Pe motocicletă şi în blugii aceia decoloraţi şi în 
jacheta din piele arăta demențial. lar când oprea motocicleta şi 
îşi dădea jos casca ca să se vadă capul rotund, cu piele fină, ca 
de copil, arăta şi mai formidabil. Matt era cu adevărat un tip 
nemaipomenit. Deştept, dulce, amuzant, aventuros. Şi se 
potrivea nemaipomenit cu Julie. Marion spera ca tratamentul 
să-l însănătoşească. 

— Iu-hu. Marion? Hello! 

Marion se trase înapoi şi deschise ochii. 

— lartă-mă dacă te-am supărat. Nu-ţi mai plac săruturile 
mele? întrebă Fred ca un căţeluş alungat. 

— Ba da, sigur că-mi placi, Fred. Marion îşi trecu degetele 
prin părul lui ondulat, încercând să-l consoleze. 

— Dar parcă nu mai erai aici. Din nou. La ce te gândeai? 
Spune-mi, te rog! 

Marion rămase tăcută o clipă. La ce se gândise oare? La 
atâtea lucruri. 

— Mmm, mă gândeam, la Matt şi Julie. Ştii, cum face el de 
luptă cu boala. Sunt foarte îngrijorată pentru el. 

Fred îi luă mâna şi i-o strânse tare. 

— Marion eşti o adevărată prietenă. Ă 

Marion nu putu să nu se simtă puţin vinovată. Într-adevăr, 
se gândise la Matt, dar ştia că nu de aceea uitase de sărutul lui 
Fred. Nu era cinstit să folosească boala lui Matt drept scuză. 
Atunci, de ce mintea i-o lua razna de fiecare dată? se întrebă ea. 

Marion se uită la Fred. Acesta îi întoarse o privire devotată. 
Era tot ce-şi putea dori de la un prieten. Frumos, simpatic, 
deştept, o iubea la nebunie şi săruta nemaipomenit. Dar Marion 
simţea că ceva nu merge. Mintea îi spunea un lucru, iar inima 
altul. Sumţea lucrul acesta de câteva zile, când chiar aici, lângă 
bibliotecă, se sărutaseră practic până la miezul nopţii. lar acum 
sentimentul era mai acut. 

li zâmbi lui Fred. Dar văzu o îndoială în privirea lui şi în 
colțurile gurii puțin lăsate. Fred nu era prea convins. 


Dacă din nimic iei nimic, rămâne nimic, îşi murmură Julie 
pentru sine. Stătea în bucătărie, cu un teanc de facturi neplătite 
lângă ea şi cu un carnet de cecuri în faţă. Oftând, semnă nota 
pentru primul tratament al lui Matt la spital şi o băgă într-un 
plic. Chiar şi cu asigurarea de sănătate, facturile se îngrămădeau 
mai repede decât ar fi putut visa ea să le plătească. Deductibilele, 
suplimentele ascunse, diversele chestii speciale de laborator. 
Iar Matt nu putea lucra decât două săptămâni în fiecare lună. 
Julie lăsă jos pe masă plicul lipit. Ea şi Matt nu-şi puteau permite 
să fie bolnavi. 

Impinse în spate scaunul şi încercă să-şi reprime frica Și 
frustrarea care începeau să devină prea familiare. Atitudinea 
lui Matt era probabil cea mai bună: fă în fiecare zi altceva, nu te 
aglomera. Acum, Matt era din nou la sala de gimnastică, în 
vreme ce Julie se ocupa de facturi — sau, mai precis, nu se 
ocupa de ele — pentru ca el să nu aibă şi alte griji înainte de a 
se însănătoşi. Acesta era lucrul cel mai important: ca Matt să se 
facă bine. Era singurul lucru care conta. 

Iniţial, Julie lăsă telefonul să sune, dar apoi, bucuroasă totuși 
că are ocazia să plece de la masa plină cu note de plată. se grăbi 
să ridice receptorul: 

— Alo? 

— Julie? 

— Mamă! Julie fu izbită de surpriza ăpelului, apoi de un 
vag disconfort. 

De câte săptămâni nu mai vorbise cu mama ei? Săptămâni! 
Poate chiar o lună. Ultima oară fusese, categoric, înainte de 
diagnosticul lui Matt — de fapt, pur şi simplu înainte”, după 
cum se obişnuise Julie să categorisească timpul. 

— Am tot încercat să vă sun zilele astea! îi spuse mama ei. 

Julie deveni şi mai tensionată. Ce se întâmplase? De unde 
vocea aceea îngrijorată la mama ei? 

— Am fost mai tot timpul ieşiţi, spuse ea, aşteptând cu 
sufletul la gură ca mama ei să ia din nou cuvântul. De ce o 
suna? 

— Draga mea... De ce nu ne-ai spus? În vocea mamei se 
citea un amestec de îngrijorare şi durere. 

— O, spuse Julie. (Silaba rămase suspendată în aer. Apoi 
urmă o tăcere lungă, stânjenitoare.) Cum...? De unde ai aflat? 

Mama ei oftă obosită. 

— A venit la Saint George” Jerry Collins, dimineaţa asta. 

Julie rămase pironită. Tatăl lui Matt? In biserica tatălui ei? 
Domnul Collins nu mergea mai deloc la biserică. Ba chiar deloc. 

— Ca să vorbească cu tata? întrebă Julie. 

— Poate că nu avea intenţia asta când a intrat. Cred că doar 
voia să aibă parte de puţină... alinare. (Mama ei se opri, căutând 
cuvântul potrivit.) Da, alinare. Stătea singur pe una din băncile 
din faţă, de lângă altar, cu capul plecat. Nu mai e nevoie să-ţi 
spun cât de surprins a fost tatăl tău să-l vadă, ba şi mai surprins 
să-l vadă rugându-se. Nu cred că tatăl tău avea de gând să 
vorbească cu Jerry Collins. Cred că mai degrabă prezenţa lui în 
biserică l-a deranjat. 

De aşteptat, gândi Julie, zâmbind amar pentru sine. Părinți 
ei şi tatăl lui Matt nu se iubeau deloc. 

— Dar când Jerry şi-a ridicat capul, tatăl tău i-a văzut lacrimi 
în ochi, spuse mama ei, liniştită. 

Gândul că Jerry Collins ar putea să plângă nu-i trecuse 
niciodată prin minte lui Julie. Era ceva dincolo de imaginaţia 
ei. La auzul ştirii, ceva înăuntrul ei se rupse. Deci, tatăl lui Matt 
simţea aceeaşi durere pe care şi ea o simţea. Da, asta trebuie să 
fie. Era pentru prima oară că stătea să se gândească la lucrul 
ăsta. Tatăl dur, plin de sine al lui Matt, pilot de curse pe vremuri, 
care nu se temea de nimic, avea acum ceva de care să se teamă. 

Julie şi Matt aveau pe cineva de care să se agate, pe care 
să-l îmbrățişeze, cu care să vorbească — ca să se simtă în viaţă. 
Da, bineînţeles, tatăl lui Matt părea să aibă mereu câte o iubită 
sau alta, favorita lunii, dar nu era o iubire adevărată. Când stai 
să te gândeşti mai bine, îşi spuse Julie, nu vezi decât că tatăl lui 
Matt este singur, luptând singur cu propria suferinţă. 

— Şi ce a făcut tata? o întrebă ea pe mama ei. 

— Ştii că meseria lui este să ofere câteva cuvinte de 
mângâiere oricui — orice reverend ar face asta, mai ales în 
propria lui biserică. 

— ŞI i-a spus tatii de Matt? întrebă Julie. 

— Draga mea, de ce nu ne-ai spus imediat? o dojeni din 
nou mama ei. 

Julie ridică din umeri. 

— Ştiu curn vă gândiţi voi la Matt, spuse ea. Urmă o nouă 
pauză lungă, neplăcută. 

— Julie, ştii că tatăl tău şi cu mine nu suntem de acord cu 
unele din alegerile tale. Dar orice ai alege, rămâi încă fetiţa 
noastră pe care o iubim şi-ţi dorim numai fericire. 

Julie înghiţi cu greu. Avea gâtul uscat. După ce reuşise cu 
greu să se călească în faţa situației dintre ea şi părinţi, nu era 
deloc pregătită pentru cuvintele tandre ale mamei, care-i merseră 
direct la inimă. Chiar înainte ca ea şi Matt să se căsătorească, 
părinţii ei nu o prea alintau în cuvinte. 

— Mamă, şi eu... şi eu vă iubesc, spuse Julie, clipind repede 
din ochi, ca să oprească formarea lacrimilor. Sunt bucuroasă că 
tata a vorbit cu domnul Collins. 

Mama a suspinat. 

— Sper că a reuşit să-i ofere măcar puțină mângâiere. Ştii... 
ştii că ştim.... cum e... (Vocea 1 se gâtui şi îşi găsea tot mai greu 
cuvintele.) Ştim cum e să-ți pierzi un copil. 

Julie simţi cum o cuprinde furia. 

— Mamă, Matt încă nu a murit! Incă, gândi ea, cuvântul 
nedorit ieşindu-i neinvitat din străfundunile minții. 

— Nu, nu, desigur că nu, spuse imediat mama ei. Doar că 
eu ŞI tatăl tău ştim ce simte Jerry Collins. Orice am gândi despre 
el în alte privinţe. 

Acum Julie era fără apărare în faţa potopului de lacrimi. 
N-o mai auzise pe mama ei atât de deschisă de la moartea sorei 
ei. Julie tremura în tăcere, cu lacrimile curgându-i pe obraji. 

— Julie? 

— Da? Da, reuşi să îngaime Julie printre lacrimi. 

— Ne e dor de tine. Tatălui tău, şi lui Tommy, şi mie... 
tuturor. Dacă putem face ceva, anunță-ne, te rog. 

— Mulţumesc, mamă. Julie îşi şterse lacrimile cu dosul 
palmei. Mamă? 

— Draga mea? 

— Tommy ştie? Tommy îl considera pe Matt cel mai tare 
tip care-a fost vreodată pe două roti în lumea asta. 

— Ne-am gândit că ar fi mai bine să nu-i spunem. Nu încă. 

— Da... să sperăm că nici nu va fi nevoie, spuse Julie, 
sperând cu toate celulele ființei ei că aşa va fi. 

— Poate că nu va fi nevoie, spuse mama e1. Acum, nu uita, 
dacă ai nevoie de nol... 

— N-am să uit. 

— Cu bine, draga mea. 

— Cu bine, mamă. 

Julie aşteptă până ce auzi clicul din partea cealaltă a liniei. 
Cum puse receptorul în furcă, lacrimi proaspete porniră la vale. 
Dar de data asta nu mai era obligată să-şi rețină suspinele. 

Chiaroscuro, impasto, intonaco. Lista de cuvinte şi expresii 
care la începutul semestrului fusese un fel de etruscă pentru 
Dahlia era acum floare la ureche. Ba mai mult decât atât: Pe 
măsură ce profesoara Godarotti schimba diapozitivele la noua 
şedinţă de studiu aprofundat al Capelei Sixtine, trei lucruri ieșeau 
în evidență. Trei lucruri, mărturie a adevărului că orice este 
posibil. l 

În primul rând, pe pupitrul Dahliei se afla caietul propriu, 
plin cu informații din cursul de azi. Tot timpul notase cu furie, 
punând punctul de vedere al profesoarei în propriile cuvinte. 

În al doilea rând, era lucrarea scrisă de Dahlia, aşezată pe 
pupitru, lângă caiet. Ms. Godarotti i-o înmânase la începutul 
orei: „Eu şi Michelangelo — să vezi nu înseamnă întotdeauna 
să crezi”. Prima pagină a eseului avea desenat un A roşu uriaş, 
sub care stătea scris „Excelent — molto bene”, împreună cu 
nişte observaţii aprofundate ale profesoarei. 

Iar al treilea lucru văzut cu claritate de Dahlia, după ajustarea 
ochilor la iluminare, era Nick. Acesta se uita la ea. Şi zâmbea. 
Da, într-adevăr, totul este posibil. 

— Poate o să te rog să-mi scrii şi mie lucrarea următoare, 
spuse el, în timp ce îşi strângea lucrurile. 

Lucrarea lui Nick nu era expusă cu tot atâta mândrie ca a 
Dahliei, dar Nick nu încerca să demonstreze nimic. Dahlia și-o 
lăsase a ei la vedere, nu cumva s-o rateze careva. Dar se părea 
că a meritat. 

— Norocul începătorului, spuse ea. Dar nu putea scăpa de 
zâmbetul acela mândru de pe faţă. Poate că dă note bune la 
toată lumea. | 

— Mă cam îndoiesc, dacă e să judec după feţele colegilor 
noştri la primirea lucrărilor, spuse Nick. Cred că în clasa de 
istoria artei s-au văzut multe mutre dezamăgite astăzi. 

Dahlia râse. 

— Da, ai văzut-o pe fata care a izbucnit în lacrimi? Pentru 
ca a fost un dezastru. Şi eu credeam că o să păţesc ca ea când o 
s-o primesc înapoi. Nu ştiu, poate că vecinătatea ta m-a inspirat, 
spuse ea, flatându-l. 

— Nu te-aş sfătui să te aşezi lângă mine din calcul. Doar 
dacă vrei să pici, spuse el. Nu era chiar răspunsul pe care şi-l 
dorea ea, dar poate că ăsta e stilul lui de umor. Oricum, Nick îi 
zâmbea. 

Dahlia îşi îngrămădi cărțile în geanta ei din piele şi o luă 
spre ieşire împreună cu el. O notă maximă e o chestie, nu? Era 
o notă muncită, o lucrare transpirată, mai grea decât oricare 
temă din viaţa ei şcolară. Scrierea lucrării i se păruse fascinantă. 
Şi, mai mult, Nick mergea lângă ea şi-i acorda atenţie. La ultima 
oră spărseseră gheaţa. lar astăzi, Dahlia era hotărâtă să meargă 
şi mai departe. Ă 

Încercă să schiţeze o strategie. Îşi închipui că Nick se duce 
la camera poştală şi apoi să ia prânzul. Să-l invite ea la masă, 
sau să aştepte să facă el invitaţia? Vocea ei interioară îi spunea: 
Stai! Nu-ţi forța norocul! Dar era tentată să ignore vocea şi să-l 
invite oricum. 

In timp ce traversau pajiştea din faţa pavilionului central, 
Dahlia primi saluturi de la trei tipi şi încercă să se poarte cât 
mai rece cu ei. Unul dintre ei, Max, de la cursul de engleză, se 
arătă puţin cam surprins de „salut”-ul ei neutru. Max era un tip 
drăguţ, flirta excelent, dar nu era „genul ei de tip”, iar Dahlia 
nu avea de gând să-şi compromită şansele cu Nick. 

— Păi, felicitări, încă o dată, spuse Nick, deschizând uşa 
de la camera poştală. Deşi nu sunt de acord cu tine în ce privește 

Capela. Nick era adeptul fervent al abordării arheologice — 
dezvelire şi descoperire. Dahlia, „romantica”, cum o numise 
Nick mai înainte, prefera tavanul aşa cum era înainte de 
restaurare — întunecat şi misterios. 

Prânzul. Nu mă inviţi să luăm masa împreună? gândi 
Dahlia. 

— Hei, spuse Nick, amintindu-și ceva şi întorcându-se cu 
o faţă foarte serioasă, acea față pe care o luau toți tipii înainte să 
o invite la masă. Ai ceva veşti despre Matt? 

Zâmbetul îi dispăru Dahliei de pe faţă şi locul îi fu luat de o 
expresie dezamăgită. Scena asta se repeta de prea multe ori. 
Nick îi dădea speranţe şi apoi se interesa doar de Matt şi Julie şi 
nu de ea. 

— E bine, spuse ea. 

Ochii lui Nick se umplură de îngrijorare. 

— Eşti sigură? Ce spui tu sună de parcă ar exista o problemă, 
totuşi. 

Problemă? Da. Dar nu e ce crezi tu. Dahlia era sigură că 
îngrijorarea lui Nick pentru Matt era profundă şi total sinceră. 
Tipul ăsta e sensibil şi iubitor. Uite, Nick stă aici şi se îngrijorea- 
ză pentru Matt, în timp ce Matt nu vrea să audă de Nick. Dacă 
i-ar adresa Dahliei măcar jumătate din îngrijorarea aceea, ea ar 
fi simțit că toate eforturile ei merită să fie făcute. 

Dahlia ridică din umeri. 

— Matt se simte cu adevărat bine. Vorbesc serios. Face 
exerciţii ca un apucat. E uimitor. Pare să fie tot mai puternic şi 
mai sănătos pe zi ce trece. Iar Julie îl ajută în toate, îl susține 
total. Nu putea să nu sublinieze rolul lui Julie. Asta pentru cazul 
că Nick ar fi avut cine-ştie-ce idei în cap. 

Nick zâmbi, iar îngrijorarea lăsă locul unei uşurări. Ochii 
cei verzi 1 se mai îmblânziră. 

— Copiilor ăstora trebuie să le fie foarte greu. 

— Da, le e. Dar ne e tuturor. De fapt, eu mă simt ca un fel 
de membru al familiei lor extinse. 

De când cu boala lui Matt, Dahlia fusese cu ei mai mult 
decât oricând. O ducea pe Julie la spital şi era cu ea ori de câte 
ori avea nevoie de cineva apropiat. Poate că şi faptul că i-a 
plătit în secret taxa şcolară o făcuse mai apropiată, dar adevărul 
era că Dahlia îi iubea pe cei doi. Văzuse cât de însinguraţi se 
simțeau, doar ei doi, speriaţi, ameţiți, nesiguri de ce-i aşteaptă 
după colţ, iar ea era atât de dornică să ajute. 

— lar eu mă simt atât de inutil. Aş vrea să pot face ceva. 

Dahlia îi zâmbi cu simpatie. 

— Ai vreo idee? întrebă Nick. De câte ori încerc să trimit 
un mesaj, primesc înapoi unul categoric: „lasă-mă-n pace!” 

Dahlia trase aer în piept. Poate că n-ar trebui să se bage, dar 
nu era oare vremea să se lase trecutul pe seama trecutului? 

— De ce nu le-o spui tu în persoană, Nick? Poate că Matt 
ar reacționa altfel decât crezi tu dacă ar discuta cu tine direct, 
faţă în faţă. 

— Am încercat-o şi pe asta. M-a ignorat total. 

— Atunci, mai încearcă o dată, îi sugeră Dahlia. După cum 
ţi-am spus, zilele astea este în cea mai optimistă formă. De ce 
nu încerci să vorbeşti cu el vineri, la Club Night? Atunci e întot- 
deauna foarte deschis. 

Dintr-o dată, Dahlia îşi dădu seama că se crease fără să 
vrea cea mai bună ocazie pentru ca Nick s-o invite undeva. Nota 
maximă de pe lucrare era nimic în comparaţie cu nota ei maximă 
de viaţă la capitolul flirt. In privinţa asta, avea un talent natural. 

— Matt spune că trupa de vineri e dinamită curată. S-ay 
putea să fie o seară de neuitat. O să vin şi eu, adăupă ea, nu pe 
cât de nonșalant şi-ar fi dorit. 

Nick păru să îngheţe pentru o clipă, dar după aceca clătină 
din cap: 

— N-am mai fost în ultima vreme la Club Night. Mi-a fost 
teamă să nu-l fac pe Matt să se simtă rău. (Se scărpină la ceafă 
şi oftă din greu.) Nu ştiu, poate că cel mai bine e să mă țin 
departe. Dacă spui că Matt se simte atât de bine... N -aş vrea să 
răscolesc dureri mai vechi, mă îrtelegi. 

— Da, sigur, spuse Dahlia sec. Nick, trebuie să plec. Ne 
vedem. Se întoarse şi se duse la căsuţa ei poştală. Nick n-o să 
vadă nici un dram din dezamăgirea ei! 

De ce era atât de imposibil băiatul ăsta? Până la Nick, cu 
băieţii era simplu, fără probleme. Individul sau te iubea, sau nu 
te iubea. lar dacă te iubea, era o succesiune garantată de 
evenimente. Mai întâi, vă uitaţi unul la altul de-a latul clasei o 
grămadă de vreme. Apoi, vă zâmbeaţi unul altuia, apoi ieşeați 
împreună, vă sărutați şi dacă chiar vă plăceaţi — doar dacă vă 
plăceaţi unul pe altul — vă culcaţi î împreună. În cele din urmă, 
o rupeați, pentru că, la urma urmei, nu e chiar Făt-Frumosul 
visat. Iar treaba reîncepe cu tipul următor. 

In minte îi răsunară deodată mai multe voci. Dahlia îl auzi 
pe Paul Chase spunându-i că Nick nu merită osteneala. Apoi pe 
Julie, care susţinea că Nick n-ar glumi cu ea şi n-ar tachina-o 
dacă n-ar plăcea-o. lar între aceştia Dahlia îşi asculta inima, 
care-i spunea că Nick este adevărata ei pereche. Încă o şansă. 
Poate că nu merita, dar Dahlia era hotărâtă să-i ofere încă o 
şansă să se îndrăgostească lulea de ea. 


Ca de obicei vineri seara, la Barn and Grill era înghesuială. 
În pătul se produceau de ore întregi Grand Slam, cea mai tare 
trupă de rock alternativ din întregul Ohio. Aveau doi toboşari 
sălbatici, furioşi, şi un chitarist diabolic, iar şeful trupei era 
solista vocală, care cânta şi la bas. Toţi trei duceau tipul lor de 
muzică la extremele expresiei muzicale. 

Mulțimea, un amestec de studenţi şi localnici, sărea în ritmul 
muzicii, bubuitul reverberându-se de pereţi. Cu câteva luni în 
urmă, aceiaşi clienţi ajunseseră la bătaie când tensiunile dintre 
studenţi şi băştinaşi ajunseseră la culme. Dar C/ub Night avea 
un fel aparte de a face lumea să uite de probleme, fie şi numai 
pe timpul cât trupa se producea. 

Niciodată nu fusese afacerea mai înfloritoare. Mulțimea de 
astăzi abia de reuşea să încapă înăuntru şi nimeni nu părea să ia 
în seamă ridicarea taxei de intrare cu un dolar. În calitate de 

copartener la Club Night cu Jake şi Pat, pentru Matt acest dolar 
în plus însemna un venit în plus cu adevărat remarcabil. De ce 
să nu fie fericit? 

Poate pentru că nimeni din cei întâlniți nu-i permitea să 
uite, nici măcar pentru o clipă, urâtul cuvânt cu „C”. De parcă 
avea scris pe chelia lui întinsă: AM CANCER! Matt văzuse 
semnele încă dinainte de biopsie. Lumea se purta nefiresc când 
ajungea în preajma lui. Dar lucrurile stăteau chiar mai rău. 

Pe de o parte, erau aceia cu „vai, ce rău îmi pare pentru 
tine”. Liderul grupului era Pat. Pat nu-i umplea tava într-adins, 
ducea ea comenzile la mese, iar dacă ai fi întrebat-o, ar fi spus 
că Matt ar trebui să stea acasă, în pat. Ea şi Jake îl angajaseră pe 
Brian, un puşti de la şcoală, ca să preia slujba lui Matt cât acesta 
e la spital. Dar uite că Pat îl adusese pe Brian să ajute şi seara 
asta. Nu, nu-i sufla lui Matt bacşişurile, doar elibera şi ştergea 
mesele. 

„Avem nevoie de un ajutor suplimentar, suntem prea 
solicitați”, fusese argumentul lui Pat. Matt nu putea spune că se 
omoară după curăţatul meselor, dar îl durea să fie tratat atât de 
evident de handicapat. 

Apoi erau „feţele lungi”: Marcy şi unele din prietenele ei, 
ca şi majoritatea prietenelor lui Julie de la şcoală. Matt nu făcea 
altceva decât să-i pună hamburgerii cuiva în faţă şi iată că o 
zărea pe Gwen, sau pe Sarah, sau pe alta pe ringul de dans, 
uitându-se de parcă deja fusese îngropat. 

Pe de altă parte, erau superoptimiştii. De pildă, pentru Jake, 
cuvinte cum ar fi cancer sau chimioterapie nu existau. Dacă nu 
Je rosteşti, sau dacă nu te gândeşti la ele, n-au ce-ţi face. Bob şi 
Scott, prietenii lui Julie din fostul ei cămin, comandau direct la 
Pat, apoi se strecurau într-un colț să-şi mănânce burgerii. Nu 
erau singurii care făceau o comandă de zece-douăzeci de dolari 
fără ca măcar Matt să-i servească. Dar când venea plata îi ofereau 
un bacşiş substanţial. Pentru ce? Parcă ar fi spus: „Hei, ia aici 
nişte parai pentru că ai cancer”. 

Matt nu ştia care dintre aceste tipuri de abordare îi făcea 
cel mai rău. Oamenii ăştia nu vedeau că este tot mai puternic? 
Ar fi vrut să urce pe scenă şi să facă o declaraţie. „N-aţi auzit? 
Gata, nodulul nu se mai vede, şi nici nu mai tuşesc!” Îşi râse în 
barbă gândindu-se câți din local ar fi fost în stare să facă 
exercițiile lui din dimineața asta, mai ales după o oră de tratament 
cu radiaţii, apoi să vină şi să pună pe roate un concert rock, 
după care să servească la mese. Puţini, categoric. După o alergare 
de şapte mile şi peste o sută de flotări, majoritatea tipilor de 
aici ar fi tras la depou pentru tot restul zilei. 

Matt oftă. Se uită în jur după vreun client care să aibă nevoie 
de el, dar păreau toți satisfăcuţi. Pat trecuse din nou cu tava pe la 
nişte puşti aflaţi în apropierea uşii. Iar trupa îi zicea în continuare. 

Matt o zări pe Julie prin furnicarul de oameni de pe ringul 
de dans. Julie stătea la o masă cu Dahlia, Marion şi Fred. Nici 
unul dintre ei nu zâmbea. Julie arăta de parcă n-ar fi auzit nici 
măcar o notă din ce cânta trupa. 

Asta îl supăra cel mai tare pe Matt. Ştia cât de înspăimântată 
este Julie. Desigur, ea încerca să-şi ascundă frica, forțându-se 
să zâmbească şi să se arate plină de speranţe ori de câte ori era 
cu el, dar îngrijorarea din ochi nu şi-o putea ascunde. 

Tânjea după Julie a lui cea luminoasă de pe vremuri, dar nu 
putea face altceva decât să aştepte. Peste câteva luni o să se 
întoarcă de la spital sănătos. Atunci se va întoarce şi vechea 
Julie. Aceea cu zâmbet care te dă gata, cu obrajii plini şi moi, 
cu ochii mari căprui, care nu puteau ascunde nici o emoție. Asta 
se va întâmpla curând. 

Curând, dar când? Matt încercă să nu se lase covârşit de 
frustrare, dar îl durea să se tot întrebe când va fi Julie din nou 
fericită, când vor fi ei din nou în stare să facă iarăşi dragoste. 
Sigur, ziua asta e foarte aproape. Sigur toate astea or să rămână 
în urmă. Sigur lucrurile or să fie cum au fost înainte..., nu? 

Julie şi Matt ieşiră împreună la lumina zilei. Julie clipi din 
ochi. Aerul era limpede, iar cerul de un albastru strălucitor. Deşi 
aerul mai era încă rece, se simţea deja o undă de blândeţe, un 
indiciu că primăvara e pe drum. 

— Ce zi frumoasă! 

— Da, e o zi minunată pentru studiat caca de câine, râse 
Matt, cuprinzând umerii lui Julie. 

Julie îşi băgă mâna sub jacheta lui din piele şi îl cuprinse 
de mijloc. Se trase foarte aproape de el. Era încă mai slab decât 
de obicei, dar muşchii erau bine reliefaţi şi tari ca piatra. Azi 
alergase zece mile şi făcuse exerciţii de forță la sala de gimnasti- 
că. Dar în după-amiaza asta schimbase adidaşii cu cizmele de 
motociclist. Pentru tot restul zilei, era al lui Julie. 

— Deci, şefa, încotro? întrebă el. Începu să cerceteze 
trotuarul, trăgând-o pe Julie de-a lungul Străzii Principale. Ceva 
dubios aici? Ceva care atentează la bunele moravuri? Aha! Aici! 
Lângă copac. Scuzaţi-mă, domnişoară, se întoarse el spre Julie, 
cu un microfon invizibil în mână. Ce puteţi să-mi spuneţi de 
asta? Arătă spre un rahat de câine, apoi împinse pretinsul 
microfon spre Julie. 

Julie chicoti. 

Matt se strâmbă sever. 

— Domnişoară, aceasta este o problemă foarte serioasă. 
Ştiţi dumneavoastră că aceste... resturi canine constituie un sfert 
din gunoaiele de pe străzile noastre? Că ele contribuie la conținu- 

tul extrem de acid al solurilor noastre? Că se agaţă de pantofii 
dumneavoastră şi sunt foarte greu de curăţat, mai ales dacă aveţi 
adidaşi cu talpa cu relief? 

— Matt, vai ce urât vorbeşti! 

— Păi, nu la asta se referă legea privitoare la rahatul de 
câine? Să înţeleg că vă opuneţi unei legi progresiste? 

— Vei fi surprins să afli că unii dintre posesorii de câini 
nici nu vor să audă de curăţarea... În plus, dacă legea intră în 
vigoare, va trebui să se numească un ofiţer de poliție care să 
asigure respectarea ei. Bineînţeles, amenzile pe care o să le dea 
acesta vor contribui la plătirea lui, dar în unele locuri legea asta 
va costa prea mult contribuabilii. 

— Ca să nu mai menţionăm pe bietul polițist care face 
procese-verbale de constatare şi care o s-o cam încaseze... 

Julie râse. 

— Copeland a venit de data asta cu un subiect de lucrare 
de-a dreptul trăsnit, nu-i aşa? 

Matt gemu nefericit. 

— Nu ştiu dacă glumele ajută la ceva. N-ar trebui să facem 
nişte interviuri adevărate? 

— Despre câini şi... spuse Julie, izbucnind într-un râs isteric. 

Matt o imită. Poate că n-aveau să facă mare lucru împreună, 
dar se simteau foarte bine râzând împreună despre o asemenea 
bazaconie. 

— Bine, bine! (Julie ridică mâinile în aer.) Să începem cu 
nişte oameni de pe stradă. Apoi batem din poartă în poartă şi 
culegem diverse opinii. Scoase o planşetă A4 şi un stilou din 
geanta de umăr. Să ştii că n-o să fie deloc uşor. Cum să rămâi 
serioasă când vorbeşti despre aşa ceva? 

— Tu eşti reporterul, Julie. Ce zici de aceia? arătă Matt 
spre un cuplu de vârstă medie, care dăduse colțul spre el. 

Cei doi purtau costume de trening, speciale, pentru slăbit, 
roz, difuz — al ei — şi respectiv bleumarin — al lui. După ei, 
femeia trăgea un pudel mititel, alb, cu o jacheţică roz, ca să se 
potrivească cu costumul stăpânei, care pudel nu prea se lăsa 
tras. Julie se întrebă dacă nu cumva costumul doamnei a fost 
ales astfel încât să se potrivească cu veşmântul câinelui. 

— Perfect, spuse ea, grăbindu-se să le taie calea. Vă rog să 
mă scuzaţi, doamnă, domnule. Ei se uitară surprinşi la ea. 
Pudelul trase de lesă şi lătră ascuţit. 

— Mă numesc Julie Miller-Collins. Acesta este soţul meu, 
Matt. Scriu un articol despre proiectul de lege cu privire la 
curăţenia după câini şi aş dori să aflu părerea unora dintre 
posesorii de câini din Madison. 

— Lege? Curăţire după câini? întrebă femeia. 

— Da. O lege care va obliga posesorii să curețe după câinii 
lor. 

Femeia îşi frecă încurcată nasul. Julie parcă o vedea cu o 
cârpă în mână, curăţind produsele câinelui. 

— Dacă s-ar vota, aţi fi pentru, sau împotriva legii acesteia? 
n-o slăbi Julie. 

— Aăă... Păi... 

— Pentru numele lui Dumnezeu, sări soțul ei. N-au altceva 
mai bun de făcut decât să treacă legi împotriva posesorilor de 
câini? 

Julie ridică spre Matt o sprânceană. Acesta îi făcu un semn 
imperceptibil: Da, m-ai avertizat. Julie scrise spusele bărbatului. 

— Deci, sunteți împotriva legii? 

Omul ridică din umeri. Câinele lătră din nou, nerăbdător. 

— Lady Di! strigă femeia. (Se uită la Julie şi la Matt.) Vă 
rog să ne scuzaţi, dar vrea să meargă mai departe. 

Și îşi luară zborul toți trei. 

— Da, mulţumesc că aţi vorbit cu noi! strigă Julie în urma 
lor. Dacă trebuie să pleci, atunci trebuie să pleci, adăugă ea 
pentru Matt. Asta este! 

Matt râse. 

— Lady Di? spuse el cu aerul că aşa ceva nu există. 

Nu avură nevoie să se deplaseze deloc ca să obţină noul 
răspuns. Spre ei veni glonţ o bătrână cu bigudiuri pe cap şi cu o 
sacoşă cu cumpărături. Aceasta arătă indignată după Lady Di şi 
cei doi stăpâni ai el. j 

— Vreţi ca noi să curățăm după ei? Aştia consideră strada 
toaleta lor personală, asta fac! strigă ea, bătând cu piciorul în 

asfalt. E de-a dreptul dezgustător! Și puteţi să scrieţi la ziar că 
asta a spus-o doamna Edna Atwood. Oamenii trebuie să se poarte 
civilizat. Şi câinii la fel. 

Julie şi Matt se uitau încremeniţi la doamna Atwood. Julie 
îşi dori să fi avut cu ea o cameră fotografică. O fotografie a 
femeii ar fi fost binevenită pentru inspiraţie la scrierea artico- 
lului. 

In cam o oră, Julie umpluse un bloc-notes. 

— În viaţa mea n-aş fi crezut că un asemenea subiect o să 
consume atâta cerneală, îi spuse ea lui Matt. 

— Pentru rahatul de câine? întrebă Matt. Izbucniră în râs. 
Da, se pare că am încă un motiv să vreau să rămân în viaţă. 
Trebuie să aflu cum se termină dezbaterea, adăugă el. 

Râsul lui Julie se opri brusc. 

— Să ştu că nu m-a amuzat deloc. 

Matt se opri şi el din râs. Se apropie de ea şi îi luă mâna. 

— Jules, n-am vrut să spun nimic rău. Pe bune. Linişteşte-te. 
Știu sigur că am s-o fac. Am să înving. 

— Ştiu, spuse Julie, simțind însă muşcătura îndoielii. 

— Ascultă, ce-ar fi să priveşti din alt punct de vedere toată 
afacerea? Uite, ai noştri au început să vorbească unii cu alţii. 
Pentru prima oară după mulți ani de zile. 

Julie confirmă din cap. 

— Da, aşa e. 

— Iar treaba asta m-a făcut să înţeleg cât de incredibil de 
frumoasă este viaţa, continuă Matt. Am avut şi înainte parte de 
fericire, de distracție, nu mai ştiu, dar acum toate au o semnifica- 
ție sporită. Soarele, cerul, frigul. Până şi rahatul de câine. 

Julie nu putu să nu-i zâmbească. 

— Nu, pe bune, insistă Matt. M-am gândit mult în ultima 
vreme la viata mea. Ştii... la viitor. Niciodată nu mi-am pus 
problema viitorului. Niciodată n-am avut nevoie. Totul îmi părea 
că vine şi se aşează la locul lui, înţelegi? Dar acum îmi pare că mi 
se oferă un fel de a doua şansă. Trebuie să-ți mărturisesc ceva. 

Pe Julie o prinse curiozitatea. 

— Da? 

— M-am gândit ca la toamnă să fac un curs. Ceva care să 
mă ajute în afaceri. Ceva care să mă ajute să am propria afacere 
într-o bună zi. O să încerc şi un curs de artă. Ştii, ceva ce n-am 
mai încercat înainte. 

— Pe bune? Zâmbetul lui Julie ocupa acum întreaga faţă. 

— Da. Crezi că e o idee bună? 

— Categoric. 

Poate că Matt are dreptate. Poate că din boala asta ar putea 
leşi ceva bun — dar numai după ce se face bine. 

— O să fie bine, insistă Matt. Foarte bine. 

Julie simţi imediat că pe faţa ei luminoasă apăru o umbră 
de îndoială. Şi nu numai ea. 

— Nu mă crezi, spuse Matt. 

Julie îşi strânse buzele. 

— Te cred. Doar că, Matt, uneori mi se face tare frică. Gata, 
a spus-o. În sfârşit, a spus-o. Asta simţea ea. 

Matt rămase o clipă tăcut. 

— În regulă, Julie. De acord. Şi mie mi se face uneori frică. 
Frică pe bune. Dar acum, în ziua asta frumoasă, când tu eşti atât 
de frumoasă, iar eu atât de viu? Asta contează cel mai mult. Îţi 
aminteşti cum zic eu? 

Julie înclină din cap, deşi avea pieptul strâns de atâtea 
temeri. Matt avea dreptate. Toate la rândul lor. 


Julie încercă să-şi amintească cât de caraghios suna cuvântul 
ultima dată: biroul bursarului. Bursar. Dar acum, stând în scaunul 
tare din anticameră, cu secretarea bursarului bătând la maşină de 
parcă trăgea cu mitralieră, cuvântul era golit de orice umor. 

Îşi repetă în minte. Bursar. Persoana însărcinată cu finanţele. 
Bursar. Dacă o spui destul de des, îşi pierde orice înţeles. Dar 
caraghios mai e! In toamnă, ea şi Matt abia îşi puluseră stăpâni 
râsul. Atunci, toamna, proaspăt căsătoriţi, cu ochit luminoşi, 
dar lefteri şi neştiind cum vor plăti taxa şcolară a lui Julie, puteau 
totuşi să râdă fără să se mai poată opri. Chiar şi ieri, în timpul 

documentării pentru articolul ei de la jurnalistică, multe lucruri 
păreau amuzante. lar Matt îi spusese că totul o să fie bine. 

Dar nu era bine. Matt mai avea o zi până să se întoarcă la 
spital, iar dispoziția ei veselă de ieri se topise. Două săptămâni 
în spital, două afară. Lună de lună. Julie se încruntă. Încă aştepta 
un cec — cu totul o sută şi nouăzeci de dolari. Munca ei de o 
lună la cantină. lar Matt nu lucra decât jumătate de timp la Barn 
and Grill. Chiar dacă bacşişurile erau grase, chiar dacă aveau 
parte şi din câştigurile de la Club Night, nu era destul. Nici pe 
departe. Julie aruncă o privire spre uşa închisă a bursarului. Slavă 
Domnului, mai existau şi împrumuturile pe termen scurt pentru 
studenţi. Scott, din fostul ei cămin, spunea mândru că fără aceste 
împrumuturi n-ar fi avut el minunea de colecţie de CD-uri. Cărţi, 
efecte şcolare, tot ce vrei: poți să împrumuţi banii acum, iar pentru 
plată vor fi adăugaţi la taxa şcolară pe semestrul viitor. 

Care taxă s-ar putea să devină ea însăşi o problemă. Dar 
acum, semestrul viitor părea foarte îndepărtat. Până atunci 
trebuia să mai treacă o primăvară şi o vară. Până atunci, Matt se 
putea face bine. Sau nu... Dar nu! Julie nu avea dreptul să se 
gândească decât la ziua de azi. Lucrurile au un mod al lor de a 
decurge unul din altul. Cel puţin, aşa a fost până acum pentru 
ea şi Matt. 

Ultima oară fusese aici împreună cu el, ca să ceară o 
defalcare a taxei şcolare, o plată pe bucățele a studiilor. Şi 
descoperiseră că taxa pentru semestrul de primăvară era deja 
plătită — de un anonim. Era un lucru straniu, dată fund condam- 
narea răspicată de către tatăl ei a hotărârii de a se căsători cu Matt 
şi declarația lui că acum Julie este pe propriile picioare. Și indicația 
nostimă a mamei, privitoare la „micul cadou”, de parcă ar fi vorbit 
de retetele trimise în scrisoarea către Julie. După care urmase 
tăcere de mormânt asupra taxei. După intervenţia tatălui, mama 
ei închisese repede telefonul, iar lui Julie îi era frică să abordeze 
subiectul. De parcă nu s-ar fi întâmplat vreodată. 

Julie se foi în scaun privind absentă degetele secretarei! 
zburând pe tastele calculatorului. De ce era nevoie ca părinţii ei 


88 Jennifer Baker 


să fie atât de încrâncenaţi, de distanți? De ce a fost nevoie de 
îmbolnăvirea lui Matt ca ei să se mai înmoaie? 

Telefonul de lângă calculator sună scurt, de două ori. 
Secretara ridică receptorul, apoi se uită la Julie. 

— Ms. Miller-Collins, puteţi intra. 

Julie se ridică, în timp ce din birou ieşea un băiat scund şi 
slab. Trecu pe lângă acesta şi intră. 

— Bună ziua, Ms. Miller-Collins, spuse femeia suplă, cu 
păr cărunt din spatele biroului masiv din lemn. Mă bucur să vă 
văd din nou. 

— Bună ziua, doamnă... Julie se uită la plăcuţa din plastic, 
ca să-şi împrospăteze memoria... Jackson. 

— Cum e viaţa de tineri căsătoriți? întrebă doamna Jackson. 

Julie fu mişcată de buna memorie a bursarului. Dar întreba- 
rea în sine o aduse la realitatea dură. Viaţa de tineri căsătoriţi. 
La bucurie şi la necaz. La necaz. Figura ei arăta, ca de obicei, 
totul. | 

— Îmi pare rău, spuse încet doamna Jackson. Înţeleg. 

Julie clătină din cap. | 

— Nu, nu este ce credeţi. Este vorba de soţul meu, Matt... 
Este bolnav. 

Doamna Jackson deveni atentă. 

— De aceea mă aflu aici, îi explică Julie. Toate facturile 
medicale — şi celelalte facturi... Speram, vreau să spun că ştiu 
că împrumuturile pe termen scurt sunt pentru scopuri şcolare... 

Doamna Jackson se încruntă puțin. | 

— Ms. Miller-Collins, nu vreţi să vă aşezaţi? Îi indică foto- 
liul din faţa biroului. Julie se așeză pe marginea fotoliului. Ms. 
Miller-Julie — de ce natură este boala soțului tău? 

Julie îşi muşcă buza. Nu-i era uşor să rostească tare cuvântul 
acela prea radical. 

— Are... cancer. 

Trăsăturile doamnei Jackson se schimbară instantaneu. 

— Dumnezeule! Imi pare atât de rău. 

Julie îi mulțumi cu o înclinare din cap. 

O clipă, doamna Jackson nu spuse nimic. Clătină din cap și 
luă un top de hârtie de pe birou şi-l strânse în mâini. Lăsă să-i 
scape un suspin. 

— Dacă-mi amintesc corect, soţul tău nu e student la noi, 
spuse ea în final. 

— Nu, răspunse Julie, descurajată. 

— Atunci, din punct de vedere al regulamentului, nu avem 
dreptul să dăm împrumuturi în scopuri străine de colegiu. Dar 
cred că acesta este un caz special. 

Julie răsuflă uşurată — uşurată cât de mult se putea ea simti, 
date fiind împrejurările. 

— Veţi înţelege, sunt sigură, că nu vom fi în măsură să vă 
dăm alte împrumuturi până la returnarea acestuia. 

— Înţeleg, răspunse Julie. Ştia că venind aici va trece o 
punte fără întoarcere. Dar nu avea de ales. Doamna Jackson îi 
împinse o cerere-tip, pe care Julie o completă pe loc. 

— Vă mulţumesc, spuse Julie, înmânându-i cererea comple- 
tată şi ridicându-se. 

— Cu plăcere. Încă un lucru, Julie. Ai discutat situaţia 
voastră şi a lui Matt cu familia? S-ar putea să nu fie o idee rea. 

Julie înclină din cap, dar ştia că nici ea şi nici Matt nu vor 
face pasul. Lui Matt îi era teamă că tatăl lui îl va obliga să se 
întoarcă la Philadelphia, în timp ce Julie abia se simţea mai 
apropiată de familia ei, după telefonul mamei, însă până la a fi 
din nou vechea familie fericită mai era mult. 

— S-ar putea să dureze câteva zile până la obținerea împru- 
mutului, spuse doamna Jackson. Îţi trimit o scrisoare când este 
gata cecul. 

Julie se îndreptă spre uşă. 

— Încă o dată, mulțumesc. 

Doamna Jackson se ridică şi ea. 

— Julie, vă urez mult noroc, spuse ea. 

Noroc. După toate tratamentele şi împrumuturile şi telefoa- 
nele şi grijile, poate că totul se reducea la asta. La noroc. 

Sau la ghimon. 


13 


Julie cufundă lingura de îngheţată în găleata uriaşă din 
plastic care conţinea un piure gros, consistent, de cartofi, apoi 
lăsă conţinutul într-un mic bol alb. Prepară astfel o jumătate de 
duzină de porţii, pe care le puse pe rafturile metalice de la linia 
de autoservire. Porțiile treceau de. obicei prin mai multe stadii, 
arătând pe rând ca: lipici de la bibliotecă, plastic, şi la urmă 
gips. Julie zâmbi amar, gândindu-se la bucătăria industrială 
subterană imaginată de ea şi Matt ca fiind legată de toate şcolile, 
spitalele şi cantinele firmelor. 

— EA, care-i bancul? Ai descoperit ceva teribil în cartofii 
ăia? 

Julie ridică privirea. Dahlia stătea aplecată peste rafturile 
metalice. 

— Hei! o întâmpină Julie. Mamă! Cu ce ocazie? 

Dahlia era îmbrăcată într-un jerseu modern de culoarea 
albastrului de miez de noapte şi o fustă tot împletită, lungă până 
la gleznă şi mulată pe toate formele ei. Pe braț purta haina doar 
ca să-şi pună în evidenţă toaleta. Cine a spus că fustele lungi nu 
sunt sexi? Da, dar pe Dahlia totul arată sexi. 

Dahlia ridică din umen. 

— A, m-am îmbrăcat aşa pentru prânz. Nu ştii cine poate 
să apară. Îşi arcui dramatic sprâncenele. 

— Azi nu l-am văzut pe aici, spuse Julie. 

— Oh, îşi arătă Dahlia dezamăgirea. Ei, poate merg să 
studiez câte ceva la bibliotecă, mai târziu. 

— De obicei merge la mesele de la etaj, o povăţui Julie. 
Fusese şi locul favorit al lui Julie, dar după seara aceea cu Nick 
se mutase în altă parte a bibliotecii. 

— Da, ştiu. Iar la snack-bar masa din colţ, la Old Wilder la 
fereastra a doua din treapta, de la etaj, cutia poştală 264... 

Julie râse. 

— Dahlia, poate că cel mai bine ar fi să-i propui băiatului o 
întâlnire. Ar fi mult mai simplu decât să porneşti în expediții de 
vânătoare în fiecare zi. ` 

Dahlia clătină din cap. 

— De ce, ca să fiu refuzată? 

— Călătoria aia acasă a fost acum patru luni! spuse Julie. 
Sunt sigură că până acum şi-a dat seama că s-a înşelat asupra 
ta. 

— Atunci poate el să mă invite. Între timp, o să bântui în 
jurul lui la o distanță rezonabilă. În plus, cred că sunt pe aproape. 
Deşi s-ar putea să mă înşel amarnic. (Dahlia luă o farfurioară 
cu cereale.) Ce mai face Matt? 

Julie suspină. Îi era mult mai uşor să vorbească despre pro- 
blemele altora. 

— Cred că bine. Are o boală fatală, dar în rest..., glumi ea 
strâmb. 

— Tot mai face exerciţii? întrebă Dahlia. M-am uitat într-o 
zi pe fereastra mea şi l-am văzut alergând pe lângă Wilson Hall. 

— Da, face un milion de mile ve zi. Două milioane pe 
bicicletă. Zece mii de flotări şi patru milioane de genuflexiuni. 
Are un corp superb şi e gata să sară la gâtul oricui îl tratează 
drept bolnav. 

— Cred că asta e bine, spuse Dahlia. Ţine ştacheta sus. 

Julie ridică din umeri. 

— Nu prea ştiu ce să zic. Da, e bine că are o atitudine 
pozitivă. Categoric. Dar uneori mi se pare că doar se preface că 
n-ar fi bolnav, înţelegi? Poate că n-ar strica să se oprească puțin 
şi să plângă, din când în când. (În timp ce vorbea cu Dahlia, 
Julie punea porții de spanac în casolete.) Sau poate spun asia 

pentru că asta fac eu din zece în zece minute, plâng. Nu ştiu. 


Vreau să am grijă de el, vreau să fac pentru el ceva, iar el se ` 
poartă de parcă ar fi singur pe lume. Nu are nevoie de mine, nu ' 
are nevoie de nimeni. Se aruncă la podea şi mai face o serie de ` 


flotări. Apoi un milion de telefoane ca să angajeze o trupă bună 


pentru Club Night. Nu se opreşte o clipă. Julie inspiră adânc : 


aer în piept. Îşi dăduse seama că vorbea din ce în ce mai tare şi 
că studenţii de la linie se uitau la ea. Dumnezeule, nu voiam să 
vorbesc aşa tare. 

— la te uită, eu stau toată ziua şi mă plâng că nu se uită la 
mine ştii-tu-cine, în timp ce vol... 

Julie se agăţă de cuvintele Dahliei. 

— Nu, nici o problemă. Ştii că am nevoie să discut şi despre 
altceva. Dacă mă gândesc la asta tot timpul, o să înnebunesc. 

— Da... ai dreptate, spuse Dahlia. Conversaţia începuse să 
lâncezească. Julie era obişnuită cu pauzele. Avea nevoie să uite 
de boala lui Matt timp de câteva minute, dar pe lângă acest 
subiect terifiant, greu, totul părea atât de neimportant. 

— Deci, ce planuri ai pentru weekendul următor? întrebă 
Julie. 

Dahlia clătină din cap. 

— Cred că mă pun cu burta pe carte. Ai să râzi, dar chiar 
asta vreau. Acum, când m-am prins ce se face la cursul despre 
Capela Sixtină, îmi place. Doamne, dacă mi-ar fi spus cineva 
că o să-mi petrec weekendurile studiind... 

— Păi, dacă ai chef de studiu, ce zici să vii pe la mine să 
studiem împreună? Trebuie să fac o lucrare despre excrementele 
de câine. 

— Dom'le, serioase chestii ne mai învaţă la colegiu, comentă 
Dahlia. 

Julie râse uşor. 

— Aşa e. Oricum, la vremea aia Matt o să fie iar la spital. 
Mi-ar prinde bine cineva lângă mine. 

Dahlia confirmă din cap. 

— Gata, ne-am dat întâlnire. Probabil cea mai bună întâlnire 
“din câte aş putea avea. 

Julie clătină din cap. Ă 

— Hei, al mai multă încredere în tine. Intr-o zi, băiatul o să 
deschidă ochii. 

— Da, asta e „atitudine pozitivă”, corect? spuse Dahlia, cu 
un oftat descurajat. 

Julie confirmă. 

— Bun, atunci fii şi tu optimistă, ne-am înţeles? 

— Inţeles, răspunse Julie. La revedere, Dahlia. Şi mulţumesc. 

Julie o urmări pe Dahlia târând tava de-a lungul liniei şi 
apoi căutând o masă prin sală. Atitudine pozitivă. Dar cum, se 
încruntă Julie. Poate că ar trebui să înceapă cu câteva milioane 
de flotări. 


— Dacă mă sună, spune-i că dorm. 

Marion se uită vinovată la colega ei de cameră, Susan. 
Marion nu mintea niciodată, dar nu ştia cum să abordeze situaţia. 
Dacă nu se apuca să studieze serios, nu mai reuşea să ţină pasul 
cu cursul. Ştia că Fred o să fie îngrijorat când n-o să apară la 
bibliotecă deseară. Dar dacă i-ar fi spus că vrea să stea singură 
o seară, probabil că ar fi fost distrus. 

— Nu vreau să mă bag, spuse Susan, stând pe marginea 
patului lux Marion. Dar cum rămâne cu acele minunate săruturi? 
întrebă ea, roşind. 

Marion lăsă jos stiloul şi îşi întoarse scaunul spre Susan. 

— Mie mi se pare că băieţii au o minte unidirecțională. Sau 
cel puțin Fred. Să nu mă înţelegi greşit. Sărutul e o chestie 
formidabilă! Dar, uite că nu mai ştiu, pur şi simplu nu am mai 
studiat serios de la primul nostru sărut. Şi nici Fred. 

Susan își acoperi gura cu mâna şi chicoti înfundat. 

— Eşti norocoasă. Mie nu mi-ar păsa dacă aş pierde o seară 
de studiu la vioară, pentru aşa ceva. 

Și asta nu pentru că Susan n-ar fi fost în stare să găsească 
un băiat. Şi nici că ar fi fost lipsită de admiratori. Avea. Marion 
ştia sigur. Cel mai recent era un violoncelist din orchestră. 

Drăguţă, cu păr negru, lung şi lucios, cu o piele fină, Susan 
era amuzantă şi o parteneră de discuţii interesantă, îndată ce 

reuşeai s-o scoţi din timiditatea ei iniţială. Problema ei erau 
părinţii. Susan provenea dintr-o familie coreeană tradiţională. Atât 
de tradițională, încât mama şi tatăl ei chiar îi aranjaseră o căsătorie, 
încă de când era mic copil. Orice întâlnire cu un băiat era exclusă, 
era strict interzisă. Părinţii n-ar fi fost de acord. Intr-o zi, fiul 
unuia din asociaţii tatălui ei din Seul, un băiat pe care Susan nu 
l-a întâlnit niciodată, va deveni soţul ei. Susan ştia că părinţii ei 
nu au de gând să renunțe la ideile lor, dar pe de altă parte ea îşi 
iubea părinţii. Nu voia să-i rănească nesupunându-se dorinţei lor. 
Nu dorea decât să găsească o metodă de a da înapoi elegant. 

Marion n-o invidia pe Susan. Da, dar Susan avea o grămadă 
de timp pentru teme sau pentru studiul viorii. lar semestrul acesta 
se înscrisese la cursul de pictură de natură moartă, era în corul 
colegiului şi chiar se ducea în fiecare vineri seara să înveţe 
bowling. 

Intre timp, Marion îşi petrecea mai tot timpul cu buzele 
lipite de ale lui Fred. Săruturi delicioase, toate, dar după o vreme 
deveniseră puţin cam la fel toate. 

— Ce caraghios, nu? spuse Marion. Tu şi eu, vreau să spun. 
Tu vrei un prieten, dar nu ai voie să ai, în timp ce eu am unul, 
dar... Se opri la mijlocul frazei. Da, şi ea voia prieten. Chiar pe 
cel pe care-l avea. Fred. Doar că-l voia ceva mai puţin. 

Chiar atunci a sunat telefonul. Se uită la el, incapabilă să-şi 
adune curajul de a ridica receptorul. Susan se duse să răspundă 
ea, uitându-se la Marion, nesigură de ce ar trebui să spună. 
Marion îi făcu un semn furios cu mâna, silabisindu-i pe buze 
un „dorm”. i 

— Alo, şopti Susan, intrată în rol. Imi pare rău, Fred, nu 
pot să vorbesc mai tare, pentru că Marion doarme dusă. Cred că 
a studiat pentru că are o carte lângă ea în pat. Da, îi spun că ai 
sunat. 

Când puse la loc receptorul, îşi zâmbiră complice: 

— Mulţumesc, spuse Marion, răsuflând vinovată şi uşurată. 
Dar ştia că n-o s-o poată continua aşa. Mai devreme sau mai 
târziu, va trebui să vorbească cu Fred. Dar mai întâi va trebui să 
se hotărască ce-şi doreşte ea cu adevărat. 

Încercau să se prefacă amândoi că e o seară ca oricare alta. 
Să te plimbi pe Strada Principală, mână în mână, în drum spre 
cinema. Un băiat obişnuit şi o fată obişnuită, la o întâlnire 
obişnuită. Dar Julie îi strângea mâna lui Matt puţin cam tare, 
iar Matt era mult prea ocupat să sară peste cele două săptămâni 
petrecute la spital. 

— Fii atentă! Ce cer nemaipomenit! spuse el, ridicându-şi 
privirea. (Se găseau în parcul oraşului.) Nu e că-i un cer formi- 
dabil? , 

Julie se uită şi ea pe cer. In lipsa lunii, stelele străluceau ca 
nişte mici pietre prețioase încastrate în catifea neagră. Calea 
"Lactee părea o cărare de argint de la un capăt la celălalt al nopții. 

— Da, e frumos. Îmi aminteşte de anul acela de juniorat de 
la liceu, când am mers cu motocicleta la Poconos să ne uităm la 
cer. 

Matt râse uşor. 

— Hei, aş fi un monstru dacă aş uita primul sărut al femeii 
pe care o iubesc. (Îşi puse braţele în jurul ei.) Dacă nu mă înşel, 
stăteam chiar aşa. 

— Da, şi tu te uitai la Orion, spuse Julie. Eu mă uitam, nu 
ştiu cum, în acelaşi timp, şi la cer şi la tine. Julie văzu zâmbetul 
lui Matt; făceau exact acelaşi lucru ca atunci. 

— lar apoi m-am întors şi eu şi m-am uitat la tine..., spuse 
Matt. 

Julie îi întâlni privirea şi îi puse mâna înmănuşată pe obraz. 
Se apropiară unul de altul. Ea simt! iubirea prin toti porii. Buzele 

li se întâlniră. Ea în sorbi sărutul cu ochii deschişi spre stelele 
care îl înconjurau. Încercă să țină minte momentul, să- şi 
încrusteze în minte fiecare amănunt, destul de adânc ca să-i 

ajungă şi pentru timpul cât Matt va fi la spital. Aerul rece mirosea 
a foc în cămin şi răsuna de sunetul unor râsete din depărtare, 
din campus, iar buzele lui erau moi şi umede... 

Cu braţele în jurul celuilalt, continuară plimbarea — încet, 
fără cuvinte — pur şi simplu simțindu-se unul lângă altul. Julie 
ştia că n-o să fie în stare să se concentreze asupra filmului pe 
care se duceau să-l vadă, dar n-avea importanță. Nu voia decât 
să-l ştie pe Matt lângă ea. În plus, la cinema Apollo rula ceva ce 
mai văzuse. 

Sub marchiza cinematografului se găsea o mână de oameni. 
Apropiindu-se de casa de bilete împreună cu Matt, Julie încercă 
să-şi amintească despre ce era vorba în film. 

— Două, vă rog, îi spuse Matt bărbatului îndesat din gheretă. 
Duse mâna la buzunarul blugilor, ca să scoată portofelul. Julie se 
uită în jur, în timp ce Matt plătea biletele. În cinema mai intrau o 
mamă cu doi copii. Mai recunoscu un grup de studenţi de la 
Madison, care mâncau la ea la cantină. Apoi, un cuplu care 
traversa strada spre cinema. lar în spatele lor, cu alura lui deşirată 
inconfundabilă, era Nick. Julie simţi cum se încrâncenează. 

Nick tocmai ieşea din parc, mişcându-se rapid. Julie era 
sigură că pe ei doi nu apucase să-i vadă încă. Voi să-l apuce pe 
Matt de braţ şi să-l tragă în sală cât putu de repede. Dar Matt 
lua tacticos biletele şi îşi punea portofelul la loc în buzunar. 
Nick îşi ridică privirea, ca să traverseze şi îi văzu. 

Julie se simţea prinsă în capcană. Îl vedea pe Nick privind 
țintă la Matt, apoi la ea. Privirile li se fixară una în alta. Julie 
ridică mâna şi-l salută. Ce altceva putea să facă? Să se prefacă, 
să spună că nu l-a văzut? Dar, pe de altă parte, era ultima seară 
a lui Matt acasă. Şi încercau din greu să fie o seară plăcută, 
relaxantă. 

Nick venea direct spre ei. Ce altceva putea el să facă? Cu 
biletele în mână, Matt se întoarse şi urmări privirea lui Julie. Ea 


La bucurie şi necaz 97 


îşi simţi tot corpul tensionat. Matt făcu câțiva paşi spre sală, cu 
ochii la Nick. Julie îl urmă, dar nu îndrăznea să i se uite în ochi. 

Nick mai făcu câțiva paşi şi ridică mâna în semn de salut. 
Parcurse apoi toată distanța dintre ei. 

— Bună, le zâmbi el nervos. 

Matt nu scoase un cuvânt. 

— Bună, răspunse Julie, cu un entuziasm forțat. 

Privirea ochilor verzi ai lui Nick se mută de la Matt la Julie 
şi înapoi la Matt. 

— Mă bucur să vă văd, spuse el cu sinceritate. 

Matt rămânea în continuare ca o statuie. 

— Cun te simți? îl întrebă Nick. 

— Bine. Două silabe scoase cu cleştele. 

În faţa răcelii lui Matt, Julie se făcu mică-mică. Era de parcă 
toată furia şi frustrarea strânse în el de la declararea bolii se 
revărsau acum asupra lui Nick. Dar nu putea să-l condamne. 
Ştia cât de mult îl durea pe Matt. Dacă ar fi putut să şteargă 
cumva din viața ei seara aceea cu Nick... Poate că merita să fie 
prinsă la mijloc. Dar de ce trebuia să se întâmple în seara asta, 
din toate serile? 

Nick încă încerca să inițieze o discuţie. 

— M-am gândit mult la tine, omule, spuse el. 

Matt, te rog, acceptă propunerea de pace, gândi Julie. Nu 
numai pentru mine. Matt avea nevoie de un prieten adevărat în 
clipele acelea, un prieten aşa cum fusese Nick. 

Dar Matt îl respinse din nou. 

— N-am nevoie de simpatia nimănui. 

Nick arăta de parcă primise o palmă. Matt nu-i aşteptă 
reacţia. O înhăţă de braţ pe Julie şi o trase spre sală. 

— Nu vreau să pierd începutul filmului, spuse el, deşi îl 
mai văzuse de două ori. 

— La revedere, Nick, spuse Julie. Se simţea îngrozitor. 

— La revedere, îi răspunse Nick ţeapăn. Matt, îţi ţin pumnii! 
strigă el după ei. 

— Scuteşte-mă, spuse Matt pe sub mustață, în timp ce intrau 
pe uşa din sticlă de la Apollo. 

Julie îi scutură mâna. 

— Nu încerca decât să fie amabil. Să ştii că ţine într-adevăr 
la tine. 

— Da, cum să nu. Ţine mult să mă vadă afară din peisaj cât 
mai repede. 

Julie fu cuprinsă de un val de mânie. 

— E foarte urât din partea ta să spui asemenea cuvinte. 

Matt ridică din umeri. 

— Tu nu înţelegi, oamenii vor să te ajute, să fie cu tine — 
iar tu îi respingi pe toţi! Julie ridicase vocea fără să-şi dea seama. 

Matt o privi urât. 

— Nu am nevoie de ajutor! Şi în nici un caz de al lui. Mă 
simt foarte bine, asta înţelegi? 

Julie clipi din ochi pentru a-şi opri o lacrimă. 

— Nu, nu înţeleg. M-am săturat să mă tot prefac că nu s-a 
întâmplat nimic, când s-a întâmplat de fapt. Mâine intri iar în 
spital. Vrei să mă port de parcă ai fi în vacanță? Crezi că pentru 
mine este uşor? 

Matt se întoarse şi intră în sala în care se stinsese deja 
lumina. Julie îl urmă, cu lacrimile începând să curgă. 


Matt stătea întins în patul de spital. Greaţa pulsa în el în 
valuri distrugătoare, de neoprit. Îl durea, era chircit de durere. 
Încercă să găsească o poziţie confortabilă ca să facă faţă efectelor 
secundare ale chimioterapiei. Dar nimic nu putea şterge din 
minte coşmarul ultimelor câteva ore de tratament. 

Acel lichid portocaliu — CAD — un hibrid, 1 s-a spus. Dar 
ce era el, în fapt? Cum puteau câteva litere, câteva substanţe 
chimice, să-l facă să se simtă atât de groaznic? 

Matt învățase toată complicata terminologie legată de boala 
lui şi de tratamentul ei, închipuindu-şi că astfel va putea să 
demistifice toate formulările pompoase şi să aducă cancerul la 
un nivel mai uman, la ceva ma: usor de abordat. Dar acum, 

întins în pat, după ce a vomitat feroce timp de aproape trei ore, 
simţea că toate speranţele l-au părăsit. Cele două sute de unităţi 
de radiație pompate în el, gramul întreg de cytoxan, adriamicina 
şi DTIC-ul — cum să demistifici aşa ceva? Protocolul, metoda 
prescrisă de tratament, luaseră controlul atât asupra minţii, cât 
şi a trupului lui. Ă 

Gustul greţos, metalic, din gură, nu voia să dispară. Işi 
simţea din nou lăuntrurile începând să se convulsioneze. Se luptă 
să reziste unei noi şedinţe de vomă, dar în van. Nu mai avea 
nici puterea de a se duce singur la baie. Găsi recipientul special 
ŞI îşi goli trupul de încă o porţie de otravă. 

Astăzi era doar prima zi din cele paisprezece succesive de 
infern. Matt nu ştia dacă va fi în stare să continue. Cum să se 
supună de bună voie unei asemenea torturi? Mai mult, de unde 
ştia el că acest tratament chimic o să-l ajute cu adevărat? Cel 
care îl ajuta mai mult ca orice, cel care îl ținea în formă, era 
exerciţiul fizic. 

Incă paisprezece zile. Le jurase lui Julie, Pat, Leon și tuturor 
celorlalți că se simte bine. Mai tare ca niciodată. Dar toţi se 
uitaseră la el cu îndoială. 

Matt se uită cu coada ochiului spre micul lui prieten Danny, 
întins în patul de lângă el, care dormea după tratamentul de 
dimineaţă. Matt ştia că Danny ceruse să fie colegi de cameră şi 
în aceste două săptămâni. Şi mai ştia că or să devină buni 
prieteni. Matt era impresionat de setea de viaţă a lui Danny, 
chiar şi în condiţiile tragice în care se aflau ei. După doi ani, 
Danny era un adevărat profesionist al supravieţuirii. Chiar râdea 
de amestecul CAD, pe care-l numea „portia de dimineaţă de 
suc de portocale”. „Unii puşti beau la micul dejun suc de 
portocale. Eu sunt mai norocos, îl primesc prin tub”, spunea el. 

Bietul băiat. Fiecare mişcare a lui în stare trează era plină 
de visurile şi viziunile unui băieţel obişnuit. Deasupra patului 
atârna întotdeauna fanionul echipei de base-ball din Chicago, 
ca un fel de totem. Avea şi o minge de base-ball, semnată de 
oată echipa din Chicago, pentru Danny echivalentul bilei de 


~ 

cristal. Danny o ținea strâns în mână şi spunea că viitorul lui o | 


să fie plin de fericire. Ce era rău în asta? Nu avea, ca orice 
copil, dreptul să-şi dorească o viaţă obişnuită? 
Dar Matt ştia că nu orice copil are parte de o viață normală. 


Şi nu era drept. Matt se gândi sfâşiat că Danny îşi petrece viaţa ` 


făcând naveta între casă şi pavilionul canceroşilor. 


“Dar Matt? Gândul terifiant, pe care încerca de atâta timp $ 


să-l țină departe, reveni la suprafață. Asta îl aştepta şi pe el? 


Doctorul Zinn îi spusese că dacă totul merge bine va fi vindecat + 


în trei până la şase luni. Dar dacă nu mergea bine? 


Cuvântul cel urât i se furişă în primul rând al gândurilor. $ 


Moartea. Dacă lucrurile nu merg bine, o să moară. Nu, îşi spuse 


el. Nu eu. Nu trebuia să se gândească la moarte. Dar îi era tot j 
mai greu să-şi blocheze teama de moarte. Moartea — moartea; 


lui Matt — era o posibilitate. La urma urmei, ce ştiu mai bine 
şi mai bine să facă bolnavii de cancer? Să moară! 

Matt îşi dădu seama că are obrajii umezi. Era pentru prima 
oară că plângea de când primise diagnosticul de cancer. Pe 
moment, gustul lacrimilor sărate îl reconforta, dar, pe măsură 
cu gândul la moarte persista, prevala sentimentul de gol. 

Moartea. Cuvântul îi bubuia în cap. Oare nu de asta se uitau 
la el de fiecare dată cu atâta milă în ochi cunoştinţele întâlnite 
prin Madison? Nu de asta avea un plus de cincizeci de dolari în 
bacşişuri la sfârşitul săptămânii? Nu de asta Julie îl strângea 
atât de tare de mână? 

În ultima seară, lângă cinematograf, Julie practic renunţase 
la luptă. Julie pierduse orice speranţă. Cum se putuse gândi că 
Julie o să înţeleagă? Cum să înţeleagă cineva — persoană 
sănătoasă — cum este să lupţi împotriva cancerului? Nu puteau 
înţelege cum e să se pompeze în tine paisprezece zile la rând 
substanţe otrăvitoare. Sau să stai jumătate din timpul vieții în 


pavilionul canceroşilor, sau să pierzi şi capacitatea şi dorința 


de a iubi? 
Matt simţi următorul val uriaş de greață venind. 

— Nu! şopti el, cu o voce pierdută în recea cameră de spital. 
Nu eu, îşi jură el. Nu voia să ajungă ca Danny, la un pas de 
moarte. Nu! (Matt nu avea de gând să piardă bătălia asta.) Viaţa 
e prea frumoasă. 

Se luptă să iasă din pat şi îngenunche pe podeaua tare şi 
rece, parchetată. Se lăsă cu toată greutatea pe braţe şi întinse 
picioarele. Flotări. Da, singura cale de ieşire este exerciţiul. 
Lupta cu cancerul este o meserie care necesită tot timpul unui 
bărbat. Asta e situaţia. Matt trebuia să se concentreze tot timpul 
asupra dorinţei de a rămâne sănătos şi puternic. 

Se luptă cu primele câteva flotări. Stomacul încă îi vibra de 
greață. Povestea cu tipul care ajunsese campion la canoe chiar 
în timpul unui tratament chimic îi reveni în minte. Tipul acela 
ducea acum o viață normală, era sănătos — iar povestea nu era 
o poveste, ci o realitate. Matt inspiră adânc şi îşi direcționă toate 
gândurile şi energia către ideea de sporire a puterilor. Fără dorința 
de supravieţuire, nu poţi să răzbeşti. 


15 


Julie se uită la titlurile din caiet pe care pusese X-uri mari. 
Cu cățelul la plimbare. Resturi câineşti. Fără Matt nu mai era 
atât de nostim. lar acum ea trebuia să scrie despre rahaţii de 
câine, iar Matt stătea undeva sub o maşină uriaşă sau gemea de 
durere în patul lui de spital. Işi aruncă cât colo pixul. 

— Nu e cinstit, murmură ea. 

De cealaltă parte a mesei de bucătărie, Dahlia se uita pe o 
carte mare, groasă. 

— Poftim? spuse ea distrasă. 

De obicei, când studiau î împreună, Dahlia avea chef de orice 
altceva. Bârfă, prăjiturele, muzică. Dar în seara asta chiar părea 
interesată de cartea aceea barosană de artă şi de vraful de foi 
xeroxate de prin reviste. De data asta, Julie era cea care nu-şi 
găsea locul. 

— Nu pot să mă concentrez, spuse Julie. Nu pot să-mi fac 
tema. Nu pot gândi. Işi dădu deoparte caietul. 

— De ce nu-i dai un telefon lui Matt să-l saluti? întrebă Dahlia. 

Julie şi-l închipui, cu faţa plină de apă şi palidă, în contrast 
cu verdele pereților şi albul aşternuturilor, cu micuțul Danny 
întins în pat lângă el, slăbit. Suspină. 

— Nu ştiu. Era atât de... de departe când am fost să-l vizitez 
ieri. Practic, a vorbit tot timpul cu Danny despre base-ball. Nu 
ştiam că Matt e fan al jocului. 

— Julie, toți băieţii sunt mai mult sau mai puţin fani de 
base-ball. Parcă s-au născut cu regulile în creier. Dahlia îşi trecu 
degetele prin părul lung şi blond. Cred că e de înţeles. Cred că 

dacă eram în locul lui Matt m-aş fi gândit la orice, numai lu 
boală nu. 

— Da, dar cu mine cum rămâne? ridică Julie vocea. Nu se 
ştiuse capabilă până atunci de izbucniri de mânie. Se poartă de 
parcă n-aş putea face nimic pentru el. Doar să plătesc facturile. 
(Se uită exasperată la teancul de plicuri albe puse pe masă lângă 
caiet.) Şi nici la asta nu mă prea pricep. Cu chiria sunt aproape 
în întârziere, cu... Dar nu e treaba ta. Poveste veche. 

Dahlia se uită şi ea la teanc. Apoi, o fulgeră pe Julie cu o 
privire plină de simpatie. 

— Poate că ai nevoie să ieşi de aici. Nu vrei să mergem să 
ronțăim ceva? 

Julie se gândi cum a fost cu o lună în urmă, când Matt 
primise diagnosticul, când îi era aproape insuportabil să vadă 
lumea din jur trăindu-şi viaţa ei normală. Acum începea să 
descopere că e aproape o uşurare, o şansă de a scăpa puţin de 
griji, de suferinţe şi de a se simți măcar pentru puţin o părticică 
a lumii obişnuite. 

— Cred că nu aş zice nu la o îngheţată sundae la Black 
Angus, spuse ea. Asta dacă te poţi desprinde de cartea aia. Sau 
visezi din nou cu ochii deschişi că eşti la Roma cu Nick? 

Dahlia îi adresă o privire rănită. 

— Păi, dacă individul mă invită, nu o să zic nu, dar să ştii 
că toată treaba asta cu Capela Sixtină este tot mai interesantă. 
Există la Roma un pictor care nu mai poate dormi noaptea din 
cauză că a fost marcat de ideea că, în loc să se curețe opera lui 
Michelangelo, o să fie distrusă. Poţi să-ţi imaginezi asta? Unii 
îşi pierd somnul gândindu-se la opere de artă vechi de peste 
cinci secole! E intens. 

Julie ridică mirată o sprânceană. 

— Notă maximă la ultimul test, mai eşti şi fascinată de 
şcoală... Dahlia, eşti sigură că te simţi bine? 

Dahlia scoase limba la ea. 

— Păi, dacă Nick nu vrea să mă ducă în Italia, trebuie să 
mă aleg cu ceva din tot cursul ăsta, nu? 

Julie chicoti. 

— Bun, spuse Dahlia, ridicându-se şi luându-și haina pe care 
o pusese pe spătarul scaunului. Cel puţin te-am făcut să râzi. 

Julie se ridică şi ea. 

— Să nu crezi că nu ştiu cât de norocoasă sunt că am o 
prietenă atât de bună, spuse ea cu seriozitate. 

Dahlia făcu un semn cu mâna, de tipul „nu mă mai lăuda 
atâta”. 

— Nu, pe bune, spuse Julie. Nick ar trebui să se trezească 
odată, în mirosul cafelei făcute de tine. 

— Te rog, Julie, cappuccino, o corectă Dahlia. Ştii că nu 
mă arunc decât la ce-i mai bun. 

Julie chicoti din nou. 

— Dahlia, tu nu poţi suporta să ţi se facă complimente? 
Cred că trebuie să vorbesc cu băiatul ăsta despre tine. 

— Să nu îndrăzneşti cumva! spuse Dahlia. Dacă spui un 
cuvânt, te omor. Ce ziceai de îngheţata aia? 

— Nu ştiu... 

— Hai, Julie, fac cinste. 

Julie zâmbi. Dahlia e cea mai bună prietenă. Julie nu ştia 
cum ar fi putut trece prin toate astea fără ea. 


Julie deschise uşa care ducea de la scările în spirală la 
Seconhand Rose. Clopoţeii de la uşă sunară plăcut. 

— Da? se auzi vocea plăcută a lui Emily Holmes, care apăru 
în persoană printre rafturile cu haine frumos aranjate. Oh, Julie, 
draga mea, tu eşti? 

Julie intră şi se îndreptă spre proprietăreasa ei. Magazinul 
mirosea a haine proaspăt curățate, cu o uşoară urmă de mosc. 

— Ce mai faci? întrebă doamna Holmes, cu grija înscrisă 
pe faţa ei străbătută de riduri şi în ochii albaştri. Purta un pulover 
roz deschis, cu şnururi, şi o pereche de blugi vechi, iar părul alb 
era strâns în jurul capului ca într-un fel de coroană. 

— Bună ziua, doamnă Holmes, spuse Julie. Cred că bine. 
(Aruncă o privire în jur prin încăpere. Rafturile păreau ceva 
mai pline ca de obicei.) Aţi primit un nou transport de marfă? 

— Am fost într-o călătorie de achiziţii weekendul ăsta, spuse 
doamna Holmes. Am o rochie, un vis, albastră, din catifea, cred 
că pe tine o să stea perfect. 

Julie clătină din cap. 

— Nu, mai bine nu, spuse ea. 

La Secondhand Rose se găseau unele lucruri minunate. Chiar 
şi rochia crem cu mărgele în care s-a căsătorit Julie era de aici. 
Chiar şi inelele vechi de argint pe care le purtau ea şi Matt. Julie 
ar fi vrut să arunce un ochi prin rafturi, dar nu-şi putea permite. 

— Ştiţi bine că suntem în urmă cu chiria. Despre asta şi 
vreau să vorbesc cu dumneavoastră — îmi pare cu adevărat 
rău, doamnă Holmes. 

Julie se simţea îngrozitor. Doamna Holmes era cea mai 
drăguță proprietăreasă din câte se puteau găsi. Julie n-ar fi vrut 
să-l ceară să o mai păsuiască cu chiria, dar nu avea nici o 
alternativă. 

Doamna Holmes clipi din ochi. 

— În urmă? Cum în urmă? Doar ai pus plicul pe sub uşă 
dimineaţa asta. 

— Poftim? Despre ce vorbea doamna Holmes? Avea ea 
părul alb şi purta uneori ochelarii cu lentile bifocale, dar era 
departe de a avea asemenea vedenii. 

Doamna Holmes îi studie faţa. 

— Deci, nu tu l-ai pus? Atunci poate Matt. Cred că a făcut 
o grămadă de bani la mese, pentru că a plătit în bani-gheaţă. 
Apropo, Julie, cum îi mai e lui Matt? 

— Bani-gheaţă? Julie era ameţită. Dar, doamnă Holmes, 
weekendul ăsta Matt s-a întors la spital. Nu avea cum să vă lase 
banii. 

Pe figura doamnei Holmes apăru un nor. 

— Deci s-a dus la spital? Da, nu mi-am dat seama că a 
venit timpul. Dar atunci cum... Şi doamna Holmes arăta de acum 
amețită. 

— Sunteţi sigură? întrebă Julie. Poate nu era chiria noastră. 

— Dar, draga mea, era chitanţa pe care v-am bătut-o eu în 
plic. 

— Chitanţa? Era imposibil. 

Chitanţa era sus în apartament, împreună cu restul facturilor, 
pe masă. O văzuse cu ochii ei, chiar deasupra stivei de facturi 
de plătit, chiar înainte să plece de la ea Dahha... 

Dahlia! Era singurul om din lume care ştia că sunt în urmă 
cu plata chiriei. Dintr-o dată, Julie îşi dădu seama că de fapt nu 
mai văzuse deloc de dimineaţă vraful de facturi când îşi pusese 
un castronel cu cereale şi lapte. 

— Vă rog să mă scuzaţi, doamnă Holmes, spuse ea, răsucin- 
du-se pe loc şi fugind spre ușă. 

— Poate că ai un înger păzitor care are grijă de tine, o auzi 
în urmă pe doamna Holmes. 

Julie ţâşni din magazin şi o luă la goană în sus pe scări, 
până în apartamentul ei. Dacă am, atunci am o idee foarte 
precisă cine este îngerul meu, gândi ea. Descuie repede şi se 
grăbi spre bucătărie. Masa era încă plină cu cărți de şcoală, cu 
castronelul de cereale şi lingura, plus un şerveţel mototolit. Dar 
stiva de plicuri dispăruse. Până la ultimul! 

Julie simţi în acelaşi timp recunoştinţă, surpriză şi jenă, 
într-un singur val de emoţii. Dahlia era prea de tot! Julie îşi 
aminti modul în care se uitase Dahlia la stiva de facturi la plecare, 
în seara trecută. Probabil că le înhăţase şi le băgase în geantă 
când o luaseră spre Black Angus. Şi s-o numeşti prietenă! Dar 
Julie nu putea accepta banii Dahliei. Chiar dacă aceasta avea o 
grămadă de bani de aruncat. Pur şi simplu nu era corect. 

Nu era destul că Dahlia făcuse pe taxiul aproape în fiecare 
zi, ducând-o pe Julie la spital? Că lăsa totul baltă şi venea la 
Julie ori de câte ori aceasta se simţea singură sau îi era frică? 
Că o făcea pe Julie să râdă. 

Şi chiar înainte ca Matt să se îmbolnăvească Dahlia îi ajutase 
în atâtea ocazii, cu puţin sau cu mult. De la cadouri de tipul 
mobilă de casă sau de bucătărie la o invitaţie duminica pentru 
toată gaşca. Prea multă lume o judeca pe Dahlia doar prin 
aparenţa extravagantă, prin haine şi prin contul bancar al tatălui. 
Şi ajungeau la concluzii greşite. Adevărata Dahlia era o prietenă 
loială şi generoasă până la uitare de sine. 

Dar până şi Dahlia trebuia să ştie că de data asta a sărit 
peste cal. De ce a fost oare atât de ascunsă în ceea ce a făcut? 

Julie îşi luă haina şi porni spre campus, spre Wilson Hall, 
ca s-o caute. 


Matt strânse din dinţi şi îşi împinse din nou umerii de la 
podea. Cu mâinile prinse la ceafă, îşi atinse umărul drept de 
genunchiul stâng, apoi umărul stâng de genunchiul drept, apoi 
se lăsă din nou la pământ. Repetă ciclul de flotări la nesfârşit şi 
începu să-şi guste transpirația care-i curgea pe faţă. Transpiratie 
sănătoasă, bună, sărată. Inspiră şi expiră adânc. Era epuizat, 
dar era o epuizare sănătoasă. 

Se auzi o bătaie în uşă. 

— E cineva acasă? se auzi o voce prietenoasă. 

Doctorul Zinn, cu planeta în mână, stătea în prag. Aparenţa 
lui tinerească fusese întotdeauna un mister pentru Matt. In halat 
de laborator, cu stetoscopul de gât, arăta aproape ca un actor. 
Dar Matt ştia că are a face cu un profesionist serios. 

— A, acolo erai, spuse doctorul, aplecându-se peste patul 
lui Matt. Se arătă uşor surprins văzându-l pe Matt întins la podea. 

— Cum merge? întrebă Matt între două flotări. 

— Exact asta voiam să te întreb eu. Credeam că tu eşti 
pacientul. 

Matt râse. Se puse în capul oaselor şi începu să respire adânc. 

— Ptiu! Da. Păi, mă simt destul de bine. Pe bune, mă simt 
bine. Dar dimineaţa asta a fost iar un coşmar. 

— Da, chimioterapia poate fi foarte rea, spuse doctorul. 

— Sper că o să-mi spuneţi că merg tot mai bine, pentru că 
dacă trebuie să fac vreo zi în plus de aşa ceva cred că o să omor 
pe cineva. 

— Atât de rău e? Nu sunt surprins. Tot corpul îţi trece prin 
furcile caudine. Mă bucur că eşti un tip tare, Matt. Eşti un 
adevărat luptător. Majoritatea sau ameninţă că pleacă, sau chiar 
o fac. Foarte mulți consideră că e prea dur ca să se supună unui 
asemenea tratament. 

— Îi înţeleg foarte bine. Dacă mă vedeaţi în dimineaţa asta, 
eram categoric în categoriile acelea. Dar m-am gândit foarte 
mult. O să trec prin toate astea. O să supraviețuiesc, şi am să 
termin foarte repede, promise Matt. 

— Perfect. Asta mi-ar plăcea să aud de la toţi pacienţii. 

Dar Matt îl zări uitându-se la planşeta adusă cu el. Nu-i 
plăcea privirea serioasă de pe figura doctorului. 

— Probleme? întrebă el. 

Doctorul Zinn îi zâmbi. 

— Te credeam promotor rock and roll. Nu mi-ai spus 
niciodată că eşti psiholog cu jumătate de normă. | 

— V-am văzut uitându-vă pe graficul meu, asta-i tot. Nu-i 
aşa că ceva e în neregulă? 

Doctorul Zinn confirmă. 

— Mă uitam la analizele sângelui tău. Sunt de azi-dimineaţă. 
Ți-aminteşti ce ţi-am spus că o să se întâmple după o vreme? 

— Da, sigur, răspunse Matt. Mi-aţi spus că există posibili- 
tatea scăderii numărului celulelor roşii şi albe. 

— Şi? 

— Şi că o să mă simt puţin mai slăbit şi o să fiu mult mai 
pasibil de îmbolnăvire — infecţii, chestii de-astea. 

— Inteligent băiat. Corect. Sistemul tău imunitar va deveni 
mai vulnerabil la boală. Nu cred că e cazul să ne facem griji, 
Matt, dar concentraţia ta de celule, începând cu dimineaţa asta, 
a scăzut. 

— Am înţeles. Dar nu asta aţi spus, că asta trebuie să se 
întâmple? întrebă Matt. 

— Ba da, dar... 

— Dar ce? Matt simţi un frison urcându-i pe şira spinării. 
Ceva era cu adevărat rău. 

„câte genuflexiuni ai făcut astăzi? 

ape două sute. Şi o sută de flotări. 

>ctorului se făcură mari de surpriză. 

multe? întrebă Matt. 

e ideea ta de exerciţii uşoare? Când te-am văzut 
zile, mi se pare că ţi-am spus să o laşi mai moale. 
ți spus că dacă nu mă simt în stare, să renunţ la 
r eu mă simt în stare. Mă simt puternic. Mă simt 
vit, insistă Matt. Nu mi-e rău deloc. Indată ce vărs 
nţa aia după chimioterapie, mă simt puternic ca 


că nu ai înţeles ce am vrut să spun. (Doctorul Zinn 
Tratamentul chimic şi epuizarea extremă nu fac 
zu cât exersezi mai mult, trupul tău ajunge, prin 
epuizarea extremă. 
nă simt minunat. Pe bunc, excelent, protestă Matt. 
„uneori mintea îţi poate juca feste. 
„spuneţi că nu sunt în formă bună? 
\u asta vreau să spun. Ceea ce spun este că eşti un 
ărât. Atât de mult, încât capul tău poate să determine 
ore simptomele. Imi spui că nu te simţi epuizat. Şi 
Chiar te simți tare. Dar analizele tale îmi indică cu 
. Ai prea puţine celule în sânge ca să nu fii sărăcit 
rile. Rezultatele din dimineaţa asta sunt un semnal 
rmă. E timpul să devenim prudenţi. 
trebuie să fac, atunci? întrebă Matt, simțind că se 
ii cu el. Vreţi să stau în pat până mor? 
utin, spuse doctorul, evident frustrat. Cine vorbeşte 
9 


neavoastră mi-ați spus că graficul e prost. 

ce am spus este că ai o concentrație mai mică de 
mai mică. O scădere normală, spuse doctorul Zinn, 
ormală”. 

ală. Da, sigur. Asta e normal? Să îmi vărs şi creierii 
» dimineaţă? Nici Matt nu-şi putea reprima propria 

— Hei, ce s-a întâmplat cu „gânditorul pozitiv”? 

— Cred că tocmai i s-a reamintit că are cancer, asta s-a 
întâmplat. 

— Corect, Matt, chiar ai cancer. Doctorul Zinn tăcu o clipă. 
Aerul se umplu de o tăcere grea. Hai, Matt, nu renunţa tocmai 
acum. Am venit aici în după-amiaza asta ca să-ți spun cât de 
bine merge. Nu-ţi înțeleg atitudinea. 

— E-n regulă, e bine. 

Matt se culese de pe podea şi se întoarse în pat. Nu voia să 
recunoască, mai ales acum, dar se simțea într-adevăr puţin cam 
extenuat după exerciţii. De obicei, după o sută de genuflexiuni 
şi flotări abia simțea că le-a făcut. Dar muşchii şi-i simţea puţin 
cam încordaţi şi avea o uşoară ameţeală. Sau era autosugestia 
după aflarea noutăţilor şi discuţia despre analize? 

— Doc, ce ziceţi dacă mi-aţi da telefonul? Poate că nişte 
apeluri de afaceri or să ajute. 

Doctorul Zinn rămase cu braţele încrucişate, clătinând din 
cup  unnu categoric. 

Ce se mul întâmplă? Nu pot să sun câţiva agenţi de trupe? 
SA chem sora să formeze numărul pentru mine? întrebă Matt 
sarcastic, 

Bun, încerc să-ţi explic încă o dată, spuse doctorul cu o 
voce la fel de obosită pe cât se simțea Matt. Încă de la începutul 
întregii afaceri, am făcut o înțelegere. Am spus că poti să-ți faci 
griji când încep eu să-mi fac griji. 

— Şi acum vă faceți griji? 

— [mi fac griji pentru că te văd că lupți prea tare. Vrei să te 
faci bine şi mai puternic dintr-o dată. Este firesc să vrei asta. 
Dar pur şi simplu, nu este posibil. Chimioterapia nu lucrează 
aşa. Ea trebuie să-şi facă efectul pe îndelete. 

— Şi totuşi, e singura parte a tratamentului în care mă simt 
rău. Parcă aş primi otravă, spuse Matt. 

— Este otravă. Doctorul Zinn oftă din greu. Am idee.de cât 
de greu trebuie să-ți fie. Ai parte de tratamentul chimic în fiecare 
zi ŞI simţi că te omoară. Crede-mă, chimioterapia îţi omoară 

cancerul şi nimic mai mult. Las-o să lucreze, Matt. Las-o să 
facă ce ştie. Înţelegi ce spun? 

Matt clătină din cap. 

— Dacă mai sunt bolnav, vreau să mă simt ca un om bolnav. 
Toate astea mă scot din minţi. Testele spun că am cancer. 
Dumneavoastră spuneţi asta. Dar eu mă simt... 

— Dar încă eşti bolnav, insistă doctorul Zinn. Din nefericire, 
este absolut sigur. Nu poţi să fugi, să te prefaci că nu eşti bolnav, 
decât dacă îţi cauţi necazul cu lumânarea. 

Matt îşi aruncă exasperat mâinile în aer. 

— Deci, nu tu telefoane, nu tu flotări sau genuflexiuni. 
Atunci, ce? 

— Odihnă şi relaxare. Citeşte o carte. Ce zici de cărţile 
acelea polițiste celebre pe care ţi le-a adus Julie? Sau te uiţi la 
TV — un film, ceva muzică... 

— Da, la fix, mă transform într-o legumă, se bosumflă Matt. 

— Matt, e doar ceva temporar. Las-o moale până când se 
măreşte numărul de celule din sânge. De ce nu iei exemplul de 
la prietenul tău de colo? (Arătă spre Danny, care dormea dus în 
tot timpul conversației.) Dacă te odihnești, corpul tău va deveni 
mai puternic pentru şedinţa de mâine. 

Matt rămase tăcut. Scopul lui fusese să-şi menţină viata 
obişnuită chiar şi în timpul tratamentului; acum, îi luau ŞI asta. 

— Vin să te văd peste câteva zile, spuse doctorul. Faci cum 
spun eu? ` 

Matt îi făcu semn din cap că da, dar persistă în tăcere. 

— Să fii băiat bun, da? Matt, putem să învingem. Dar numai 
dacă lucrăm împreună. Odihneşte-te bine şi nu te epuiza. Dacă 
nu poţi să stai în pat, plimbă-te puțin, okay? Fă câteva flotări. 
Dar numai câteva. Fără maratoane. Nu vreau să-ţi pun pază 
douăzeci şi patru de ore pe zi. Doctorul îi făcu un semn prietenesc 
din cap Şi ieşi din cameră. 

Matt îşi încordă muşchiul de la braţul drept. Era cel mai 
puternic pacient cu cancer din spital şi voia să rămână aşa. Vestea 
era cum nu se poate mai rea. Exerciţiile fizice îl ajutau să treacă 

prin întregul calvar al tratamentului. Asta îi era foarte clar lui 
Matt. De ce nu înțelegeau şi ceilalți importanţa acestui lucru? 
Doctorul Zinn tocmai îi distrusese un mod de viaţă, de parcă ar 
fi fost un fleac. Atunci, de ce nu-i ia şi apa şi mâncarea? Toată 
lumea din jur părea să-l considere un invalid — iar acum propriul 
doctor făcea acelaşi lucru. 

Matt simţea furia cum îl străbate ca un cuţit. Îl mai aşteptau 
încă douăsprezece zile şi Dumnezeu ştie câte luni şi i se furase 
singura jucărie care-l ferea de plictiseală. Cum să-şi menţină 
mintea limpede acum? Stând în pat culcat pe spate şi uitându-se 
la talk-show-uri şi la reluări la TV? Dormind douăzeci de ore 
pe zi? Auzise că chimioterapia atacă nu numai corpul, ci şi 
mintea. Până acum, nu permisese să i se întâmple aşa ceva, dar 
de acum nu mai avea de ales. 


— Nu pot să te las să faci una ca asta, spuse Julie. 

Işi dădu jos haina şi o trânti în vechiul ei pat din fosta cameră 
de cămin, pe perna electrică a Dahliei. După plecarea lui Julie, 
Dahlia se mutase în camera interioară a apartamentului, cu tot 
cu colecţia ei de postere cu New York-ul. Podul Brooklyn, 
zgârie-norii noaptea, un afiş cu „Păstraţi New York-ul curat”, 
furat de Dahlia dintr-un vagon de metrou („Ca să fac rost de 
unul, a trebuit chiar să merg cu metroul”, îi spusese Dahlia.) 

Acum Dahlia se plimba prin cameră, privind în tavan, la 
postere, pe fereastră, oriunde, numai la Julie nu. 

— Nu mă poţi lăsa să ce? întrebă ea, cu o inocență falsă, 
vizibilă de departe. 

— Haide, Dahlia, ştii bine. E foarte generos din partea ta. 
Incredibil de generos. Şi atât de drăguţ. Dar e chiria noastră, 
nota noastră telefonică, medicamentele lui Matt. 

Dahlia rămase tăcută. 

— Dahlia, nu te preface. Erau acolo, pe masă, aseară, iar 
după aia nu au mai fost. Iar tu ai fost singura persoană care a 
trecut pe acolo. 

Dahlia ridică din umeri. 

— Hai, Dahlia, n-o mai ţine pe a ta. Ştii că ştiu. 

Dahlia răsuflă exasperată. 

— Bun, admițând că eu am fost, ce dacă? 

— Apreciez ce vrei să faci pentru noi. Pe bune. Dar nu e 
cinstit. 

— De ce nu? 

— Deci recunoşti, spuse Julie. 

— Uite ce e, Julie. Ştii tu cât costă s-o ţin pe Clover la 
grajdul din Westchester? Plus mâncarea şi îngrijirea? Iar tata 
îmi dă banii pentru asta de parcă ar fi un nimic. 

Julie îşi încreţi fruntea. 

— Clover? Nu văd ce legătură are cu ce discutăm noi aici. 

— Problema e că întreţinerea ei costă mult mai mult decât 
chiria voastră, asta e sigur, spuse Dahlia. lar Clover e doar o 
iapă. 

— Pe bune? Doamne, Dahlia, credeam că e vorba de cel 
mai important membru al familiei voastre, după cum mi-ai vorbit 
de ea! 

Dahlia zâmbi. 

— Păi, chiar este. Dar nu despre asta vorbeam. 

Julie râse şi clătină din cap. 

— Ascultă, Dahlia, eşti o prietenă formidabilă. Dar nu te 
pot lăsa să plăteşti facturile alea. Sunt ale mele şi ale lui Matt. 

— Prea târziu, spuse Dahlia nonşalantă. Nu numai că pot, 
dar am şi făcut-o. Vreau să ajut şi eu cum pot. 

— M-ai ajutat şi aşa foarte mult. A fost suficient să fii lângă 
mine. O să-ţi plătesc totul, spuse Julie hotărâtă. 

Dahlia ridică mirată o sprânceană. 

— Poate, dar ştiu precis că nu ai cu ce să-mi plăteşti. Julie, 
de ce nu vrei să accepţi un mic cadou? Spune „„mulțumesc” şi 
sunt foarte mulțumită. 

Julie lăsă să-i scape un suspin. Umerii i se ridicară şi se 
coborâră. 

— Dahlia, nu crezi că ai făcut destul? Ne-ai mobilat jumătate 
de apartament. Faci naveta cu mine de la spital şi înapoi şi aştepţi 

în maşină ca să pot avea puțină intimitate cu Matt. Şi eşti lângă 
mine — asta e cel mai important. 

— Imi pot permite, spuse Dahlia, puţin frustrată. 

— Aici e vorba de principiu, argumentă Julie. Nu cred că e 
bine. 

— Principiu? Şi cum o să-ţi plăteşti facturile? Cu principii? 
Ştii bine că nu vreau de la tine să-mi săruți tălpile sau alte alea, 
dar nu cred că e cinstit să mă faci să mă simt de parcă aş fi 
comis o crimă, când am încercat să fac o faptă bună. Vocea 
Dahliei se precipită. 

Julie strânse din buze. Cum s-o facă pe Dahlia să înțeleagă? 

— Dahlia, suntem prietene. Eşti cea mai bună prietenă a 
mea. Nu sunt..., nu sunt obiect de caritate. 

Dahlia făcu o strâmbătură. 

— Tu crezi că... că încerc să-ţi cumpăr prietenia. Cuvinte 
spuse tare şi cu mânie. 

— Nu, nu în-am gândit la aşa ceva! îi replică pe loc Julie, 
lá fel de mânioasă. 

— Ţi-a spus cineva vreodată că eşti îngrozitor de căpoasă? 
Ascultă, ţi-am mai plătit facturile şi la nevoie o să... Dahlia se 
plezni peste gură. 

— Mai? murmură abia auzit Julie. Mi-ai mai plătit facturile? 
Dumnezeule! 

Parcă primise un pumn în stomac! Taxa ei şcolară! Taxa 
pe care mama ei nu i-a spus vreodată că i-a plătit-o! Julie se 
uită ţintă la Dahlia. În comparaţie cu plata taxei semestriale, 
achitarea grămezii de facturi era într-adevăr un amărât de 
cadouaş. Taxa mea! şopti Julie. 

Dahlia se uita în jos la micul covor persan pe care-l adusese 
de acasă la începutul anului şcolar. 

— Spune-mi adevărul, o somă Julie. Mi-ai plătit taxa şcolară 
pentru semestrul al doilea, aşa-i? 

Dahlia înclină din cap. 

— Mă mir că nu te-ai prins mai devreme. 

Julie abia acum înţelegea întreaga succesiune. Pur şi simplu, 
Dahlia plătise factura şcolară. O factură de o valoare enormă. 

Dahlia, nu mama ei. Nu mama. Mama nu mi-a plătit factura pe 
ascuns. Julie era şocată — şi rănită. 

— Credeam că a fost mama... Credeam că asta e binecuvân- 
tarea ei pentru nunta mea cu Matt. Chiar dacă tata n-ar fi fost de 
acord... 

Dahlia se aşeză jos lângă ea şi începu să studieze podeaua. 

— Ei bine, puilor, eu cred în voi, spuse ea liniştit. Cred că 
la început am fost puțin geloasă pe voi, dar cred că tu şi Matt 
sunteți făcuți unul pentru altul. Oricât de comun ar suna. 

Julie era mişcată. 

— Dahlia, nu am vrut să fiu dură cu tine. De fapt, am vrut 
chiar invers. Doar ca... (Clătină din nou din cap.) Mii şi mii de 
dolari. Oricât de bogată ar fi familia Dahliei, nu putea accepta 
un astfel de cadou. 

— Julie, eşti cea mai bună prietenă a mea din lumea asta, 
spuse Dahlia. Sau plăteam taxa, sau te aştepta o absolvire foarte 
timpurie. Nu puteam să sufăr gândul că tu trebuie să pleci de la 
şcoală. Uite, eu nu sunt o studentă prea strălucită. Acum poate 
m-am mai deşteptat. Dar tu ai nevoie de şcoala asta. Oricum, 
ştiu la ce presiune ați fost supuşi. Şi am vrut să vă ajut. 

— Nu ştiu ce să spun. (Dahlia era într-adevăr o prietenă 
adevărată. Lui Julie îi veni dintr-o dată să plângă. Asta se adăuga 
la atâtea altele. De ce viaţa trebuie să fie sau atât de dură, sau 
atât de înălțătoare, uneori chiar în acelaşi timp?) Îţi promit că o 
să ne gândim la o metodă să-ți plătim înapoi totul, spuse ea, 
luptându-se cu nodul din gâtlej. 

— Nu-mi datorați nimic, insistă Dahlia. Aş vrea doar să 
rămânem prietene. 

Julie îşi aruncă braţele în jurul Dahliei şi o îmbrăţişă strâns. 

— Tu eşti cea mai bună, dar noi vom plăti totul. 

Dahlia îi răspunse la îmbrățişare. 

— De ce n-am putut să am parte de încă o colegă de cameră 
ca tine? 

Julie zâmbi. 

— Da, trebuie să recunosc că e puţin diferit aici de cum era 
“nainte. 

Se uită la uşa deschisă dintre cele două camere. Cindi era 
plecată pe undeva, dar camera era plină de obiectele ei — cristale 
atârnate de tavan care aruncau mici curcubee pe pereţi, postere 
cu păduri şi coaste marine cu poeme siropoase sub ele, animale 
împăiate peste tot: o focă, un pui de leu, o familie întreagă de 
delfini dintr-o specie incertă. 

— Mă face să-mi vină să omor ceva balene, spuse Dahlia. 

— Dahlia! spuse Julie, încercând să-şi ţină râsul. 

— Glumeam, doar glumeam. (Dahlia ridică mâinile.) Şi 
mtie îmi plac balenele. Doar pe ea o urăsc. 

— Da, dar ea nu te costă nimic, glumi şi Julie. 

— Mă costă sănătatea! 

Julie zâmbi. Dar încă era plină de surpriza şi ameţeala 
„micului cadou” al Dahliei. 

— Dahlia, dar ce o să spună tatăl tău când o să afle? E o 
grămadă de bani. Nu ţi-a făcut scandal? 

Dahlia începu să roşească. 

— Păi, de fapt tata nu prea ştie. 

— Nu înţeleg. 

— Nu-ţi pierde timpul cu ghicitul, Julie. Banii provin din 
contul meu personal. Mă îndoiesc că părinţii mei vor şti vreodată. 

— Fantastic! Eşti uimitoare. Julie nu-şi putea ascunde 
surpriza. Ascultă, ştiu că nu eşti de viţă regală sau altele 
asemenea, dar cât de bogată eşti tu? 

Dahlia luă o figură serioasă. 

— Ei bine, ştii de lista aia care apare în fiecare an cu cei 
mai bogaţi zece oameni din lume? 

Julie se uită la Dahlia cu ochii măriţi. Nu putea concepe 
aşa ceva. Cei mai bogaţi zece... Din toată lumea? 

— Ei bine, află că nu sunt pe lista aia. Şi nici tata, spuse 
Dahlia, izbucnind în râs. Te-am păcălit, nu? 

Julie râse şi ea. 

— Să vedem lista de la anul. 

— Dacă vrei să trăieşti din mila altcuiva, n-ai decât! explodă 
Matt. | 

Julie avu un recul; vocea lui Matt era furioasă, o furie ce 
părea îndreptată direct spre ea. Matt stătea în patul lui de spital, 
cu pumnii strânşi şi cu obrajii roşii contrastând cu restul feţei 
palide. | 

— Dar nu i-am cerut nimic, se apără Julie, cu muşchii 
încordaţi, ghemuită în scaunul cu spătar tare de lângă patul lui. 
Nici măcar n-am ştiut nimic de treaba asta. 

— Vezi bine, mila pentru oamenii de condiţie umilă, conti- 
nuă Matt, ignorându-i vorbele. Probabil că o face să se simtă 
mai puţin vinovată pentru milioanele tăticului. 

— Matt! (Julie era surprinsă de răutatea din vocea lui.) Nici 
cu nu mă simt prea bine după cele aflate, dar, pentru numele lui 
Dumnezeu, a făcut-o pentru că ţine la noi! Vrea să ne ajute! 

— Să ajute! Frumos! Popor, ia să-l ajutăm pe săracul, pe 
bolnavul Matt, care nu se poate ajuta singur, mormăi Matt. 

Julie simţi cum furia urcă în ea. 

— Ce este atât de îngrozitor în a avea prieteni care să te 
ajute? 

Matt râse dispreţuitor. 

— Să fiu tratat drept un handicapat, un neajutorat? Tu 
numeşti asta ajutor? 

Julie se uită la Matt, întins în patul lui metalic, cu butonul 
de chemare a sorei medicale la îndemână. Stând acolo, slăbit şi 
înfuriat, da, arăta neajutorat. Julie oftă frustrată. 

— Matt, spuse ea mai potolită, i-am spus că noi considerăm 
că am primit un împrumut. 

Expresia lui Matt se mai îmblânzi. 

— Julie, mai stau aici o săptămână, spuse Matt. Ies de aici 
şi mă întorc la muncă. 

Julie î îşi muşcă buza. Dar cele două săptămâni în care a stat 
în spital şi nu a câştigat nimic? Între timp, toate facturile 
medicale se adunau în stivă. 

— Matt, avem nevoie de ajutorul ei. Cel puţin în momentul 
ăsta. 

Matt se uită cu luare-aminte la ea. Julie fu surprinsă de 
intensitatea frustrării şi a furiei lui. Şi de frica din ochii lui. Se 
uită în ochii cenuşii şi văzu acolo un tremur — teama pe care se 
lupta el atâta s-o ţină închisă în el, teama de care fugea, pe 
picioare sau bicicletă, teama pe care o ţinea în frâu prefăcân- 
du-se că el poate avea grijă de totul. De ce nu voia 's-o recu- 
noască? De ce nu putea fi mai deschis cu oamenii care-l iubeau 
cel mai mult. Julie îi simţi răceala din priviri. Pe care apoi o 
văzu dispărând. În colţurile gurii îi apăru un zâmbet. Julie îi 
zâmbi şi ea. 

Dar nu la ea se uita. Se uita pe lângă ea, dincolo de ea. 

— Hei, prietene! strigă el. 

Julie se răsuci în scaun şi-l văzu pe Danny intrând în cameră, 
mişcându-se încet, cu o şapcă a echipei din Chicago pe capul 
chel. Arăta mai slab ca oricând, iar sub ochi avea cercuri negre. 
Dar mâna îi era ridicată victorios, cu pumnul strâns. 

— Am mers singur de zece ori întregul hol, spuse el 
triumfător. 

— Aşa-mi placi! Asta vreau să aud de la tine, spuse Matt. 
În scurt timp ajungi iar pe terenul de joc. 

Faţa buhăită a lui Danny se lumină puţin. 

— Chiar crezi? Bună, Julie. 

— Bună, Danny, îi răspunse Julie. 

— Fii atent, când ieşim de aici — când ne facem bine — îi 
spuse Matt lui Danny, o să mergem la terenul de base-ball şi o 
să ne umflăm cu floricele de porumb şi hot dogs. 

Danny zâmbi şi mat lare. 

— Adevărat? 

Veni şi se aşeză pe marginea patului lui Matt. Lui Julie îi fu 
imposibil să nu fie mişcată de tandreţea dintre cei doi. 

— Ar fi nemaipomenit, spuse ea. 

Matt nici măcar nu se uita la ea. Se aplecă înainte şi-i dădu 
lui Danny un pumn prietenesc în umăr. 

— Doar noi doi, campionule, ce zici? 

Pe Julie o duru excluderea. 

— Ghici pe cine ai ratat în timp ce te plimbai? continuă 
Matt să vorbească cu Danny. Luă o poză teatrală şi îşi încrucişă 
braţele la piept. 

Danny chicoti. 

— Nu cumva sora Rodriguez? 

Matt îi confirmă. 

— l-am spus că o să-ţi pară tare rău că ai pierdut-o. Să 
sunăm şi să-i spunem să se întoarcă? Matt duse mâna la butonul 
de chemare. 

— Nu! protestă Danny, chicotind şi mai tare. 

— Hei, dar cine e aici? întrebă Matt. Şi cum ne simţim în 
după-amiaza asta? Să fiu a... ce bine arătăm astăzi. Suntem gata 
de prânz? 

— Sora Johnson! râse Danny. Are cam trei sute de ani, îi 
spuse el lui Julie. 

Matt şi Danny continuară să glumească pe tema personalului 
spitalului, a pacienţilor şi a regulamentului spitalului. Julie 
încercă din greu să intre şi ea în discuţie, râzând când era de râs 
şi dând interesată din cap la explicațiile lui Danny despre o 
persoană sau alta. Dar Matt o aducea iar la realitate. De ce era 
furios pe ea? Şi pe Dahlia, şi pe toată lumea care nu era bolnavă? 
De ce trebuia să le întoarcă spatele? 

Julie îşi simţea gâtul uscat şi zâmbetul fad. 

— Atunci, spuse ea, temându-se să nu izbucnească în plâns, 
poate că e timpul să plec. 

Matt se uită la ea. 

— Bine, spuse el. 

Se aplecă şi-l sărută stângaci pe obraz. 

— Julie? îi şopti el. 

Julie avu o rază de speranţă. 

— Da? 

— Spune-i Dahliei să-şi cheltuiască banii în altă parte. 
— Tu să-i spui, îi ripostă Julie. 


Traduceţi: Dacă aş fi ştiut, aş fi încercat să ajut. Julie citea 
din cartea de gramatică franceză. Si je savais... Sau era si j 'avais 
su? Gândul la privirea şi cuvintele reci ale lui Matt nu-i permitea 
să se concentreze asupra temei. 

Se lăsă pe spătarul scaunului din sala de bibliotecă. Se gân- 
dise că ea şi Matt vor lupta împreună cu necazurile. Împreună, 
la bucurie şi la necaz. Dar Matt era atât de hotărât să stea pe 
propriile picioare, încât o respingea. Julie era furioasă. ŞI, deasu- 
pra tuturor lucrurilor, se simţea vinovată că este furioasă. Matt 
avea nevoie de ea. Mai mult ca oricând. Dar ce putea ea să facă, 
dacă el refuza să recunoască? Poate că ar fi trebuit să se întoarcă 
la Philadelphia. Poate că tatăl lui ar fi putut avea mai bine grijă 
de el decât ea. Simţea cum i se adunau lacrimi în ochi. 

Adevărul era că Julie ar fi avut ea nevoie de puţină căldură 
din partea părinților ei. Dar scurta clipă de căldură împărtăşită 
cu mama ei la telefon doar îi amintise cât. se îndepărtase de 
familia ei. Cel care constituise pentru ea familia de la plecarea 
de acasă fusese Matt. 

— Julie? se auzi o voce familiară. 

— Nick! Julie se uită în sus spre el, ştergându-şi lacrimile 
de la colţurile ochilor. 

— S-a întâmplat ceva? Nick se aşeză pe locul de lângă ea. 
„Pe trăsăturile lui fine şi în ochii lui verzi se citea îngrijorarea. 

Julie înghiţi şi confirmă din cap, dar lacrimile nu voiau să 
se oprească. 

— Ce s-a întâmplat? Matt? A păţit ceva Matt? spuse Nick 
cu groază în glas. 

Julie clătină din cap. 

— E bine, spuse ea smiorcăindu-se. Nu, nu e bine, dar nu e 
mai Tău. 

Nick înclină preocupat din cap. 

— Asta-i bine. Cred. Atunci...? întrebă el blând, punându-i 
o mână pe umăr. 

Julie ridică din umeri. 

— Nu ştiu ce să mă fac cu băiatul ăsta. Vreau să fiu cu el, 
dar el nu vrea să aibă nimeni grijă de el. 

Nick râse scurt, amar. 

— Da, am avut şi eu sentimentul ăsta când m-am ciocnit de 
voi la cinema. 

Julie roşi încurcată. 

— Da. Te rog să-l ierți că a fost atât de rău cu tine. 

Nick dădu din mână a lehamite. 

— Fii liniştită! Matt s-a săturat de tot tratamentul ăsta 
special. Pur şi simplu am picat într-o clipă nepotrivită şi nici nu 
sunt favoritul lui zilele astea. (Se încruntă.) Dar să ştii că mi-a 
fost dor de el. 

Julie avu un puseu de simpatie pentru el — ca şi unul de 
frustrare la adresa comportamentului lui Matt. Ar fi atât de 
simplu pentru el să fie mai deschis cu oamenii. 

— Nick, dacă asta te consolează, să ştii că n-a fost prietenos 
cu nimeni. Se gândi la cearta lor în legătură cu Dahlia şi începu 
să plângă. | 

— Toţi îşi fac griji cu Matt, spuse Nick încet. Ştiu că şi ție 
îți e greu. 

Căldura liniştitoare a lui Nick nu făcu altceva decât să spo- 
rească potopul de lacrimi, care începu să 1 se ramifice pe obraji. 

— Am fost să-l vizitez ieri şi ne-am certat, spuse Julie ezi- 
tând. 

În seara aceea, cu multe luni în urmă, tot în legătură cu 
Matt plânsese. Iar Nick fusese lângă ea şi o ascultase. În braţele 
lui se simţise atât de bine... O amintire nedorită apăru la suprafață 
— senzaţia buzelor lui Nick pe ale ei, atât de moi, atât de 
mângâietoare. Se uită în altă parte. 

— Julie, poţi vorbi cu mine. Sunt prietenul tău, spuse el. 
Sau măcar eram. 

Ea se uită la el. Nick ştia la ce se gândeşte. Întotdeauna se 
înţeleseseră fără cuvinte. De la prima lor conversaţie din biblio- 
tecă. Nick ştia să asculte. 

— Da, aş vrea să discutăm. Noaptea aceea părea foarte, 
foarte îndepărtată. Ce zici de un sifon la Rath? 

Nick zâmbi. 

— Categoric, da. Se ridică şi-şi dezmorți picioarele. 

Afară era o noapte rece şi noroasă. 

— Şi pentru ce v-aţi certat? întrebă Nick, trăgându-şi 
fermoarul jachetei de ski, în timp ce parcurgeau scurta distanță 
spre Walker Main şi Rathskeller, cârciuma campusului. 

— Ştii, Dahlia a făcut ceva când ne-am căsătorit. Dar eu nu 
ştiam ce a făcut, începu Julie. 

— Dahlia? Dahlia am-fost-de-trei-ori-în-ltalia? Pariez că a 
ieşit o poveste întreagă. | 

Julie se transformă în protectoarea prietenei ei. 

— Da, este o poveste, dar nu e ce crezi tu, probabil. Mai 
lasă fata-n pace! Ce dacă a călătorit mai mult ca unii dintre noi? 

Nick râse. 

— Ca să-ţi spun adevărul, e foarte interesant să ai în clasă 
pe cineva care să-ți ofere o părere luată la prima mână despre 
Capela Sixtină. lar fata asta are tăria opiniunii, ca să zic așa. 

Julie îşi reprimă un mic zâmbet. 

— Deci, ce a făcut ea şi tu n-ai ştiut? 

— Mi-a plătit taxa şcolară pe semestrul al doilea, spuse 
Julie. În secret. Şi a plătit şi restul facturilor noastre după ultima 
plecare la spital a lui Matt. 

Nick încetă să mai meargă. 

— Ce a făcut? 

Julie îl luă de braţ şi îl trase spre Rath. 

— Hai, să mergem, afară e frig! Îi povesti lui Nick întreaga 
Istorie. 

— Nu-mi vine să cred. (Nick împinse uşa de la Walker 
Main, iar Julie simţi un val de aer cald.) Eşti sigură că e Dahlia 
pe care o ştiu eu? 

Julie încruntă sprânceana. 

— Pun pariu că nu o cunoşti prea bine. 

Merseră pe coridoarele din Walker până la Rath. 

— Când eram blocați de furtuna aia de zăpadă, în drum 
spre casă, şi am stat împreună o noapte, n-a spus nimic! se 
minună Nick. 

Nick şi Julie îşi arătară legitimaţiile de student studentei de 
serviciu şi îşi făcură drum spre o masă din fund. Rath era o 
cameră de dimensiuni modeste, cu mese şi scaune grele din 
lemn. La mese stăteau studenţi care sorbeau băuturi răcoritoare 
şi spuneau bancuri. Ă 

— N-a spus nimic nimănui. li era prea frică să nu aflu şi să 
cred că îi datorez ceva. Julie trebui să ridice glasul, ca să răzbeas- 
că peste zgomotul glasurilor din Rath. 

Pe faţa lui Nick era întipărită stupefacţia. 

— Formidabil! Este incredibil de generos ce a făcut ea. 

— Da, dar Matt nu crede la fel. Julie îi explică cum fapta 
secretă a Dahliei a dus la furioasa declaraţie de independenţă a 
lui Matt. 

— Da, cred că sunt în stare să-l înţeleg şi pe Matt. Probabil 
că s-a simtit foarte neajutorat. (Nick clătină din cap.) E atât de 
greu pentru voi amândoi. 

— Da, să ştii că mă simt şi eu foarte neajutorată, recunoscu 
Julie. Totul e de parcă Matt ar vrea să dispar. 

Nick scutură din cap. 

— Nu, nici pomeneală! Asta n-o cred nici în ruptul capului. 
E doar furios şi speriat. 

Julie înclină din cap. 

— Chiar dacă nu vrea să recunoască. 

Discutau şi Julie simţea cum dispoziţia ei întunecată se mai 
limpezeşte câte puţin. Nick spunea exact pe nume lucrurilor, 
dar nu era numai asta. Era atât de bine să-l aibă din nou ca 
prieten. Conversaţia trecu la alte subiecte — cursurile, parțialele 
care se apropiau, studentul care fusese suspendat pentru că a 
aruncat cu o plăcintă cu frişcă într-un profesor, după un pariu. 

Terminaseră de mult sifoanele din pahare, dar ei încă discu- 
tau. Dacă ar fi ştiut, Matt s-ar fi înfuriat şi mai tare. Dar Julie 
încercă să ignore mica pişcătură de vinovăţie. Avea nevoie de 
prieteni, mai mult decât oricând. Dacă la ei nu putea să apeleze 
pentru susţinere şi mângâiere, atunci nimeni n-o mai putea ajuta. 


18 


Pe fața lui Matt poposi o rază caldă de soare, care-l trezi 
dintr-un somn profund. Clipi iute din ochi, ca să se obişnuiască. 
treptat cu lumina. 

Ceasul de pe masa de lângă patul lui arăta patru după-amiaza. 
Era o după-amiază minunată. Pajiştea de lângă spital era verde 
şi strălucea în lumina soarelui. Cerul nu avea nici un nor şi era 
de un albastru pur. O vreme minunată într-o zi dintr-o perioadă 
perfectă a anului. 

Matt se gândi la lucrurile pe care le-ar fi putut face dacă 
n-ar fi zăcut la pat. O ieşire cu motocicleta cu Julie strângându-l 
bine de mijloc, cu viteză, pe drumurile lăturalnice din Ohio. 
Sau poate ar fi luat-o spre lacul Erie şi s-ar fi provocat unul pe 
altul să se scufunde în apa rece ca gheaţa. Sau ar fi putut merge 
cu bicicleta montană. Era o vreme perfectă pentru ambele. 

Dar nu. Nu astăzi. Venea primăvara, iar Matt n-o putea 
întâmpina cum se cuvine. Pentru bolnavi nu există o distracție 
sănătoasă. Matt se strâmbă şi se inspectă aşa întins pe patul de 
spital. In miez de zi, în pijama şi halat — ce glumă proastă! Ştia 
că arată palid şi obosit, chiar dacă dormise jumătate din 
după-amiază. 

Se uită invidios pe fereastră la o pereche care făcea jogging, 
alergând spre un pâlc de stejari uriaşi care se clătinau în vânt în 
depărtare. Ar fi putut alerga de două ori mai repede, dacă ar fi 
avut voie. Frustrarea începu să-l roadă. Nu se simţise bine nici 
o secundă după cearta cu Julie în legătură cu numărul de cantate 
executat de Dahlia. 

Julie. Gândindu-se la ea, Matt se simţi şi mai frustrat. Nu 
era numai problema banilor. Pur şi simplu ea nu înţelegea prin 
ce trece el. Ea spunea că îl ajută prin toate mijloacele. Dar asta 
era doar jumătate din problemă. Ajutorul ăsta şi toate strângerile 
disperate de mâini, exact asta nu voia el. Il făcea să se simtă şi 
mai fără speranţă, ca un invalid. 

Afară, soarele părea să devină tot mai cald şi mai ispititor, 
în timp ce aici, la canceroşi, nu puteai găsi decât boală şi moarte. 
Cum să te însănătoşeşti într-un loc ca ăsta? | 

Matt se uită la Danny, care dormea de dimineaţă. Puştiul 
îşi petrecea tot mai mult timp din zi dormind. Arătându-i cum 
să mânuiască o bâtă de base-ball, Matt remarcase cât de mult 
slăbise Danny în scurtul răstimp de când se cunoşteau. Trupul 
acela plăpând avea nevoie de toată hotărârea şi de tot entuzias- 
mul ca să poată ţine bâta de base-ball. Cu o noapte în urmă, 
Matt îl auzise plângând în somn. Cum putea viaţa să fie atât de 
crudă? 

Speranţele de viitor ale lui Danny se amânau pe tot mai 
târziu. Nu peste mult timp, nu vor mai exista nici un fel de 
speranţe. Oare ce-l aştepta pe Matt? După toată durerea şi toate 
medicamentele otrăvitoare? 

Chimioterapia. În fiecare zi pompau în tine tone de otravă, 
care îţi seca sistemul de tot mai multă putere. Se părea că face 
mai mult rău decât bine. După o vreme, nici nu mai erai sigur 
cine e duşmanul — cancerul, sau chimioterapia, sau amândouă. 

Matt îşi întinse braţele şi picioarele şi se simţi slăbit. Dar 
cum să se simtă altfel, ținut la pat? Ca şi Danny, nu făcea altceva 
decât să se piardă încet. Trebuie să stea aici,. pasiv, până o să 
moară? Să zâmbească şi să spună mersi că lumea îi aducea 
buchete de flori, de parcă ar fi venit la înmormântarea lui, iar 
cineva chiar i-a plătit facturile pentru că el nu e în stare? 

Avea nevoie să-şi recapete puterile. Avea nevoie de vechea 
lui voinţă. Dar cum putea să devină mai puternic, când doctorul 
Zinn îi refuza orice exercițiu? Ar fi dat orice pentru o alergare 
adevărată. 

Afară, soarele îl implora să vină afară. Ei, dacă să fugă nu 
poate, atunci măcar o să se plimbe puţin. Doctorul Zinn îi 
spusese că aşa ceva poate. Poate că-l va ajuta să-şi mai recapete 
buna dispoziţie. 

Matt se dădu jos din pat şi se duse la dulap să-şi ia hainele 
de oraş. Ce rost are? gândi el. Intră repede în adidaşi şi îşi strânse 
cordonul de la halat. Pot să ies în ce am pe mine. 

— Hei, prietene, ce se întâmplă? se auzi o voce obosită, 
uşoară din celălalt pat, tocmai când atingea mânerul uşii. 

Matt se uită spre Danny, care avea faţa somnoroasă şi 
amețită. 

— Salut, prietene. Tocmai ieşeam la o mică plimbare. Cum 
te simţi? 

— Bine, spuse Danny. Fii atent, tocmai visam că eram la 
meci, jucam pentru Chicago. Şi ghici ce, Matt. Foloseam bâta 
exact cum m-ai învăţat tu. Nimeni nu-mi stătea în față. 

— E foarte bine, Danny. Ne vedem imediat. 

— Bine. Matt? Vrei să mă trezeşti diseară când începe 
meciul? 

— Bineînţeles, prietene, spuse Matt, deschizând uşa şi 
pornind pe hol. 

Odată ajuns afară, Matt inspiră profund aer curat. Mamă! 
Ce uşurare! Clipi în lumina soarelui, simțind aproape imediat 
strecurându-se în el ameteala. Începu să facă circuitul aleilor 
sclipind de curăţenie ale spitalului, făcând exerciţii uşoare cu 
picioarele şi mâinile. Parcă acţiona o vrajă. Termină tura şi se 
îndreptă spre stejarii văzuţi pe fereastră. Soare, lumină, aer 
proaspăt, o uşoară briză — era minunat să te întorci în lumea 
celor vii. 

Mări ritmul paşilor şi îşi simţi inima pompând sângele. 
Plimbarea rapidă deveni o fugă uşoară. Nimic solicitant. Dar 
ritmul picioarelor se potrivi cu sunetul propriei respiraţii. Simţi 
un val de plăcere. Mări viteza. Paşi mari. mai rapizi. mai deşi, 
până ce ajunse la viteza maximă. 

Doar câteva minute, îşi spuse el. Fără să mă extenuez. Doar 
câteva clipe de libertate şi viteză. Apoi mă întorc. 

Ajunse la şosea şi trebui să bată pasul pe loc câteva secunde 
până ce trecură maşinile. Începu să-şi simtă pieptul puţin cam 
greu. Nimic serios; era doar ieşit din formă, nimic altceva. 
Traversă şoseaua şi începu să urce o pantă uşoară. Simţi o uşoară 
crampă sub stomac, iar picioarele şi braţele i se înmuiară. Luptă, 
îşi spuse. Am să reuşesc. Se împinse înainte, mai sus, spre culme, 
în briza după-amiezii. 

În urechi îi apăru un ţiuit insistent, iar crampele se făcură 
mai dureroase. Matt se apucă de burtă, încercând să-şi liniştească 
durerea. Țiuitul deveni insuportabil. Îl lăsară genunchii. Matt 
simţi cum cade şi se loveşte de pământ. Apoi, întunericul. 

Ochii lui Matt erau închişi. La fiecare câteva minute aveau 
o scurtă zvâcnire, de parcă urmau să se deschidă, dar pleoapele 
îi cădeau iarăşi. Fruntea şi ţeasta cheală îi erau scăldate în 
sudoare. Peste pat se încrucişau tuburi de soluţii intravenoase, 
terminate cu ace înfipte în braţe. Un alt tub intra în nas; fubul 
de oxigen. Matt gemu uşor. 

— Matt? şopti Julie. Matt! Îşi revenea? Oare o auzea? EI 
gemu din nou, dar ochii tot nu se deschideau. Totul e bine, dragul 
meu. Julie lupta să ţină la respect panica, să nu se simtă în voce, 
să spună doar cuvinte de încurajare, mângâietoare. Îl ţinea pe 
Matt de mâna inertă. Sunt cu tine. Te iubesc, Matt. 

Doctorul Zinn îi spusese că ambitioasa alergare a lui Matt 
îl adusese în apropierea unui periculos atac de pneumonie. 
Inconştient şi cu evidente dureri, Matt se lupta pentru propria 
viaţă. Julie încercă să-şi închipuie cum întreaga ei iubire curge 
cumva din ea, prin mână, şi intră în el, ca un fluid tămăduitor. 

— Rămâi cu mine, şopti ea. Am nevoie de tine. 

Lui Julie i se părea că aude sângele curgându-i năvalnic 
prin vene. Începu să respire sacadat şi panicat. Avea gâtul uscat 
şi o durea. Nu putea nici măcar să plângă. Dar trebuie să se țină 
tare, pentru Matt. 

— Se spune că oamenii aud chiar şi când sunt în starea 
asta, spuse brav Danny, venit în rezerva de tratament intensiv, 
să-l vadă pe Matt. Trebuie să continui să vorbeşti cu el. 

Julie se gândi la Danny. Oare ce simte el văzându-l pe Matt 
în starea asta? Dacă se gândeşte că şi el poate să ajungă aşa? Un 
băieţel de zece ani, aproape de ghearele morţii. Danny arăta tot 
mai slăbit la fiecare vizită a lui Julie. Dar nu voia să se lase 
bătut. Voia să se ţină tare şi să se țină tare şi Matt. Julie îi urmă 
sfatul. 

— Îţi aminteşti de ziua în care ne-am căsătorit? îl întrebă 
ea încet pe Matt, strângându-i mâna. Nu primi nici un răspuns, 
dar continuă să vorbească. Îţi aminteşti cât de frumos mirosea 
camera aceea, cu soarele care bătea în lemnul acela? Şi pârâul 
care susura afară? Eram atât de fericită. Era atât de frumos. Să 
ai şi să păstrezi. Pentru tot restul vieţii tale. Toate zilele astea, şi 
încă altele, multe. Ştiu că vor mai fi multe. 

Puternică, tandră, convingătoare. Trebuia să-l facă pe Matt 
să creadă. Dar adânc în sine simţea o îngrozitoare îndoială. 

Chiar dacă Matt nu-i simţea mâna, nu-i putea da drumul. 
Nu voia să-l părăsească. Trebuia să scape din starea asta. Trebuia 
să fie tare. Matt. Matt. Nu mai arăta ca el însuşi. Cu mâna liberă, 
Julie luă un şervet şi îi şterse fruntea. Avea faţa schimbată, atât 
de la efectele chimioterapiei, cât şi de la pierderea în greutate. 
Ochii păreau să dispară în spatele pungilor negre de sub ei. Matt. 
Atât de puternic, de sănătos şi de plin de viaţă. 

— Hei, se spune că vremea o să se facă frumoasă, îi spuse 
Julie. Perfectă pentru ieşit cu bicicleta. Aminteşte-ţi că mi-ai 
promis că-mi arăţi casa aceea abandonată din pădure. Eu sunt 
gata. Abia aştept s-o văd. Trebuie să te faci bine repede, Matt. 

Tresări. Cineva îi pusese mâna pe umăr. Lăsă mâna lui Matt 
şi se întoarse. Julie se trezi faţă în faţa cu mama ei. 

— Mamă! | 

În spatele mamei stătea Tommy, cu un buchet uriaş de flori 
galbene şi purpurii şi la o distanţă de un braţ de el, ţeapăn şi 
solemn, se afla tatăl ei! 


130 Jennifer Baker 


Julie se ridică pe jumătate de pe scaun şi, fără să-şi mai dea 
seama ce face, era dintr-o dată în braţele mamei ei. În sfârşit! 
Simţi o teribilă ușurare, urmată de un moment de disperare. 
Mama o ţinea în braţe pentru că Matt ar fi putut să moară. Trupul 
îi fu străbătut de un suspin. Mama o ţinea strâns. Lacrimile 
urmară potop. 

Julie îşi îngropă capul la pieptul mamei ei. Îşi plângea toată 
teama şi durerea. Işi abandonă toate emoţiile grijii mamei, ca în 
copilărie. 

Apoi fu îmbrățişată şi de Tommy. Parfumul florilor îi încon- 
jura ca un nor. Julie îl strânse tare la piept pe frăţiorul ei. Fără 
să-l lase, se uită la tatăl ei. 

— Tată, spuse ea printre lacrimi. 

Acesta făcu cei câțiva paşi care-i despărțeau şi îi îmbrăţişă 
cu braţe tremurătoare pe toți. 

— Suntem aici cu toţii, Ingeraşule. Suntem toţi. Era un alint 
pe care nu-l mai folosise de multă, multă vreme. 


19 


Marion şedea la o măsuţa din colţ, în bibliotecă. În faţa ei 
erau întinse cărți despre cancer, chimioterapie şi boala lui 
Hodgkin. Îşi petrecuse întreaga după-amiază şi o mare parte 
din seară citind şi luând notițe, încercând să înţeleagă mai bine 
boala care ameninţa viaţa lui Matt. 

— Ai găsit ceva? întrebă Fred, liniştit şi puţin calculat. 

— Șşşt, spuse ea, fără să-şi ridice capul din carte. 

Marion ştia că lui Fred începea să-i fie tot mai greu. Stătuse 
lângă ea toată ziua, privind-o cum studiază. Îşi făcuse toate 
temele posibile şi frunzărise cam douăzeci de reviste, dar cel 
mai mult timp şi-l petrecuse stând pe scaun, privind-o cât putea 
el de răbdător. 

Dar Marion mai avea încă mult de citit. Cu doar câteva zile 
în urmă, Matt arăta atât de bine, era un candidat ideal la însănă- 
toşire. Dar privirea de ieri a lui Julie, înainte să plece spre spital, 
spunea cu totul altceva. Cu Matt era cu adevărat rău. Marion 
căuta prin toate cărțile, încercând să găsească toate informaţiile 
despre pneumonie şi cancer. Trebuia să fie într-una din cărțile 
astea. 

— Jubito, încercă iarăşi Fred. Lasă-mă măcar să te ajut să 
cauţi. 

Marion oftă. 

— Nu vreau decât să înţeleg, atâta tot. 

Fred se aplecă peste masă şi depuse un sărut uşor pe obrazul 
ei. Era plăcut. 

— Ştii, doctorul lui Matt e printre cei mai buni. Probabil că 
el ştie mult mai multe decât ce scrie în cărțile astea. 

— Ştiu. Dar continuu să cred că aici se poate găsi ceva. 

— Cam ce, iubita mea? întrebă Fred. 

— Nu ştiu. (Marion ridică din umeri.) Ceva. Luă o altă 
carte: Boli legate de cancer, şi se duse direct la index, sperând 
să descopere pneumonia. 

Simţi în ceafă răsuflarea fierbinte a lui Fred. 

— Marion, are parte de cea mai bună îngrijire. Fred o sărută 
din nou pe obraz, apoi pe tâmplă. 

— Fred, te rog, spuse ea, împingându-l. (Se încruntă.) Nu 
descoperise pneumonia în index. 

— Nu prea-ţi mai pasă de mine. Aşa-i? 

In vocea lui Fred se putea simţi de la o poştă suferinţa. 

— Nu, Fred, nu-i adevărat. 

— Atunci, ce se întâmplă? 

— Sunt doar foarte impresionată de ce i se întâmplă lui 
Matt, asta-i tot. 

Fred clătină din cap. 

— Mai e ceva, suht sigur. E vorba de mine, nu? Eşti 
nefericită cu mine? 

Urmă un moment neplăcut de tăcere. Faptul că se aflau în 
bibliotecă sublinia liniştea. Marion auzea scârţâitul scrisului unei 
fete de la masa alăturată. Şi practic auzea un băiat de la altă 
masă citind. 

Era dureros să-l priveşti pe Fred cu ochii plini de îngrijorare 
şi cu degetele fremătând de nelinişte. Ştie — şi ştia şi ea — că 
ceva nu e în regulă. Problema era că Marion nu ştia exact despre 
ce este vorba. Se uita la el tăcută şi îi întorcea privirea îngrijorată. 

— Dacă e ceva la mine care nu-ţi place, Marion, pot să mă 
schimb. E vorba de cum mă îmbrac? Ştiu că nu sunt un prinţ al 
modei. 

Marion clătină din cap. 

— Nu, îmi place foarte mult cum te îmbraci. 

Fred se îmbrăca simplu, firesc. Arăta foarte bine în blugi şi ` 
cămaşă obişnuită. Poate arăta puțin ciudat în adidaşii pe care-i 

purta toată iarna. Dar una peste alta se îmbrăca frumos; fără 
şapca cu Cincinnati Reds pe capul cu păr roşu cârlionţat n-ar 
mai fi fost Fred. Ă 

— Atunci mirosul meu. Imi miroase gura? Expiră în palmă 
ŞI mirosi. 

Marion oftă. 

— Nu, Fred, miroşi perfect. 

— Atunci sunt urât, spuse el cu amărăciune. 

— Nu, nici pomeneală. Fred, eşti un băiat frumos. 

Asta o şi atrăsese la el în primul rând. Părul lui moale şi 
ondulat, zâmbetul timid şi faptul că nu era cu un metru mai 
înalt decât ea, cum erau o grămadă de alți băieţi. N-ar fi vrut 
unul mai frumos pentru nimic în lume. 

Fred se aplecă peste masă şi-i şopti la ureche. 

— Atunci, nu sărut bine? 

— Fred, nu fi nesuferit! exclamă Marion. 

Din toată biblioteca se ridică un cor de „şşşt”-uri şi de 
„linişte!” 

Fred ridică din umeri şi-i mormăi încet. 

— Atunci, ce este? 

— Nu ştiu, spuse ea. Poate că aşa se întâmplă după o vreme. 
Ştii, o parte din farmec se duce după ce apucăm să ne cunoaştem 
mai bine unul pe celălalt. 

Fred arăta de parcă şi-ar fi pierdut cel mai bun prieten. 

— Asta nu-i valabil pentru foarte multe cupluri. Uită-te la 
Matt şi Julie, de exemplu. 

— Îşi au şi ei problemele lor, spuse Marion. Îţi aminteşti 
acum câteva luni, când Matt aproape a plecat înapoi, la 
Philadelphia? 

— Da, dar uite că sunt încă împreună. Uită-te, chiar acum, 
Julie stă cu Matt practic nonstop, de zile întregi. 

Marion îşi aminti de starea lui Matt. Bătuse dimineaţa la 
uşa Dabhliei, iar Dahlia spusese că Matt era tot inconştient. 
Marion şi-ar fi dorit să poată ajuta cumva. 

— Aş vrea să găsesc ceva, orice, suspină ea. 

— Marion, vorbeam de noi, ai uitat? 

Ea ridică din umeri. 

— Nu ştiu, Fred. Noi nu suntem ca ei. Ei sunt căsătoriţi. Ei 
se iubesc. Tu ai spus-o, Fred, ei sunt făcuţi unul pentru altul. 
Pentru totdeauna. Cred că asta şi înseamnă iubirea. Vreau să 
spun, noi... Ezită. Când vorbea de Matt şi Julie, cuvintele şi le 
găsea uşor. Dar nu putea să fie la fel de dezinvoltă în legătură 
cu ea şi Fred. Cred că noi vrem să grăbim prea mult lucrurile, 
Fred. 

Fred stătea cu capul în pământ. Marion nu voia să-l rănească. 
ÎI iu... îi plăcea de el. Era primul ei prieten adevărat. Şi cel mai 
dulce din câţi îşi putea dori o fată. Dar îl iubea? Poate că încă nu 
era sigură de ce simţea. Sau poate că vraja de la început începea 
să se risipească, iar ea pur şi simplu nu putea recunoaşte asta. 


* k k 


Cofetăria spitalului era curată, luminoasă, cu pereții proaspăt 
vopsiți, fiecare în altă culoare veselă. Erau plante agățătoare şi 
suncte liniştitoare, în surdină, ale unor instrumente cu corzi 
veneau din difuzoarele instalate în toate colţurile camerei. 
Cineva încercase să facă din acest loc unul plăcut. Dar era 
imposibil să uiţi, măcar pentru o clipă, de locul în care te aflai. 
La câteva mese se aflau pacienţi ai spitalului, în halate de spital, 
unii cu membri ai familiei sau cu prieteni. Intrau doctori şi surori 
medicale, obosiţi şi preocupaţi. La o masă, într-un colţ, se găsea 
un bătrân singur, plângând în tăcere. Julie luă o gură de cafea 
amară. 

— Julie, draga mea, nu vrei să te ducă tata acasă? Te odih- 
neşti puţin, faci o baie, poate dormi puţin, o imploră mama ei. 
Te chemăm noi dacă se întâmplă ceva. 

Julie clătină din cap. Stătuse trează toată noaptea, dar nu 
voia să meargă acasă să doarmă. Ştia că n-ar fi fost în stare. In 
plus, dacă se schimba cumva starea lui Matt, trebuia să fie acolo 
cu el. 

— Jerry? îi spuse tatăl lui Julie domnului Collins. Aceeaşi 
ofertă. Unul din noi trebuie să te ducă la hotel. . 

— Mulţumesc, Tom, dar aş vrea să rămân aproape de fiul 
meu. 

Dacă cineva i-ar fi spus lui Julie cu câteva luni mai înainte 
că vor fi toţi adunati împreună — întreaga ei familie şi domnul 
Collins — cu problemele trecutului lăsate undeva în urmă, ar fi 
fost fericită. Dar acuma simţea prea puţină bucurie. Este adevărat 
că părinţii ei şi tatăl lui Matt făceau în sfârşit paşii spre un tratat 
de pace pe termen lung. Dar ceea ce îi adusese la masa 
tratativelor întuneca orice rază de fericire. Tatăl lui Matt era alb 
ca varul şi se temea şi să se gândească sau să simtă mai profund. 
Julie cunoştea expresia asta — o văzuse pe feţele albe ale 

"părinților ei, cu doi ani şi jumătate în urmă, la moartea lui Mary 
“Beth. 

Doi ani şi jumătate, iar durerea încă tăia în carne vie ca o 
lamă. Uneori, simţea tăişul rece traversând-o şi credea că 
niciodată n-o“să mai simtă căldura. De parcă orice urmă de 
căldură ar fi dispărut o dată cu sora ei. Nu. Nu putea să piardă 
încă o fiinţă pe care o iubea atât de mult. 

In faţa ei, la masă, mama şi tatăl ei se ţineau de mână. Julie 
îi văzuse aşa foarte des, dar acum era ca şi cum şi-ar fi adunat 
toate puterile pentru ceea ce i-ar fi aşteptat. Tommy stătea 
deoparte şi apăsa pe butoanele jocului lui electronic de buzunar, 
dar Julie ştia precis că în fapt nu se juca. 

Fusese o lungă noapte de veghe. Pe la trei dimineață, Matt 
murmurase ceva, încercase: să lege câteva cuvinte, iar doctorii 
spuseseră că poate îşi va căpăta cunoştinţa. Julie tresărise, plină 
de speranţe, doar ca să se prăbuşească, precum un avion lovit, 
când Matt lunecase iar în lumea viselor. Julie avea mintea 

'extenuată, golită, iar trupul o durea din toate încheieturile. Era 
alternativ stăpânită de teamă, apoi de o stranie lipsă a emoţiilor, 
incapabilă să interiorizeze cele ce se întâmplau. 

Se uită la toate feţele trase, tăcute, de la masă. Nu vă lăsați 
bătuți, se rugă ea în tăcere. Nu acum, când am nevoie de familia 

mea. Nu acum, când Matt are nevoie de voi. Întâlni privirea 
tatălui ei şi încercă să-i citească simțămintele. Nu cu multă vreme 
în urmă, era încă furios pe căsătoria ei cu Matt şi abia dacă 
schimbau câteva cuvinte. Acum, durerea ei — şi a tatălui lui 
Matt — atinsese în el ceva adânc ascuns. Cum s-ar simţi el 
dacă Matt s-ar însănătoşi? Dacă? La ce se gândea ea? Julie 
strânse din buze. 

— Julie, îi spuse tatăl ei „rupând liniştea lăsată asupra mesei, 
acum el este în mâinile Domnului. Încearcă să laşi deoparte 
toate îndoielile. Lasă-L să-şi facă lucrarea. 

Lucrarea? Dar Julie îl voia pe Matt, acum şi aici. Cu ea. 

— Nici o furtună dinăuntrul tău nu-l va putea face pe Matt 
- mai bine acum, continuă tatăl ei. El are nevoie de pace, tărie şi 
calm. Şi noi la fel. Noi toţi. Vocea lui adunase putere şi coñvin- ` 
gere în timp ce vorbea. Domnul are miraculoase daruri de tămă- 
duire. Dacă credem acest lucru, atunci Matt ne va simţi speranța. 

Julie fu mişcată, dacă nu de credinţa explicită a tatălui ei, 
cel puţin de ton. Dacă stătea să se gândească bine, era vreo 
diferență de ceea ce îi spusese Danny lui Julie să-i spună lui 
Matt? Sau de ce vrusese doctorul Zinn să spună despre „atitudi- 
nea pozitivă”? Matt avea nevoie de credinţa că se va face bine. 
Iar Julie trebuia să-l ajute să creadă. 

Şi făcu ceva ce nu mai făcuse de mulţi, foarte mulţi ani. A 
închis ochii şi s-a rugat. 


20 


Snack-barul campusului era încărcat la capacitatea normală 
pentru perioada de după-amiază — seară, dar Dahlia abia acorda 
atenţie agitaţiei. Stătea singură într-un colţ îndepărtat, ignorând 
mesele zgomotoase. Julie o sunase disperată la patru dimineața, 
de la spital. După aceea, Dahlia se zvârcolise în pat ore întregi, 
răsucindu-se şi ridicându-se, sperând că Matt se va face bine şi 
disperată că poate n-o să-l mai vadă niciodată. 

Odată, pe vremuri, când l-a văzut prima oară, şi-a dorit să 
dispară. Venise la Madison în miez de noapte şi dintr-o dată 
adio cuplul Dabhlia-Julie; Julie şi Dahlia, cele mai bune colege 
de cameră din campus. Dintr-o dată, se formase alt cuplu: dl şi 
dna Matt. Cununia. Fericita familie. Vâlvă mare în tot campusul. 
Iar Dahlia lăsată undeva deoparte, ca un buchet de mireasă 
aruncat. Dar îndată ce reuşise să se mai liniştească, văzuse cât 
de fericită este Julie. Şi încetul cu încetul ea şi Matt îşi descope- 
riseră reciproc toate calitățile speciale. 

Acum, Matt era o parte din familia de la Madison a Dahliei. 
Ştia că nu era deloc bucuros că i-a plătit facturile, dar era sigură 
că după ce va trece toată tevatura, când se va face sănătos, va 
vedea că a făcut totul pentru el şi pentru Julie. Dacă se va face 
bine... 

Sorbi din cafeaua deja răcită. Se uită la ceasul de pe perete. 
Stătea acolo de aproape o oră, într-o tăcere tristă. Pe masă, în 
faţa ei, erau două scrisori nedeschise. Una era de la Liz, prietena 
ei din New York, care făcea şcoala în California. Dahlia nu 

avea nici un chef să citească despre ultimele escapade ale lui 
Liz de pe Coasta de Vest. Sau despre vacanța de primăvară în 
Hawaii cu noul ei prieten. Liz era senzația micii ei lumi, dar 
Dahlia ştia că n-o să se simtă deloc mai bine citind asta, acum. 

Cealaltă era de la părinții ei. Ce puteau ei să-i spună ca s-o 
înveselească? Ultima oară îi scriseseră ca să-i spună că sunt 
dezamăgiți de notele ei de pe primul semestru. Lăsau toate 
chestiunile grave; pentru celelalte, îi dădeau un telefon în care 
spuneau că vor pleca undeva pentru două săptămâni şi o întrebau 
dacă îi scrisese în ultima vreme lui Bunicu' Sussman. Dahlia se 
uită la plic. Nu mai putea suporta alte veşti proaste. 

Pe de altă parte, nu putea nici să le arunce — deşi se gândise 
şi la asta. Luă plicul şi îl descoperi. O foaie superparfumată, cu 
monogramă, cu scrisul mamei ei. Dahlia citi şi fu distrusă. Bani 
— despre ce altceva puteau să-i scrie? Părinţii ei trăiau banii, îi 
respirau. 


Tatăl tău şi cu mine am fost recent încunoştințați despre 
marile retrageri pe care le faci. Ce se întâmplă? Sperăm că nu 
cheltuieşti bani pe droguri. Trebuie să vorbim serios, Dahlia. 
Suntem dezamăgiți de tine. 


Droguri? Atât de puţin o cunoşteau? Dahlia se înroşi de 
furie. 
Continuă lectura. 


Până ce vom lămuri toate acestea, nu avem altă alegere 
decât să-ți înghețăm contul, cu efect imediat. Tatăl tău şi cu 
mine plecăm mâine la seria de prezentări de modă de primăvară 
de la Paris. Ne întoarcem pe cincisprezece. Vorbim atunci. 


Dacă chiar voiau să-i vorbească, de ce n-o sunau? Erau prea 
ocupați, ca de obicei. Dar ce treabă aveau ei cu contul ei 
personal? Din câte ştia Dahlia, banii erau ai ei, nu ai părinților 
ei. Furioasă, făcu ghemotoc scrisoarea. Le păsa atât de puţin de 


La bucurie şi necaz 139 


ea. Niciodată nu se gândise că o vor verifica. În plus, de ce le 
păsa de banii ăia? Faţă de cât cheltuiau ei, ea consuma doar 
nişte firimituri. l 

Droguri? Da, vezi să nu. Ce şoc or să aibă când o să le 
spună că a folosit banii pentru plata studiilor lui Julie! Se întrebă 
dacă vor înțelege când le va spune că a ajutat un tip care are 
cancer. Un tip care ar putea muri. 

Pe faţa lui Julie începu să pornească la vale un torent necon- 
trolat de lacrimi. Julie era atât de speriată acum câteva zile, la 
ultima lor întâlnire. Dahlia ştia că Julie n-a mai părăsit spitalul 
de la căderea lui Matt. lar noaptea asta, când a sunat-o, era 
aproape isterică. lar Dahlia nu putea să facă nimic s-o ajute sau 
s-o înveselească. Cui îi păsa de contul îngheţat, când Matt se 
zbătea între viaţă şi moarte? 

— Sper că nu din cauza mea, se auzi o voce prietenoasă de 
deasupra. A 

Dahlia se uită în sus. Era Nick. Işi şterse lacrimile. 

— Bună. 

— Ce s-a întâmplat? întrebă el. 

Ea ridică din umeri. 

— Matt. 

Nick îngheță. 

— Doamne, nu cumva... 

— Nu, nu-i asta, spuse ea. Incă se luptă. 

Urmă o clipă de temporară uşurare. Dar îngrijorarea se 
instală repede pe faţa lui. 

— Atunci, ce s-a întâmplat? întrebă el. 

Dahlia îi relată ultimele evenimente. 

Nick se lăsă moale pe scaunul din faţa ei. Işi înfipse degetele 
în frunte lovit, confuz, neajutorat. 

— Am fost ocupat cu o lucrare, nici măcar n-am sunat-o pe 
Julie săptămâna asta. Sunt cel mai mizerabil prieten din toată 
lumea, se plânse el. 

— Nu e vina ta, Nick, spuse Dabhlia. 

— Dumnezeule, e îngrozitor. Trebuie să fac ceva. Ce pot 
să fac? Vocea lui Nick era panicată. 

Dahlia ridică din umeri. 

— Nu poţi decât să speri. E tot ce putem face, noi toți. 

Rămaseră tăcuţi. Nick se lupta să nu plângă şi el. 

— Mi-e tare teamă, spuse el. 

— Şi mie. Dahlia îşi simţi vocea tremurândă. 

Ştia că arată groaznic. Işi dădu seama că poartă un jerseu 
vechi şi o pereche de blugi. Le aruncase pe ea fără să se 
gândească, dimineaţa. Prea deprimată ca să se mai gândească 
la cum arată. . 

— Arăt ca naiba. Işi îngropă capul în mâini şi începu să 
hohotească. 

— O să fie bine, spuse Nick. Dahlia îi simți pe umăr mâna. 
Puternică, liniştitoare. Era atât de bine. Parcă era făcută să stea 
pe umărul ei. 

Clătină din cap. 

— Nu ştie nimeni dacă o să se mai trezească. E la reanimare 
şi acum. Lacrimile îi curgeau mai abundent pe obraji. 

Nick îi înconţură umerii. 

— Fu liniştită, e-n regulă, îi şopti Nick. Totul o să fie bine. 
Dar şi vocea lui tremura necontrolat. Dahlia i se uită în ochii 
care înotau în lacrimi. Se priviră în ochi, împărtăşindu-şi teama 
și compasiunea. lar Nick nu se mai uită în altă parte. 

Dahlia simţea un amestec straniu de căldură şi tristeţe. Inima 
îi bătea sălbatic. Simţea şi inima lui Nick bubuind. Intinse 
mâinile şi îl îmbrățişă şi ea. El o trase aproape. Dahlia avea 
nevoie de tăria lui şi se apăţă de el cu toată disperarea. Îşi împăr- 
țiră mângâieri şi lacrimi pentru Matt. 

Dahlia simţi mâna lui Nick mângâindu-i tâmpla. 

— E-n regulă, Dahlia. Ştiu precis că o să fie bine. 

Îi sărută încet creştetul capului. Dahlia îşi lipi faţa de a lui. 
Buzele ei le găsiră pe ale lui. Nick avea o gură caldă şi moale. 
Dahlia gustă lacrimile lor împreunate. 

Nu-i venea să creadă că se întâmplă cu adevărat. Se simţea 
straniu şi în acelaşi timp minunat — un amestec de tristeţe şi 
afecțiune. Se sărutară mult timp, blând, luaţi de valul unor emoţii 

puternice. Timpul şi spațiul părură să se topească unul într-altul. 
Braţele lui Nick rămăseseră înfăşurate în jurul Dahliei, transmi- 
țând tandrete, speranţă şi teamă. Dahlia îşi lăsă capul pe pieptul 
lui. Rămase acolo aşa, suspinând, găsind mângâierea în apropie- 
rea lui Nick. 


— Matt? Mă auzi? Matt? 

Din întuneric, o voce. De unde venea? Matt se luptă să iasă 
din ceața rece şi întunecată care-l înconjura. 

— Matt? lubitule? Te iubesc. 

Cine îl chema? Vocea părea atât de îndepărtată. Matt 
continuă să se lupte. Se simţea atât de singur. 

— Sunt cu tine. O să stau aici până deschizi ochii. Ştiu că 
mă auzi, Matt. Te iubesc. 

Dintr-o dată, Matt simţi ceva. Cineva îl atingea, îi ținea 
mâna şi îi mângâia faţa. Era atât de bine. Da, cunoştea atingerea 
asta şi cunoştea şi vocea. 

— Julie? strigă el în întuneric. Julie! 

— Matt, eu sunt. Sunt aici! Ă 

Îi simţi mâna strângându-i-o pe a lui. În spatele pleoapelor 
lui închise, grele, apăru lumină. Fu lovit de un potop de lumină 
albă. Clipi din ochi. Iat-o, cu părul negru, cu ochii mari şi cu 
faţa fină şi rotundă. Julie. 

— Julie. (Gâtul îi vibra de durere. Abia putea scoate un 
cuvânt.) Te-am auzit cum mă chemi. Ă 

— Şşş, Matt, șşş. Slavă Domnului, eşti bine! (Ii duse mâna 
la buzele ei umede.) Ştiam că mă asculţi. Bine te-ai întors, Matt. 


AtA’ 


bine. Unde am fost? 

— la te uită cine s-a decis să se trezească. O soră pe care 
n-o mai văzuse până atunci îi luă mâna şi-i luă pulsul. Poți să-ți 
mişti degetele de la picioare, domnule Collins? întrebă ea. 

— Au! Putea să le mişte, dar mişcarea asta durea îngrozitor. 
De fapt, îl durea totul. Ochii încă i se luptau să se obişnuiască 

cu lumina zilei. Matt se simţea de parcă ar fi stat mult timp 
într-o peşteră. Pe măsură ce reuşea să-şi focalizeze privirea 
asupra împrejurimilor, înţelese că nu era în camera lui. Asta era 
mai mare. Erau acolo cel puţin şase paturi şi o grămadă de 
maşinării. Pe masa de lângă patul lui erau vaze cu flori, o plantă 
desenată, câteva cartoane cu urări de bine şi un coş cu fructe. 
Parcă cineva murise de curând sau era pe cale. 

— Ce se întâmplă? Unde sunt? întrebă el, forțându-se să 
vorbească. Gâtul... Mă doare când respir. Îşi duse mâna liberă 
la gât şi mai descoperi două tuburi înfipte în vene. 

— Linişteşte-te. Incearcă să te relaxezi, spuse sora. 

— Jules? Matt avea nevoie de o explicaţie. 

— Îţi aminteşti ceva? Cum ai plecat din spital şi cum ai 
început să alergi? 

Matt încercă să gândească prin ceața care încă îi înfăşura 
capul. Dar tot ce îşi amintea era întunericul. Plecat de la spital... 
Plecat de la... Da. Dintr-o dată şi-a amintit. Fugea, afară, era 
soare. Se simţea minunat. Apoi urca o pantă. Dar după aceea...? 

În timp ce Julie îi explica ce s-a întâmplat, în mintea lui 
Matt răsuna vocea doctorului Zinn. Nu poți să argumentezi 
împotriva cifrelor. Celulele ţi s-au împuținalt. 

— Trei zile?! Am pierdut trei zile din viaţă? Dădu să clatine 
din cap, dar îl durea prea tare. Nu era de mirare că se simţea aşa. 

— Stai liniştit, îi spuse sora. 

— Strânge-mi mâna tare, Jules, spuse Matt. 

Pe chipul ei apăru panica. 

— Ţi-o strâng, Matt. Nu o simţi? 

Matt râse. 

— Ba.da, o simt, spuse el, deşi îl durea din gât până-n 
plămâni. De asta ţi-am spus să strângi mai tare. 

Pe obrajii lui Julie lacrimile curgeau râu. 

— Lacrimi de bucurie, sper, spuse Matt. 

Julie confirmă. 

— Am fost atât de îngrijorată. Nu știi la câte chinuri ne-ai 
supus. 

— „Ne-ai”? Pe cine? 

— Pe toată lumea, spuse ea. Probabil că trebuia să te 
avertizez, Matt. Toată Philadelphia a venit să te vadă. Şi familia 
mea şi tatăl tău. 

Toţi, aici? Asta înseamnă că a fost grav. 

— Au venit să mă vadă murind, da? întrebă el arătând spre 
aranjamentele florale. 

— Au venit pentru că ţin la tine. Pentru că te iubesc, Matt. 

Sora se auzea vorbind la telefonul de pe peretele din spatele 
patului lui. 

— Domnul Collins şi-a recăpătat cunoştinţa. Sunt semne 
foarte bune. Răspunde foarte bine. Vreţi să-i trimiteţi un pager 
doctorului lui, vă rog? 

— Chiar au venit toţi? Cum a fost cu ai noştri? Nu-mi pare 
rău că am dormit, cred că au ieşit scântei. 

— N-a fost deloc aşa, spuse Julie zâmbind. Toată lumea 
s-a purtat frumos. 

— Au jucat teatru, sunt sigur, spuse Matt. Ştu, până mor... 

— Matt, potoleşte-te! insistă Julie. Nu mai gândi aşa. Şi să 
ştii că n-au jucat nici un fel de teatru. Cred că abia acum au 
văzut cât de mult însemnăm unul pentru celălalt. Şi au început 
să accepte. Pe bune. 

Parcă simțind ceva, Matt se uită spre uşă şi-i văzu pe toți 
venind spre el. Conduşi de Tommy şi Danny, veneau bucuroşi 
la patul lui. Reverendul şi doamna Miller se dădură la o parte, 
ca să-l lase pe tatăl lui să vină mai repede. Matt se uită la fața 
tatălui lui. Niciodată nu fusese mai îngrozit. Veni la capul patului 
şi stătu acolo îngheţat, incapabil să vorbească. 

— Hei, e bine! strigă Tommy. Ştiam eu că se scoală! 

— Salut, Matt, spuse Danny. Putem să ne uităm deseară la 
meciul de base-ball, nu? Incep finalele, ştii. Tommy, poți să vii 
ŞI tu. 

Matt îşi întoarse privirea de la tatăl lui spre băieți. Danny şi 
Tommy deveniseră, era evident, prieteni. Stăteau unul lângă 
altul, zâmbind. Observă cât de deosebiți erau cei doi puşti, deşi 

erau cam de aceeaşi vârstă. Fratele lui Julie era un uriaş pe lângă 
Danny. Sănătate şi boală, nimic nu putea să le ilustreze mai 
limpede. 

Mama lui Julie ţinea în mână o batistă udă. Reverendul 
Miller îşi pusese o mână liniştitoare pe spatele ei. Până şi reve- 
rendul Miller, de care Matt se temuse întotdeauna, se arăta acum 
fericit să-l vadă din nou conştient. Ochii lui Matt poposiră puţin 
asupra tuturor şi apoi se opriră din nou asupra tatălui lui. Ochii 
tatălui nu se dezlpiseră o clipă de Matt. 

— Salut, toată lumea, spuse Matt. Salut, tată. 

— Fiule, mul... mulțumesc lui Dumnezeu că ţi-ai revenit. 
Cum te simţi? Am fost foarte îngrijorat. Domnul Collins răsuflă 
ușurat. Slavă Domnului, spuse el din nou, uitându-se la tatăl lui 
Julie. 

— Ştiam cu toţii că vei rămâne cu noi, spuse doamna Miller. 

Tatăl lui Julie se apropie cu un pas. 

— Matt, ai speriat-o tare rău pe fiica noastră — de fapt, pe 
noi toţi. Dar iată că rugăciunile noastre au fost ascultate. 

Matt nu prea ştia ce să zică. Familia lui Julie, tată! lui, toată 
lumea părea foarte impresionată de moment. Chiar atât de rău 
să fi fost? 

— Ştiţi ce? Mi-e foame. De fapt, mor de foame! spuse el. 
Îşi opri ochii pe tuburile intravenoase. Asta am mâncat eu timp 
de trei zile? Ştiţi, de câte ori îmi înfig aşa ceva în braţ, se căznesc 
să mă convingă că este un fel de ochiuri cu jumări, iar eu le 
spun de fiecare dată că sunt nebuni. 

În sfârşit, toată lumea zâmbea. 

— Nu ştiu cum e cu hrana aia prin tuburi, spuse tatăl lui, 
dar uite că vine doctorul tău. 

Matt se uită spre uşă şi îl văzu pe doctorul Zinn intrând. 
Avea aceeaşi expresie serioasă pe care Matt şi-o amintea de la 
ultima lor întâlnire. 

— Bună ziua, domnule doctor. Matt spune că-i e foarte 
foame. Putem să-i dăm un sandviş? întrebă Tommy. 

— Tommy, te rog, spuse doamna Miller, trăgându-l de mână. 

— Poate să mănânce ceva? persistă Tommy. 

— Hei! Linişte acolo! spuse doctorul.-E+-bine- Matt; află că 
ne-ai speriat de moarte pe toți. 

— Da, am auzit, spuse Matt. 

Se uita foarte atent la figura doctorului, încercând să-şi facă 
o idee despre cât de gravă era situaţia lui. Doctorul Zinn purta 
zâmbetul profesional, neutru. 

— Cum te simţi, Matt? întrebă el. 

— Bine. Puțin cam ciudat. Ceva durere. Iar tubul ăsta din 
nas e groaznic. ` 

— Îi e foame, îi şopti Tommy mamei lui. 

— Tommy, destul, spuse reverendul Miller. 

— Vă rog să nu vă supăraţi, dar orele de vizită s-au terminat. 
Matt o să aibă un timp nevoie de linişte şi pace. Julie, tu poți să 
rămâi. Restul va trebui să aşteptaţi până mâine ca să-l vizitaţi. 
Iar tu, tinere, nu-ţi face griji, îi spuse el lui Tommy. O să am 
grijă să primească mâncare caldă şi gustoasă, bine? 

— Da, domnule, spuse Tommy. Ne vedem mâine, Matt. 

— Sunteţi sigur că nu pot să fiu de ajutor cu nimic, domnule 
doctor? întrebă tatăl lui Matt. Pot să fac orice, pot să... 

— Domnule Collins, spuse doctorul Zinn, cred că cel mai 
bun lucru pe care-l puteţi face este să vă odihniţi şi să reveniți 
mâine dimineaţă. 

— Bine, spuse acesta. Matt, mă... mă bucur că eşti bine. 
Emoţia din glas spunea mai mult decât cuvintele. 

— Tată, spuse încet Matt. Îţi mulţumesc că ai venit. 

Tatăl lui se aplecă şi-l sărută pe frunte. Ne vedem mâine, 
fiule. 

Lui Matt nu-i veni să creadă când, în timp ce-şi luau rămas-bun, 
tatăl lui a pus o mână pe umărul doamnei Miller. 

— Frumoasă familie aveţi, spuse doctorul Zinn. 

Matt se uită la Julie şi îi făcu cu ochiul. Ea îi întoarse gestul. 

— Matt, spuse doctorul cu un oftat. N-am de gând să-ţi țin 
un perdaf. Mai degrabă pot să-ți spun că mă bucur că te-ai întors 
în lumea celor vii. O să ai nevoie de cel puţin două zile de 

repaus total ca să poţi relua chimioterapia. Total, sublinie el, 
încruntând din sprâncene. Cred că ai înţeles ce vreau să spun. 

Matt confirmă. 

— Când eşti gata, te mutăm la rezerva ta. Apoi te aşteaptă 
încă trei zile de chimioterapie, până să te trimitem acasă. Nu 
uita, avem încă o luptă de dat. Ai înțeles? 

Matt simţi seriozitatea maximă în vocea doctorului şi fu 
parcurs de un val de frică. 

— O luptă..., repetă el. 

— Dacă vrer'să scapi de necazuri — şi presupun că vrei — 
nu vei mai face cascadorii, continuă doctorul Zinn. De altfel, o 
pun pe Julie să patruleze, ca să nu mişti în front. Se aplecă şi 
scoase tubul din nasul lui Matt. Ce zici, nu vrei să respiri cu 
propriul nas? 

Matt înclină din cap. 

— Ne vedem mâine. La revedere, Julie, spuse el, îndreptân- 
du-se spre uşă. 

— Parcă a spus că o să lase perdaful, spuse Matt. Mie mi se 
pare că chiar perdaf a fost. 

— E de partea ta, Matt. Trebuie să-l asculți. 

— Da, cred că aşa e. 

Matt luă mâna lui Julie. Atingerea le transmise amândurora 
o întreagă gamă de emoții. Matt simţi lacrimile pe drum. 

— Jules? Mi-e frică. 

— Şi mie, spuse ea, ridicând mâna lui Matt şi lipind-o de 
faţa ei udă de lacrimi. 


21 


Julie mai aruncă o privire neliniştită în jur ca să se asigure 
că apartamentul arată bine. Strânsese totul şi făcuse curat, iar 
lalelele proaspete din casă erau aranjate într-o vază de pe măsuţa 
din sufragerie. Prin ferestre, cerul de deasupra parcului munici- 
pal începea să se întunece. Julie comută radioul pe un post de 
muzică clasică. Camera fu inundată de muzica unui cvartet de 
coarde. 

Acasă. Atât că Matt nu era acasă, Matt zăcea bolnav în 
patul lui de spital. Nu, nu prea părea acasă fără el. Julie îşi muşcă 
buza. Peste an, relațiile cu părinţii ei fuseseră foarte încordate. 
Se obişnuise cu gândul că n-o vor vizita niciodată în micul ei 
apartament, primul ei cămin cu Matt. Şi în nici un caz nu ar fi 
visat îngrozitoarele împrejurări care-i vor aduce aici. O casă 
fără jumătate din ceea ce o făcea casă. 

Julie se uită la ceasul de pe peretele bucătăriei. Părintții ei şi 
Tommy puteau sosi în orice clipă. Acum, că Matt nu mai era la 
reanimare, familia ei îşi încheia socotelile la hotel şi veneau să 
o ia pe Julie la cină, înainte de a pleca înapoi spre Philadelphia. 
Înapoi la muncă, la şcoală, înapoi la viaţa de acasă. 

lar Julie se va întoarce la cursuri, la slujba ei... înapoi la 
aşteptarea nesfârşită a însănătoşirii lui Matt. De când Matt se 
îmbolnăvise, se părea că altceva n-a mai făcut. A așteptat 
rezultatul testului lui Matt. A aşteptat ca Matt să se întoarcă 
acasă de la spital. A aşteptat ca Matt să-şi recapete cunoştinţa. 
A aşteptat ca starea lu: să se îmbunătățească. A așteptat cu 

pumnii strânşi şi cu respiraţia oprită, sperând că aşteptarea ei 
nu era în van. 

Julie se lăsă pe canapea. Fra foarte obosită. Trebuia să se 
gândească şi la altceva. Doar câteva minute, câteva secunde. Îşi 
scoase din geantă tema la jurnalistică, proaspăt trasă la impri- 
mantă. Unde mergem cu câinii? Cu lopățica după căţel. 

O puse înapoi. Oare în lumea asta nu erau lucruri mai 
importante decât articolul ăsta? Abia îşi amintea cum a reuşit 
să-l scrie. Săptămânile dinaintea diagnosticului lui Matt îi apăru- 
ră în faţă ca un coşmar fără sens. Ochii i se umplură de lacrimi. 

Dar şi le şterse repede, pentru că auzi soneria de la intrare. 
Se duse şi apăsă butonul de deschidere instalat de Matt. Scara 
se umplu de zgomot de paşi. Deschise uşa. 

— Bună ziua tuturor, spuse ea strălucitoare. 

În cameră intrară mama, tatăl ei şi Tommy, fiecare sărutân- 
d-o pe obraz. Mama, ultima intrată, avea un alt buchet de flori 
— margarete. I le întinse lui Julie. 

— Pentru apartamentul vostru. ` 

— Mulţumesc, spuse Julie. Îşi reținu observaţia că începea 
să semene cu camera de spital a lui Matt. 

— Deci, cum se mai simte? 

Mama aruncă o privire prin cameră. 

— Doctorul i-a făcut vizita în timp ce eram acolo şi-a spus 
că Matt este gata să se întoarcă la tratamentul lui obişnuit, spuse 
ea neutru. 

— Adevărat? Julie zâmbi. (Dar se opri, văzând privirea 
tăcută, impenetrabilă a părinților ei.) Nu e bine, aşa-i? 

— Ba da, Julie, spuse tatăl ei. Doctorul Zinn spune că 
sângele lui Matt are globule în afara zonei de risc, iar corpul e 
destul de puternic pentru tratamentul chimic. Ar trebui să fie 
un candidat serios la însănătoşire rapidă. 

Ar trebui. Dar este? Julie se uită de la părinţi la Tommy. 
Tommy îşi cobori privirea pe covorul verde. Julie simţi că o. 
trec toate sudorile. Ceva nu era bine. 

— Tommy, ce e? întrebă ea, punându-i o mână pe umăr. 

Tommy ridică din umeri. 

— Stătea acolo şi nu zicea nimic, spuse el, dezamăgit. (Se 
uită la Julie, care-i citi în ochi propriile ei temeri cele mai ascun- 
se.) Doctorul i-a spus veştile bune, continuă Tommy, iar el parcă 
nu auzea nimic. Danny era mai bucuros decât el. 

— Tommy, taci, îl opri mama lui. Matt a trecut prin lucruri 
pe care noi nici nu ni le putem imagina. Era doar foarte obosit. 
Julie, dragă, de ce nu ne arăţi casa? schimbă ea brusc subiectul. 

Julie înghiți un nod. 

— Sigur. Aici e sufrageria. Cred că se vede de departe, râse 
ea neconvingător. 

— Foarte drăguță, spuse tatăl ei, trecând cu privirea de la 
posterul cu nuferii lui Monet, care atârnase mai înainte de 
peretele camerei ei de cămin, la bicicleta montană a lui Matt, 
sprijinită de peretele uşii, apoi la mobila simplă, cumpărată la 
mâna a doua. 

Julie văzu că evită să se uite la fotoliul în imitație de piele 
de leopard, cadou de la Dahlia. Prea şic pentru un reverend. 
Dacă Matt ar fi fost acolo, ar fi avut de ce râde împreună, mai 
târziu. 

In bucătărie, se uită la mama ei cum analizează aparatele 
electrice şi farfuriile puse la scurgere, raftul de mirodenii de 
deasupra aragăzului şi şervetele în carouri. Urmă o privire 
aruncată în restul camerei. Părinţii ei păşiră în dormitor aproape 
cu timiditate. Julie avu un moment senzaţia că a fost prinsă cu 
mâţa în sac, privind la patul uriaş. Prostuţo, îşi spuse ea. Acum 
eşti femeie măritată! In plus, gândi ea cu răutate, în ultima vreme 
dormise în pat singură. 

Se întoarseră în sufragerie şi rămaseră acolo neştiind ce să 
mai facă. 

— E minunat, spuse mama ei. 

— Da, e mişto, sări şi Tommy, impresionat. Abia aştept să 
am şi eu un apartament al meu. 

— Îmi aminteşte de un mic apartament pe care l-am avut, 
eu şi tată] tău, deasupra rectoratului bisericii unde a avut el prima 
congregaţie, spuse mama. Ai crescut atât de repede! 

Julie fu cuprinsă de un val de afecţiune pentru mama ei 
Poate ca Julie nu se aştepta nici ea să crească atât de repede 
Dacă cu un an în urmă cineva i-ar fi spus că o să fie măritată ş 
cu propriul ei apartament, n-ar fi crezut în ruptul capului. Da: 
orice urmă de umor dispăru aproape instantaneu. Sunt măritate 
şi-mi vizitez soțul la pavilionul canceroşilor. 

Remarcă privirea aruncată de tatăl ei la vraful de facturi pe 
care le aranjase pe măsuţa de cafea. El se uită la ea şi înapoi la 
facturi. 

— Deci, spuse el, stânjenit. Cred că este destul de greu să 
vă ajungeţi. 

Julie îşi aminti cuvintele lui furioase de la căsătoria ei cu 
Matt: „Ai făcut alegerea de a sta pe propriile tale picioare”. Se 
uită şi ea la teancul de facturi. O parte din ea şi-ar fi dorit să le 
spună părinţilor ce a făcut Dahlia. Poate că acum, când avea 
atâta nevoie de mama şi de tata, îşi vor lăsa deoparte principiile 
şi-l vor ajuta. Dar pacea cu e1 era prea nouă şi prea fragilă. Nici 
măcar nu fusese cimentată în cuvinte. Părinţii ei veniseră la ea 
când Julie era înfricoşată şi singură. Era bucuroasă de venirea 
lor. Dar încă nu discutaseră problemele lor, nu limpeziseră ceața 
şi nu deciseseră că este timpul pentru un nou început. 

Nu se simţea pregătită să le spună cum sărise Dahlia în 
ajutor când ei s-au ţinut deoparte. Nu s-ar fi simţit deloc în apele 
lor. Nu, nu venise vremea. Nu acum. Nu când toate gândurile ei 
se concentrau asupra lui Matt. 

— Facturile sunt toate plătite, spuse ea, încercând să nu 
arate prea vinovată. 

— Nu-mi dau seama cum ati reuşit, spuse mama ei mândră. 

— Muncim din greu, spuse Julie. Şi ne mai ajută şi Dahlia, 
„ fosta mea colegă de cameră. Trebuia să le spună adevărul. Dar 
nu, nu acum. Nu încă. Ne-a dat TV-ul, prăjitorul de pâine şi o 
grămadă de alte lucruri. Cum ar fi fotoliul acela. Se uită cu 
coada ochiului la tatăl ei, care cu o figură solemnă se uita la 
fotoliul îmbrăcat în imitație de piele din leopard. Dahlia este cu 
adevărat mare. A fost absolut incredibilă în tot timpul — cu 
Matt... Aş fi vrut s-o cunoaşteţi cât aţi fost aici. 

— Din păcate, n-am venit în cele mai fericite împrejurări, 
spuse mama ei cu blândeţe. Data viitoare. 

„Julie înclină din cap. Data viitoare. Nu putea decât să spere 
că data viitoare va fi mai fericită. Dar dacă nu va fi? În teribilele 
ultime zile, când Matt se lupta să se ţină de un fir subţire de 
viaţă, Julie privise moartea în față. Acum era în afara pericolului. 
Cel puţin pentru moment. Dar lui Julie îi rămăsese întipărită în 
minte — şi în inimă — ideea fragilităţii vieţii. 

Nu voia să gândească în felul acesta. Şi totuşi, Matt era cel 
care gândea astfel despre el. De la ultima întoarcere în spital, 
Julie îl văzuse prăbuşindu-se dintr-o disperare în alta. Chiar şi 
Tommy îşi dăduse seama. Cum să se facă sănătos, când şi-a 
pierdut toată voinţa? 

Mama lui Julie i-a simţit direcţia gândurilor. 

— Poate că ar trebui să luăm masa în altă parte, spuse ea. 

Tatăl ei fu de acord. 

— Avem avionul abia peste câteva ore. Ce ziceţi de restau- 
rantul acela italienesc unde am mâncat când te-am adus aici? 

Julie remarcă dintr-o dată privirea fascinată a lui Tommy, 
fixată asupra bicicletei lui Matt, parcă amintindu-i că nu are 
cine o folosi. 

— Excelent! Tommy, câte boluri de spaghete mai înfuleci 
pe zi? spuse ea cât de vesel putu. Dar îşi dădu seama că pe 
Tommy nu-l putea duce. 

Nimeni nu avea să aibă poftă de mâncare în seara asta. 


Dahlia goli a doua ceaşcă cu cafea şi părăsi snack-barul, în 
direcţia ansamblului: Fischer. Cursul începea peste cinci minute. 
Nu voia să lipsească, dar nici nu se prea grăbea să ajungă. 

Dahlia suspină. Sărutul acela avusese loc cu trei zile în urmă, 
iar de atunci nu-l mai văzuse pe Nick. Nick nici nu venise s-o 
caute, nici n-o sunase, nimic. Cu oricare alt băiat, Dahlia ar fi. 
sunat ea, dar cu el încercase tot semestrul. Trebuia să-l facă să 
înţeleagă cât de mult însemna pentru ea acel sărut. Era rândul lui. 

Dahlia respinse îngrozită posibilitatea unei greşeli — adică 
sărutul să fi fost ceva disperat, catalizat de starea lui Matt şi nu 

începutul a ceva deosebit. Într-adevăr, în ziua aceea amândoi 
fuseseră foarte marcați. Amândoi avuseseră nevoie de consolare 
şi căldură. 

Dahlia traversă pajiştea centrală, făcând zigzaguri printre 
studenţi, pe iarbă, în ciuda aerului rece. Când oamenii sunt 
preocupaţi, ei fac lucruri pe care în mod normal nu le-ar face. 
Işi aminti cum terminase o noapte cu Paul Chase în pat. Dacă 
făcuse vreodată o greşeală imensă, atunci o comisese. Chiar şi 
aşa, totuşi a fost o noapte plină de tandreţe, care însă nu trebuia 
să se întâmple. 

Cât despre Nick, Dahlia ştia totul despre povestea aceea cu 
săruturile care n-ar fi trebuit să fie. O făcuse cu Julie, iar înainte 
de aceasta cu prietena celui mai bun prieten din liceu. 

Dahlia împinse uşa de la Fischer şi se îndreptă spre scări. 
Și acum, după trei zile, încă simţea buzele lui Nick. Căldura şi 
tandreţea acelui sărut nu o părăsiseră o clipă. Termină de urcat 
treptele şi iată-l! Era chiar acolo! Aproape dădură unul în altul. 

— Bună, spuse ea, făcându-i timid cu mâna. 

Făcu o jumătate de pas înapoi. Ştia că salutul este nefiresc 
pentru ea, dar mai mult nu putea. In plus, nu voia să forţeze 
prea mult lucrurile. 

— Bună, Dahlia, spuse Nick. Cum îţi merge? Părea fericit 
să o vadă. Te rog... să mă ierți că nu te-am căutat. Am fost 
bolnav tot weekendul. Am avut probleme cu stomacul; abia 
m-am putut da jos din pat, spuse el. 

— O! Da, deci bolnav la pat. 

— Am încercat să te sun aseară, dar nu erai acasă. 

— Am fost la bibliotecă. Dahlia îi aruncă o privire întrebă- 
toare. Trebuia să laşi un mesaj. 

— Da. Nu ştiu, niciodată nu m-am descurcat cu roboții 
telefonici. Mi se pare că sunt ca ultimul dintre proşti când 
vorbesc cu unul. Hei, am veşti mari despre Matt. M-a sunat 
Julie. E în afară de pericol. Intelegi ce vreau să spun. ° 

— Da. Nu mai are pneumonie. Dar Matt e deprimat rău de 
tot. Aş fi vrut să fie ceva mai nerăbdător să se facă bine, aşa 
cum era la început. 

Urmă o pauză stânjenitoare. Nick arăta atât de bine, fără 
urmă de îndoială. Proaspăt ras, îmbrăcat în nişte blugi decoloraţi 
care-i veneau de minune, cu o cămaşă de cowboy cu nasturi 
perlaţi şi cu cizmele negre de cowboy. Oare a remarcat că şi Dahlia 
şi-a petrecut ceva mai mult timp cu îmbrăcatul azi-dimineaţă? 

— Dahlia, înainte să-mi pierd curajul... ce spui de... tu şi 
eu? Vreau să spun, o întâlnire. O întâlnire adevărată. Poate că-ți 
sună aiurea, dar aş vrea să te invit la cină. 

Dahlia fu învăluită de fericire. 

— Ştiu un restaurant italienesc chiar lângă lacul Erie. Am 
fost acolo cu Julie semestrul trecut şi... (Dintr-o dată fu lovită 
de crudul adevăr. N-avea cu ce plăti cina. Era practic lefteră 
până la lămurirea lucrurilor cu părinţii ei.) Vai, am uitat! Se 
pare că e puţin cam scump. ŞI, oricât ţi-ar părea de ciudat, zilele 
astea nu prea am bani. E o poveste lungă, dar să ştii că nu mint. 

— Atunci o să avem ce discuta. Dacă tu ne transporti, eu 
fac cinste. Vineri? 

— De acord, spuse ea. Ştia că nu-şi poate reţine zâmbetul 
care acum îi acoperea toată faţa. Abia aştept. 

— Şi eu, spuse Nick. 

Dahlia se întrebă cum va fi în stare să aştepte atât de mult. 
De ce n-a spus Nick marţi? Sau chiar în seara aceea? Pe de altă 
parte, o să aibă la ce se gândi toată săptămâna. Nick zâmbea cu 
gura până la urechi, iar ochii verzi îi străluceau. Dahlia avea 
certitudinea că şi el aşteaptă cu sufletul la gură ziua de vineri. 

— ]a te uită, cei doi studenţi favoriţi ai mei. Bună dimineaţa, 
îi salută Ms. Godarotti cu accentul ei pronunţat. Aveţi feţe foarte 
fericite pentru două persoane cu vederi atât de radical opuse 
privind tavanul Capelei, comentă ea, mirată, intrând în sală. 

Nick râse. ” 

— lată încă un lucru despre care am putea vorbi. Poate o să 
reuşesc să-ți explic punctul meu de vedere. 

— Nu-mi vine să cred că am acceptat o invitaţie la cină din 
partea inamicului, îi făcu Dahlia cu ochiul. Şi încă la un restau- 
rant italienesc. Ei bine, poate că. va fi o atmosferă propice ca 
să-ţi schimbi anumite păreri. 

— Tocmai am aflat vestea cea bună, Matt. M-am întâlnit 
cu doctorul Zinn pe hol şi mi-a spus că eşti pregătit să reiei 
chimioterapia. 

— Da, mi-a spus şi mie, spuse Matt. 

Faţa tatălui lui, ca şi a tuturor celorlalți, exprima speranță. 
Matt era gata să-şi reia calvarul. Toată lumea părea să vorbească 
despre ceva ce abia aştepţi să ți se întâmple, de parcă ai aştepta 
cu nerăbdare al şaptelea meci al finalelor la base-ball, sau un 
triumf personal la fotbal. În ce-l privea pe Matt, era ultimul 
lucru din lume pe care şi l-ar fi dorit. 

Tatăl lui Matt luă mănuşa de base-ball de pe patul lui Danny. 
O tinu în palmă — era prea mică pentru el — şi lovi cu pumnul 
celeilalte mâini, ca un adevărat primitor. 

— Unde este micul tău prieten? 

— Cred că la tratament. Dacă ai sta mai mult pe aici, tată, 
al vedea cum stau lucrurile. 

Tatăl lui lovi din nou mănuşa. 

— Îţi aminteşti când am jucat prima oară catch amândoi? 

Matt se uită pe lângă tatăl lui, la peretele verde din faţa lui. 

— Nu, nu-mi amintesc. 


mănuşă neagră, cu un autograf al lui Willie Mays. 
— Dacă spui tu... Matt îşi trase pătura până la bărbie. 
— Ţi-e frig? 
Matt ridică din umeri. 

— Putin. 

— Fiule, nu ştiu dacă o să te facă să te simți mai bine, dar 
cred că e cu adevărat bun. Doctorul tău, despre el vorbesc. Imi 
pare rău că te-am presat să te întorci la Philly. Ai avut dreptate. 
Locul tău e aici, Matt. Cu el şi cu Julie. Aruncă mănuşa înapoi 
pe patul lui Danny. 

Matt rămase tăcut. Ce rost aveau scuzele astea acum? Parcă 
tatăl lui se hotărâse să-şi ia rămas-bun. 

— Julie e o fată nemaipomenită, Matt. Asta o cred de multă 
vreme. (Îşi schimbă greutatea pe scaunul din lemn pe care stătea, 
prea mic pentru gabaritul lui.) Fiule, ştiu că nu te interesează, 
dar să ştii că şi mama ta e foarte îngrij orată pentru tine. 

— lar ea? Era ultima persoană la care avea Matt chef să se 
gândească. 

— Mi-a telefonat în fiecare zi ca să mă întrebe de tine. 

— Nici măcar nu trebuia să-i spui, tată, ridică Matt vocea. 

— Oare îți e atât de greu să-i dai un telefon sau să-i scrii o 
carte poştală? Moare să afle veşti de la tine, fiule. 

Moare... Aşteaptă tu mult şi bine... 

— Și cum vrei să o caut eu pe ea? E o glumă, nu? Mai 
normal ar fi să fie invers, tată. Ea ar trebui să mă sune pe mine. 
Deşi nu văd la ce bun. 

— Ştiu că ţi-e greu, Matt, dar... 

— Al al naibii de multă dreptate, e foarte greu! Nu-ţi 
aminteşti ce a făcut. Tată, ne-a părăsit. Pe amândoi! Şi-a făcut ` 
bagajul şi s-a dus. Sau poate ai uitat? Probabil că pentru tine 
n-a fost o lovitură, pentru că aveai o grămadă de alte... 

— Destul, fiule, îi spuse tăios tatăl lui. (Făcu o pauză.) Asta 
a fost de mult. 

— Foarte de mult. Doisprezece ani! izbucni Matt. Doispre- 
zece ani, tată, şi de atunci abia am auzit de ea. Până când fiul ei 
iubit a ajuns la marginea vieții. 

— Matt, nu vorbi aşa, spuse tatăl lui. Mama tà a încercat să 
țină legătura cu tine. Dar tu ai respins-o întotdeauna. 

Matt râse amar. 

Nici măcar nu-mi amintesc cum arată. Dacă s-ar ivi în fața 
mea, mă întreb dacă aş recunoaşte-o. 

Matt văzu că tatăl lui se luptă să nu izbucnească în plâns. 

— Ştiu că ea te-ar recunoaşte. Intr-o clipă. Te iubeşte, Matt. 
Şi eu te iubesc. Matt văzu lacrimile curgând pe faţa tatălui. 

Şi fu şocat. Jerry Collins plângea. Pentru prima oară în viața 
lui îşi vedea tatăl plângând. Pe fața aceea frumoasă şi viguroasă, 
lacrimile păreau un lucru straniu. Dar în Matt ele au declanşat 
un tumult de emoții. Îşi simţi propriile lacrimi luptându-se să-şi 
facă drum afară... 

— Şi eu te iubesc, tată. Dar mama... Mama... îşi înghiți 
cuvântul şi-şi îngropă capul în palme. Lacrimile veniră repede, 
şuvoi. La început, simţi o uşurare la apariţia torentului sărat, 
dar aceasta lăsă loc senzaţiei de gol şi de zădărnicie. 

. Când îşi ridică capul, tatăl lui îşi ştergea lacrimile şi îşi 
sufla nasul într-o batistă. 

— Fiule, eşti tot ce mi-a mai rămas pe lumea asta. Nu ştiu 
ce m-aş face fără tine. 

Matt nu-şi amintea să-l fi văzut pe tatăl lui vreodată atât de 
emoționat. Se gândise întotdeauna la el ca la Jerry Collins — Super- 
man — capabil întotdeauna să rezolve orice problemă. Femeile 
erau toate nebune după el. Întotdeauna păruse cu zece-cincispre- 
zece ani mai tânăr decât era. Chiar şi acum, cu ochii înlăcrimați, 
Matt nu putu să nu remarce că tatăl lui arăta la fel de tare şi de 
sănătos ca dintotdeauna. Prin comparaţie, Matt se simţea sută la 
sută invalid. Fiul pe moarte. Nu aşa trebuie să stea lucrurile, nu? 

— Uite ce e, Matt, spuse tatăl lui, uitându-se la ceas. Trebuie 
să plec. Avionul meu pleacă în mai puţin de o oră. Ştii unde mă 
găseşti. Dacă ai nevoie de mine pentru orice... 

Matt înclină din cap. 

— O să fiu bine, tată. 

— Matt? Să nu mă ocoleşti, da? spuse acesta, cu ochii plini: 
de durere şi îngrijorare. 

Matt se uită în altă parte. Dar ştia că privirea tatălui lui este 
aţintită asupra lui. Se simţi puțin vinovat. Nu voia să-şi gonească 
tatăl, dar îi era prea greu — nu putea să suporte acest rămas-bun, 
poate ultimul lor rămas-bun. Ştia că tatăl lui gândeşte la fel. 
Matt şi-ar fi dorit să se ridice şi să-l îmbrățişeze strâns, dar ceva 
dinăuntrul lui îl împiedica. 

— Când o să te faci bine şi o să învingi de tot boala, învingi 
pe bune, vreau să zic, o să te simţi ca un alt om. Fiule, ai în faţă 
o viaţă lungă. 

Matt ridică din umeri. 

— Ce zici dacă mergem toţi, eu, tu şi Julie să închiriem o 
căsuță pe plajă, la vară, pentru câteva săptămâni. Soare, surf, 
homari, tot ce poate oferi Cape Cod. O să fie ca lumea. 

— Nu pot să-ţi promit nimic, tată, spuse Matt sec. 

— Cred că o să vu, Matt. Cred că o să vu. 

Tatăl lui se ridică şi se îndreptă spre uşă. Se întoarse în uşă 
ŞI-l zâmbi. 

— Trebuie să încerci, ce zici? 


— Deci, iată-ne din nou, noi doi, spuse Julie încet. 

Cu capul sprijinit pe o stivă de perne, Matt se strâmbă. 

— Ce, l-aţi şi îngropat pe Danny deja? Poate că arată aşa, 
dar să ştii că doar doarme. 

Julie tresări surprinsă. 

— Matt! Nu voiam să spun decât că părinţii noştri au plecat. 
Și că putem să petrecem mai mult timp împreună. 

— Da, o să ne distrăm de minune. Locul ăsta e o staţiune 
pe cinste. 

Julie îşi reprimă o izbucnire mânioasă. Trase aer în piept şi 
încercă din nou. 

— Cred că tatăl tău a ajuns deja acasă, spuse ea. Dar de ce 
a luat avionul? După cum conduce el, ar fi ajuns mult mai repede 
cu maşina, adăugă ea, râzând uşor. 

` Matt confirmă scurt din cap. Julie îi zâmbi. Bun, o tentativă 
umoristică eşuată, dar măcar ea încerca. 

— A fost frumos din partea lui că a venit. 

Matt ridică din umeri. 

— Poate. 

Rămaseră o vreme tăcuţi. Julie studie faţa lui Matt. Matt se 
uita la ecranul inert al televizorului, la Danny, oriunde, numai 
la ea nu. Julie îşi muşcă buza. Ştia că nu făcuse nimic rău, chiar 
dacă Matt aşa se purta. Pur şi simplu trebuia să încerce. 

— Fii atent, primăvara asta se pune în producţie Agamemnon, 
la Cleveland. O să mergem să o vedem cu grupa de clasici. 

— 0! | 

— Îţi aminteşti de mitul pe care ţi l-am povestit? 

— Sigur, spuse Matt. Ala care începe cu tipul care şi-a servit 
nepoţii la cină. 

O frază întreagă! Julie răsuflă uşurată. Poate că Matt avea 
nevoie de discuţii pe teme diferite de problemele lui personale. 
Sau poate că ar trebui evitate şi aluziile la cursa lui de viteză 
care dusese la ultimele neplăceri. Poate că poveştile astea vechi 
de mii de anl... 

— Da, aşa e. Agamemnon e la câteva generaţii după aceea, 
dar blestemul încă loveşte familia. Oricum, m-am gândit că poate 
ti-ar plăcea să mergi cu noi să vezi piesa. Profesorul Blackburn 
spune că e-n regulă. 

Matt îi făcu cu ochiul. 

— Da, mi-ar plăcea. Dacă o să fiu prin partea locului. Vocea 
îi căpătase iar un ton neutru. 

— Am verificat deja datele. O să fii acasă. 

Matt râse tăios. 

— Am spus prin partea locului. Adică pe planeta asta. 

— Matt, nu mi se pare deloc nostim. 

— Dar n-am glumit deloc. 

Julie începu să fiarbă. 

— Eşti cu adevărat un caz dificil! Chiar nu vrei să încerci 
deloc? 

Matt luă o figură resemnată. 

— Am încercat. Am încercat atât de tare, că m-au dus la 
reanimare. Acum nu mai vreau să încerc deloc. Julie, apreciez 
ce faci — încerci să mă înveseleşti ş.a.m.d. Mă bucur, sincer, 
că încerci. Dar, Julie, am făcut tot ce am crezut că e bine şi n-a 
mers. Sunt obosit. 

Julie ştia ce vrea să spună. Ar fi trebuit să-i spună: „Le 
iubesc, Matt, sunt aici doar pentru tine, orice ar fi. Abia aştept 
să fim împreună, cu adevărat împreună.” Dar, privind la faţa 

trasă şi la ochii înconjurați de cearcăne, simţi că vorbeşte cu un 
străin. Unde se duseseră soţul şi cel mai bun prieten al ei? Unde 
era individul curajos, plin de viaţă şi inteligent? O să se întoarcă 
vreodată? 

Rămase tăcută. Și ea era obosită. Prea obosită ca să spună 
cuvintele care trebuiau spuse. 


Matt văzu pe fereastră perechea care făcuse jogging săptă- 
mâna trecută. Soarele strălucea, vântul mişca pomii. Dar azi nu 
avea nici cea mai mică dorință să ajungă acolo. Se simţea golit. 
Tratamentul chimic de azi-dimineaţă. Il durea orice mişcare. 
Astăzi fusese mai rău ca oricând. Vomase non-stop din momen- 
tul în care otrava începuse să se metabolizeze până cu o oră în 
urmă. 

Florile aduse de vizitatorii din Philly începuseră să se ofi- 
lească. Ca mine, gândi Matt. I se făcuse lehamite să tot citească 
acele cărți de vizită cu urări de bine. Ii era greu să păstreze acea 
„atitudine pozitivă”. Pierdea bătălia şi curând avea să piardă 
întregul război. Până şi Julie părea să se retragă în ultima vreme, 
pregătindu-se parcă pentru ce avea să urmeze. 

— Mă învaţă să arunc mingea. Şi cum să-i dau efect. Asta 
pentru când o să joc pentru Chicago! se auzi vocea mereu 
optimistă a lui Danny, apropiindu-se. Se ridică şi se forţă să-i 
zâmbească. Dar când văzu cine este în spatele lui Danny, 
zâmbetul îi îngheţă. Nick! 

— Venea să lase la recepţie toate revistele astea formidabile 
pentru tine, spuse Danny. | 

Nick îi zâmbi încurcat lui Matt. 

— l-am spus că ţi-ar face plăcere să-l vezi, nu-i aşa, Matt? 

— Sigur, prietene. Bună, Nick, spuse Matt sec. 

— Fii atent la motocicleta asta! strigă Danny sărind în patul 
lui Matt, cu o revistă deschisă în mână. Nu asta spuneai că vrei 
să o ai? 

li arătă lui Matt pozele. Era exact modelul visat de o viaţă 
de Matt. Un Triumph 1968, o bijuterie, cea mai tare motocicletă 
din lume. 

Nick intră precaut şi veni lângă patul lui Matt. 

— Dahlia mi-a spus că vii acasă în câteva zile. Mă bucur 
foarte mult, spuse el, cu o voce luminoasă, entuziastă. 

Dahlia i-a spus? Menţionarea numelui ei îl răci şi mai tare 
pe Matt. Dahlia, domnişoara Dolar, Mântuitoarea noastră. Şi 
ce avea Nick de discutat cu ea? Din câte ştia Matt, erau practic 
inamici. Dar ce-i păsa lui? Nu merită să te gândeşti la toate 
jigodiile. Nu avea energie nici măcar pentru asta. 

— Sper că nu aveai deja revistele astea. Le-am căutat pe 
cele mai rare. Am găsit toată colecţia la un stand nu departe de 
cămin, alaltăieri. Era acolo un motociclist care adusese toate 
astea. Am ajuns la timp, a venit altul după mine şi m-a rugat în 
genunchi să 1 le vând lui. | 

Matt frunzări câteva pagini. Trebuia să recunoască, era 
marfă a-ntâia. Unele din revistele acelea erau nişte clasice ale 
domeniului. Matt era surprins că un motociclist putea vinde 
aşa ceva. 

— Fii atent, individul nu pleacă din oraş decât săptămâna 
viitoare. S-ar putea să te mai intereseze nişte lucruri de la el. 
Am văzut nişte căşti vechi..., spuse Nick. 

— Da? Cum arătau? întrebă Matt. Curiozitatea era mai tare 
decât sentimentele față de Nick. 

— Arătau ca nişte bile negre, caraghioase, dar aveau nişte 
vizoare foarte frumoase, verzi, în degradeu, cu o singură curea 
la mijloc. 

Matt dădu înapoi la o pagină pe care tocmai o văzuse. 

— Ca asta? 

— Da, cred că da. 

— Dumnezeule! Honda vechi! Nu, ar costa prea mult. 
Trebuie să nu fii în toate minţile să vinzi aşa ceva. 

— Nu prea mă pricep, Matt, spuse Nick. Tipul părea în 
pană de bani. 
© — Da? 

Dar Matt se lăsă înapoi pe pernă. La ce bun o pereche de 
căşti de groază, când oricum n-o să le poată folosi? Şi ce rost 
avea să stea la taclale cu Nick? Pe de altă parte, revistele erau 
mult mai interesante decât florile şi cărțile de vizită care pe 

Matt îl făceau să se simtă şi mai bolnav. Cel puțin Nick ştia ce-i 
place lui Matt. 

Matt simţi pentru prima oară părerea de rău că a pierdut 
prietenia lui Nick. Şi ştia că Nick încearcă din greu să dreagă 
lucrurile. 

Matt se gândi la sărutul lui Nick cu Julie, dar imaginea cu 
ei doi nu era prea limpede. Poate din cauza celor întâmplate în 
ultimele luni, lui Matt i se părea o scenă foarte îndepărtată. Cu 
toate cele cu care se lupta, îi venea greu să simtă mai mult de un 
regret oarecare. Lui Nick îi plăcea Julie. Absolut normal. Şi-a 
pierdut şi el capul pentru o clipă. Câteva săruturi. Cât timp să 
mai rămână furios? 

Matt se uită din nou pe poza din revistă. 

— Cu cureaua la mijloc, zici? Da, poate că o să mă duc să-l 
caut când mă întorc acasă. 

— Locuieşte pe Oak, lângă bisericuţa aia albă. 

— Mersi. Mulţumesc pentru reviste, Nick. 

Nick îi zâmbi. Nu tu față gata de izbucnit în plâns, nu tu 
teatralitate. 

— Cu plăcere. Cred că e vremea să mă întorc acasă. Poate 
ne vedem prin campus săptămâna viitoare. 

Nick îl mângâie pe cap pe Danny şi-şi luă rămas-bun. 

— Continuă să te antrenezi la lovitura aia, Danny. Au rămas 
atâtea jocuri nejucate... 

Matt se gândi foarte serios dacă nu cumva Nick nu e chiar 
cel mai rău tip din lume. Dar cum rămâne cu el şi Julie? 

Matt avea să se întoarcă acasă peste câteva zile, iar peste 
două săptămâni se va întoarce iar la spital, unde va fi la atâtica 
de moarte. Ce se va întâmpla atunci? Dacă Julie va rămâne 
singură — cu adevărat singură? Matt fusese atunci îngrozit de 
ideea lui — Julie şi Nick împreună. Dar, la urma urmei, nu era 
o idee lipsită de noimă... 


2g 


Julie îşi îndesă degetele în urechi şi încercă să citească. Dar 
strigătele şi împuşcăturile unui western spaghetti de la televizor 
îi distrugeau orice concentrare. Închise zgomotos cartea de 
franceză şi se uită la Matt. Acesta stătea întins pe canapea, cu 
braţele încrucişate la piept, şi se uita absent la televizor. 

— Hei, Matt? E atât de frumos afară, spuse ea, peste sunetele 
televizorului. Nu vrei să ne plimbăm puţin? 

Matt nici nu se obosi să se uite în direcţia ei sau pe fereastra 
pe care Julie vedea soarele de primăvară încălzind primele fire 
de iarbă din parcul oraşului. Prin fereastra deschisă ajungeau la 
ei VOCI ŞI râsete. 

— Sau ce zici de o fugă uşoară? Doctorul Zinn zice că e 
O.K., îl încurajă ea. Ba se pare că o să fie chiar binevenită, dacă 
nu treci la maraton. 

Matt ridică din umeri. 

— Mă uit la TV. l 5 

Julie se uită la cowboy-ii de pe ecran, care galopau prin 
Oraşul Anonim din Vestul Sălbatic. Pistoalele săreau din teci, 
praful se ridica până la şaua cailor. La fel cu toate westernurile 
văzute de ea. Matt venise de la spital de două zile, dar nu făcea 
nimic în afară de a sta bătut în cuie în faţa televizorului, indiferent 
de program. Nimic nu părea să-l poată mişca. Dacă ar fi avut 
telecomandă, nu s-ar fi mişcat deloc. 

Julie deschise din nou cartea de franceză. Conjugați fiecare 
verb la forma adecvată de trecut, citi ea. De trecut. Ceva în 

genul Eu și Matt am avut o viaţă a noastră. Odată ca niciodată, 
soțul meu nu era o legumă plantată în fața televizorului. 

Julie suspină. În primele zile de la venirea lui Matt acasă, 
încercase din greu — se uitase împreună cu el la filme vechi, 
susținuse conversațiile — dar degeaba. Îi gătise mâncărurile lui 
favorite, încercase totul. Dar Matt refuza să-i răspundă. Temele 
ei se adunau nefăcute. În plus, avea şi ea nevoie de o viaţă a ei, 
chiar dacă Matt părea să fi renunţat la a lui. 

Îşi ţuguie buzele. 

— Deci, seara asta te duci la muncă? întrebă ea. Tinu pumnii 
strânşi în sinea ei. Doamne, fă să facă ceva, orice, numai să nu 
stea aici şi să dispere. 

Matt nu-şi dezlipi privirea de pe ecran. Cowboy-ii călăreau 
mai departe, iar praful începea să se risipească în oraşul din 
Vestul Sălbatic. 

— Îmi închipui că Cum-îl-cheamă pe care l-au angajat îşi 
face bine treaba şi fără mine. Lasă-l să mai facă şi el un ban. 

Julie simţi cum urcă furia în ea. 

— Nici de asta nu-ţi mai pasă? 

— Doamne, Julie, nu vrei să mă laşi odată în pace? (Matt, 
se vedea pe el, îşi plângea de milă. Niciodată nu-l văzuse Julie 
într-o asemenea stare, înainte de venirea de la spital.) Dacă îţi 
faci griji pentru bani, îi dau voie Dahliei să plătească restul factu- 
rilor. Parcă asta voiai, nu? Ar trebui să te bucuri. Julie deschise 
gura să protesteze, dar Matt i-o tăie. In plus, se va simti şi ea 
bine să-şi cheltuiască | de milioanele cu bieţi oameni pe moarte 
ca mine. 

Julie consideră că asta le-a pus capac la toate. Sări în 
picioare. Era amețită, îşi simţea capul uşor, iar camera se clătina 
cu ea. Simţea în acelaşi timp furie şi greață. Se ţinu cu o mână 
de fotoliu, aşteptând ca senzaţia să-i treacă. Camera redeveni 
fixă, dar greaţa persista, iar prin vene îi pulsa în continuare furia. 

— Cred că am auzit prea multe lucruri pe care nu voiam să 
ie aud, spuse ea furioasă. Dacă te comporți ca unul care o să 
moară, să ştii că curând chiar o să ajungi în starea aceea! Îşi 

înhăţă cartea şi o îndesă în geanta de cărţi, apoi se grăbi spre 
dulapul din faţă, de unde îşi luă geaca din blugi. 

Matt se învârti pe canapea, ca să o vadă mai bine. 

— Unde te duci? 

Julie era la jumătatea drumului spre uşă, dar ceva din glasul 
lui o opri — o nuanţă de rugăminte, puţin jalnică, de parcă ar fi 
fost un băieţel care nu vrea ca părinţii lui să plece de acasă. 
Matt nu voia să recunoască cât de mult are nevoie de ea, dar pe 
de altă parte nici nu voia s-o lase să plece. Fu cuprinsă de o 
nesfârşită simpatie. Dar o respinse îndată. De ce ar sta? Ca să 
se lupte cu decibeli televizorului? Să fie ţinte frustrării şi neferi- 
cirii lui Matt? Să se uite la el cum renunţă la tot ce a însemnat 
vreodată ceva pentru el? 

Se hotări. 

— Mă duc la bibliotecă. Am de lucru. Se răsuci pe călcâie 
şi ieşi din apartament, trântind uşa, spre nefericirea lui Matt. 


Poate că felul în care arătau ei împreună l-a determinat pe 
şeful de sală să-i conducă la cea mai romantică masă din tot 
restaurantul. Mergând până acolo mână în mână cu Nick, la 
locul cu vedere spre lacul Erie, Dahlia gândea că a meritat să 
aştepte atât. 

Işi petrecuse jumătate de după-amiază pregătindu-se pentru 
întâlnire. Intr-un sfârşit, se hotărâse pentru ceva simplu — 
simplu, dar elegant. Avea pe ea o rochie neagră, fără mâneci, 
care i se mula pe trup exact în locurile potrivite. Pentru accentu- 
area ţinutei, purta o pereche de cercei din argint cu pietre de 
turcoaz şi un colier din argint vechi. Le găsise la magazinul de 
obiecte la mâna a doua de sub apartamentul lui Julie şi îşi dăduse 
fără să stea pe gânduri ultimii dolari ca să le cumpere. La urma 
urmei, în seara asta Nick făcea cinste, deci putea să şi le permită. 

Probabil că Nick gândise la fel ca Dahlia. Purta o cămaşă 
crem din bumbac fin şi pantaloni negri din lână, cu nelipsitele 
cizme de cowboy. Şi el adăugase o notă de Sud-Vest ţinutei, cu 
cravată şi ac din argint, primit cadou de la un profesor întâlnit 

cu un an în urmă la săpăturile arheologice din New Mexico. 
Din momentul în care s-au aşezat, nu şi-au mai putut dezlipi 
privirile unul de la altul. 

Lumânări aprinse, faţă de masă albă imaculată, argintărie 
veche, pahare din cristal, totul strălucea. Iar priveliştea era magni- 
fică. La orizont, apa sclipitoare, albăstrie-argintie, se întâlnea 
cu un cer palid. O formaţie de nori, portocalie, incandescentă, 
indica locul în care soarele dispăruse. Apa era punctată de lumi- 
nile micilor vase de pescuit, de luminile tremurătoare ale portului 
şi de lumina roşie a unui far aflat la distanţă. Să fie acesta lacul 
Erie, Ohio? Dahlia ar fi putut jura că s-au translatat cumva în 
Mediterana, în Italia. 

Incercară să dea comanda în italiană, în cinstea lui Michelan- 
gelo şi a Capelei Sixtine. Nick a abandonat primul şi a dat-o pe 
engleză. Dar Dahlia şi-a jurat să nu se lase bătută, fiind de trei ori 
în Italia, cu familia. Angelo, chelnerul, a rugat-o să repete de trei 
ori ŞI, cu sprâncenele arcuite, a lăsat să-i scape un chicotit. Cavaler, 
Nick i-a spus Dahliei că chelnerul nu a râs de ea, ci cu ea. 

— Cel puţin n-am spus chiaroscuro sau impasto, spuse ea. 

In seara asta le era uşor să se bucure unul de celălalt. La fel 
de uşor pe cât le fusese să se certe în trecut. Au vorbit tot timpul 
despre drumul spre restaurant, glumind pe seama maşinii, care 
acum mergea. Din clipa în care se aşezaseră la masă, mâinile li 
se împreunaseră. 

Ochii verzi ai lui Nick erau cu atât mai frumoşi cu cât te 
apropiai de ei. Era valabil pentru tot — pentru unghiurile ascuţite 
ale pomeţilor şi bărbiei, care contrastau cu blândeţea zâmbetului 
lui. Dahlia descoperi şi o aluniță mică, pe partea laterală a 
gâtului, necunoscută ei până atunci. Ştia că în curând avea să o 
sărute. 

Desigur, aveau o grămadă de subiecte de discuţie. Dar ceea 
ce îşi doreau ei era să stea acolo, în căldura restaurantului, privin- 
du-se şi zâmbindu-şi. 

— Signor, signorina, antipasto. (Chelnerul, îmbrăcat elegant 
în alb şi negru, puse felul în faţa lor.) Buon appetito. Poftă bună, 
le spuse, lăsându-i încă uitându-se unul în ochu celuilalt. 


166 Jennifer Baker 


Nici unul dintre ei nu se uită la mâncare. Nick duse la buze 
mâna Dahliei şi o sărută tandru. 

— Hei, şopti Dahlia, ştii, masa asta e mare, distanţa e mare. 
Dar pe partea mea e loc pentru două persoane. 

— Crezi că signor chelnerul n-o să se supere? Dacă-i stricăm 
simetria? spuse Nick. 

— Să încercăm. Dahlia zâmbi. 

Nick să uită iute dacă chelnerul nu-i urmăreşte şi schimbă 
repede locul cu cel de lângă Dahlia. 

— Misiune îndeplinită. Am rămas doar noi doi, în acest 
mic colţ de lume. 

Işi întinse mâna spre faţa ei şi îi mângâie delicat obrazul. 
Dahlia tresări;, Nick atinsese un loc sensibil. Se simţi topindu-se 
sub atingerea lui. Nick se apropie şi mai mult şi îşi lipi buzele 
de fruntea ei, lăsându-le să lunece încetişor pe nas, până în vârf. 
Dahlia își ridică capul şi gurile li se întâlniră. 

Totul era atât de minunat. In sfârşit. Dahlia îşi sorbea 
fericirea, încă nevenindu-i să creadă că aceste buze pasionate 
sunt ale lui Nick, băiatul pe care aproape că-l respinsese în drum, 
în mijlocul Pennsylvaniei. Cu fiecare mângâiere, amintirea 
acelei nopţi reci, nefericite, din acea cameră de motel, cu băiatul 
care o considerase pe Dahlia cea mai mare încrezută şi răsfăţată 
din lume, dispărea în ceaţă. 

— Vărog să mă scuzaţi, spuse chelnerul, dregându-şi vocea. 
Signor, signorina. La pasta. (Puse cele două farfurii aburinde 
cu paste lângă primul fel, neatins.) Vă voi lăsa antipasto pentru 
mai târziu, si? 

— Si, signor. Molto grazie, spuse Dahlia cu un zâmbet uriaş. 

Işi puse palma la faţă, ca să nu vadă chelnerul, şi scoase 
limba la Nick. Amândoi se luptară să nu izbucnească în râs. 

— Mâncarea pare delicioasă, dar mi se pare că am comandat 
prea mult, spuse ea. Ce crezi? Dintr-o dată, nu mai mi-e foame. 

Nick zâmbi. 

— Nici mie. Dar mi se pare că restul va fi delicios. 

Dahlia înclină din cap și-i căzu în braţe. Buzele li se lipiră 
la fel de lacome ca înainte. 


24 


Julie se rostogoli şi întinse somnoroasă mâna. Pipăi locul 
lui Matt. Apoi căută prin tot patul. Nimic. Cealaltă jumătate a 
patului era goală. Deschise ochii şi se sprijini într-un cot. Păturile 
de pe partea lui Matt erau date deoparte, iar acesta nu era nicăieri. 

— Matt? îl strigă Julie, abia reuşind să nu caşte. Nici un 
răspuns. lubitule? 

Se dădu jos din pat şi puse pe ea halatul care era agăţat de 
cuierul de pe uşa dormitorului. Intră în cealaltă cameră, desculță. 

— Matt? Nici acolo nu era nimeni. La naiba! spuse ea cu 
voce tare. 

Matt se furişase afară fără ca măcar s-o trezească. Se uită prin 
Jur după sacul pe care şi-l pregătise Matt pentru spital. Nu mai era.- 
Se uită în dulapul din față. Nu mai era nici casca de motociclist. 

Nici un bileţel, nimic. Julie se învârti prin apartament, dar 
nu descoperi nici măcar un Pa! scris pe undeva. Se mânie. Da, 
sigur, Matt urma să-şi înceapă noul ciclu de chimioterapie astăzi, 
dar putea măcar să-şi ia rămas-bun înainte de plecare. Când 
colo, domnul dispare în ceaţă, de parcă Julie n-ar fi existat. 

Se lăsă pe canapea. Nu se putea linişti. Ticălosul de Matt! 
Ticălosul! Îi făcuse ultimele două săptămâni aproape de nesupor- 
tat, refuzând să răspundă tuturor celor care-l căutaseră. Mâncă- 
ruri speciale, mici cadouri, istorioare la sfârşit de zi — Matt nu 
rezonase la nimic. Îi căutaseră prietenii — Dahlia, Marion, până 
şi Nick, dar Matt nu se deplasa nici până la telefon. 

Într-o după-amiază sosise neinvitat Leon, cu saxofonul, ca 
să-i cânte lui Matt ultima lui piesă la care lucra. Până şi lui i-a 

fost greu. Poate mai puţin decât altora. De la primele sunete 
optimiste care au umplut apartamentul, Matt a părut cu adevărat 
interesat, renunțând pentru o vreme la privirea aceea goală 
îndreptată spre ecranul televizorului. Dar după plecarea lui Leon, 
Matt se închisese şi mai tare în el, de parcă scurta întoarcere în 
lumea celor vii ar fi fost prea dureroasă, o reamintire a ceea ce 
este pe cale să piardă. 

Juli se încruntă. Poate că ar trebui să se bucure că Matt a 
plecat. Ia stai! Bucuroasă? Cum putea să gândească aşa? Matt 
era plin de ace, ca o pernuţă de cusut, umplut cu chimicale 
otrăvitoare, iar ea să se bucure. Fu cuprinsă de un val irezistibil 
de vinovăţie, iar stomacul i se convulsionă. Greaţă, greață incon- 
trolabilă. Incercă s-o împiedice, dar se simţea peste tot, prin 
vintre, prin piept, prin gât. Sări din canapea şi se repezi la baie, 
la timp pentru a sălta capacul toaletei şi a vărsa. 

A rămas acolo, îngenunchiată pe podeaua rece, până a fost 
sigură că s-a terminat. Apoi şi-a şters faţa, a tras apa şi s-a pregătit 
pentru o baie fierbinte. A pus capacul toaletei şi s-a aşezat, 
aşteptând să se umple cada. Era a doua zi la rând când i, se 
întâmpla asta. Să fie din cauza mâniei? A fricii? A nervilor? 
Un fel de influenţă prin simpatie a celor ce se întâmplau cu 
Matt lunile astea? Era încă foarte neliniştită şi avea în gură un 
gust îngrozitor. 

Se ridică — încet, ca să nu provoace încă o şedinţă de 
vărsături — şi îşi luă periuţa şi pasta de dinţi. Tubul era gol, 
plat. Incercă să stoarcă măcar puţină pastă, dar renunţă şi 
deschise dulăpiorul cu medicamente. Acolo trebuia să fie, pe 
undeva, un tub nou de pastă. Ochii îi măturară toate rafturile. 
Pudră, umidificator, tampoane. 

Ingheță. Tampoane. Dumnezeule! De cât timp n-a mai 
avut...? O lună, două luni... cu toată presiunea la care fusese 
supusă de când cu boala lui Matt, uitase să mai țină numărătoa- 
rea. Dar era clar că ciclul era întârziat. Se lăsă descurajată pe 
marginea băii. Oboseala, greața! Nu se putea! Ea şi Matt nu 
mai făcuseră de mult dragoste. Ultima oară fusese în ziua aceea, 

cu două luni şi jumătate în urmă, când Matt se întorsese acasă 
de la cabinetul doctorului Zinn şi îi spusese că are cancer. Îşi 
aminti cum căzuseră unul în braţele celuilalt. Şi cum făcuseră 
dragoste. Disperaţi, pasionaţi — şi fără să folosească vreun 
mijloc anticoncepţional. 

Da, totul avea noimă acum. O noimă cumplită. Soţul ei se 
lupta pentru viaţa proprie, iar ea îi va purta curând copilul! 


Proasto, proasto, proasto, se flagelă Julie. Puse farfurioara 
dreptunghiulară din plastic care conţinea proba ei de urină pe 
marginea băii. Lângă aceasta, aşeză micul stand de hârtie care 
venise cu trusa de testare a gravidităţii. Puse tubul miniatura] 
de test în stand. Cum a putut să fie atât de proastă? Dacă testul 
ieşea pozitiv, ea şi Matt nu aveau pe cine da vina; doar pe ei. 

Se gândi la Matt; probabil se zvârcolea chiar în clipa aceea 
în camera de tratament chimic, sau încerca să-şi revină, slăbit, 
în patul lui. Avea nevoie de fiecare strop de energie doar ca să 
rămână conştient. Nu, nu era drept să i se întâmple acum. Nu 
acum. De ce nu fuseseră mai atenți? 

Intotdeauna fuseseră foarte atenţi cu această problemă. Dar 
în clipele acelea, când îşi dăduseră seama că niciodată nu se 
confruntaseră cu ceva atât de terifiant, de incert, uitaseră. Nu 
avuseseră niciodată timp să se gândească şi la partea finală a 
legământului marital: „până când moartea ne va despărți”. 
Posibilitatea de a se despărți le aprinsese pasiunea cu o 
intensitate căreia nici unul din ei nu-i putuse rezista. Parcă ar fi 
fost cuprinși de o sete de nestăpânit. Nu se putuseră opri nici 
măcar pentru o clipă. 

Acum Julie stătea concentrată asupra instrucţiunilor care 
însoțeau trusa. 

Pasul unu: îndepărtați opritorul de cauciuc de la tubul de 
test. Măreţ! De asta avea ea nevoie. Un proiect ştiinţific acasă. 
Pasul doi: Umpleţi pipeta cu urină până la liniuţa indicatoare. 
Pasul trei: adăugați urină în tubul de test şi amestecați cu 
pulberea din tub, prin agitare laterală uşoară. Pasul patru: 

despachetați indicatorul şi plasați capătul îngust în tub. Veţi 
putea citi rezultatele după cinci minute. 

Cele cinci minute care au urmat au fost cele mai lungi din 
viaţa lui Julie. De-a lungul lor, nu şi-a dezlipit privirea de hârtiuța 
indicatoare. Oare cercul din apropierea fundului o să se facă 
roz? Nu, nu acum, te rog. Te rog, nu-ţi schimba culoarea. Se 
aplecă pentru a vedea mai bine, de la nivelul tubului, dar cea 
mai mare parte a indicatorului era acoperită de micul stand de 
hârtie care susţinea tubul de test. 

Se ridică şi se uită la imaginea ei din oglinda dulăpiorului 
cu medicamente. Nu arăta altfel. Ochi căprui, nas puternic, puţin 
cârn, gură cărnoasă. Poate mai obosită decât de obicei. Dar cine 
n-ar fi fost, după toate prin câte trecuse? 

Sau altceva o făcea să fie atât de epuizată? Se uită mai cu 
luare-aminte în oglindă. Ea şi Matt ar fi trebuit să ştie mai bine 
ce fac. Oricare ar fi fost împrejurările. Dezgustată, se întoarse 
şi se uită la minutarul ceasului. Două minute şi puţin. Trei 
minute. Îşi fixă ochii asupra tubului de test şi înălță încă o rugă 
tăcută. Negativ. Fă să fie negativ. 

Se aşeză pe capacul pus al toaletei. Ea şi Matt, părinți? Nu, 

nu se poate. Ea e o boboacă la colegiu. lar Matt... Gândul o 
îngheță: Matt s-ar putea să nici nu... 
__ Nu! Nu avea voie să gândească în felul acesta. Destul o 
făcea Matt. Matt o să trăiască. lar testul o să iasă negativ. Ridică 
iar fițuica cu instrucțiuni şi studie secțiunea numită „Citiri şi 
rezultate”. Văzu o ilustrație a indicatorului cu trei cercuri: unul 
roz, unul alb, iar la fundul indicatorului unul cu un mic semn de 
întrebare în centru. 

Dacă ați efectuat corect testul, cercul de sus va fi roz, 
spuneau instrucțiunile. Cercul din mijloc va fi alb. CERCUL 
DE JOS VĂ VA INDICA REZULTATUL. Dacă cercul de jos 
este alb şi se potriveşte cu cercul median, atunci rezultatul este 
NEGATIV Dacă ciclul dumneavoastră menstrual a întârziat 
mai mult de două săptămâni, repetaţi testul peste câteva zile. 
Dacă culoarea cercului de jos este roz şi se potriveşte cu 

culoarea cercului de sus, rezultatul este POZITIV Consultaţi 
de urgență doctorul. 

De urgenţă. Adică „imediat”. Julie se uită din nou la ceas. 
Patru minute şi jumătate. Îşi simţea şi ultimul nerv al trupului. 
Peste doar treizeci de secunde o să ştie. Privi secundarul 
făcându-şi turul. Douăzeci şi nouă, douăzeci şi opt... trei, doi, 
unu. Închise o clipă ochii. Inima îi bătea ca un timpan. Inspiră 
adânc aer şi deschise ochii, apoi scoase indicatorul din tubul de 
testare. 

Se uită direct la cercul de la bază. Nu văzu decât roz în fata 
ochilor. Cel mai roz din câte nuanţe de roz văzuse la viaţa ei. 
Inima îi bătea în gâtlej. Nu se poate, e o eroare. Julie se uită din 
nou în instrucțiuni, apoi înapoi la indicatorul pe care-l ţinea cu 
mâini tremurătoare. Roz. Nici o eroare. Roz strălucitor. Julie 
era însărcinată. 

Julie îi descoperi la mesele de studiu de la etaj. Pe amândoi. 
Împreună. Dahlia şi Nick şedeau acolo unde stătuseră ea şi Nick 
Şi îşi povestiseră micile necazuri, la prima lor întâlnire, de la 
începutul anului. Atâta că, în loc să stea la două măsuţe separate, 
Dahlia şi Nick trăseseră două scaune la una singură şi stăteau 
aplecaţi asupra aceleiaşi cărți, cu capetele aproape atingân- 
du-li-se — capul ei blond şi al lui, de culoarea nisipului. Este 
drept că Dahlia o sunase în dimineaţa de după întâlnirea ei cu 
Nick, dornică să relateze fiecare amănunt. Dar era prima oară 
că Julie îi vedea împreună. Era putin straniu. Frumos, dar straniu. 

— Bună, spuse Julie. 

Se uitară amândoi la ea, în acelaşi timp. Pe feţe li se citea o 
stânjeneală fericită. 

— Bună, Julie, îi spuse Dahlia, cu un zâmbet puţin detaşat. 

Julie era bucuroasă pentru ei — arătau atât de frumoşi unul 
lângă altul. Totuşi, era o bucurie îndepărtată. Toată fiinţa lui 
Julie, întregul ei suflet, era focalizat spre înăuntru, spre ceea ce 
se întâmpla înăuntrul ei. O viaţă lua formă acolo, o viaţă pe 
care ea şi Matt o făcuseră chiar în timp ce a lui era amenințată 
să dispară. 

Oare cum arăta în clipa aceea? Era mai mare ca o sămânță? 
Va fi băiat sau fată? Adânc în pântecul lui Julie, creată într-o 
noapte de dragoste, se găsea la începuturile ei o ființă omenească. 
Îşi duse mâinile la abdomen. Da, chiar se întâmpla. Era un 
miracol. Un miracol îngrozitor. 

Zâmbetul visător al Dahliei se topi într-o figură îngrijorată. 

— Julie, te simţi bine? 

— Te doare stomacul? întrebă Nick. 

Julie îşi lăsă mâinile să cadă pe lângă corp. 

— Nu, nu. Nu e asta. 

— Matt! ridică vocea speriat Nick. 

— Nu, nu Matt, spuse repede Julie. Da, e parțial Matt, 
gândi ea. Matt e bine. Sau, cel puţin, aşa cred. (Julie încercă să 
se reculeagă. Respiră de câteva ori. Fata de la măsuţa alăturată 
se întoarse să le ceară să păstreze liniştea.) Băieți şi fete, nu 
vreau să vă deranjez, dar... aş vrea să vorbesc cu Dahlia. Ca 
între fete, adăugă ea repede, înainte ca Nick să se simtă exclus. 

— Cred că noi oricum eram aproape de o pauză de studiu, 
spuse Dahlia. Nu-i aşa? Se uită la Nick. Eram. Noi. In alte 
condiţii, Julie ar fi râs fericită pentru ei. Acum, era bucuroasă 
că sunt aici şi poate să le vorbească. 

— Da, bineînţeles. Ne vedem aici peste câteva minute, da, 
Dahlia? 

Nick o atinse pe Dahlia pe braţ. Se aplecară unul spre celălalt 
şi să sărutară. 

Câteva minute mai târziu, Julie şi Dahlia stăteau aşezate pe 
gazonul Pajiştii Centrale, lângă bibliotecă. Julie rupse un fir de 
iarbă. Sica ochii Dahliei ațintiţi asupra e1, cu un amestec de 
îngrijorare şi curiozitate. Julie se uită la ea. 


Sunt însărcinată, spuse ea. 
Dahlia rămase o clipă fără respiraţie. 
Dumnezeule! Apoi, după un moment: Cu...? Lăsă 
propoziții să plutească incert în aer. 
Dabla! protestă Julie. 
— Da, desigur cu Matt, dădu înapoi Dahlia. Nu m-am gândit 
cu adevâtut Stii tu. Mamă! E intens. Fluieră. 
Julie niimţi cum, fără să vrea, i se formează un zâmbet la 
colţurile pun Işi puse din nou palmele pe abdomen. 
— Du, ewe incredibil. Mai întâi este iubirea... 
— Si u foul.. a fost programat? vru să ştie Dahlia. 


Zâmbetul lui Julie dispăru. 

— Cu Matt în spital? Clătină din cap. Nici nu ştie încă. 

— Dar ai de gând să-i spui, nu? întrebă Dahlia. 

Julie suspină. - 

— A fost atât de deprimat î în ultima vreme... Îmi e şi frică. 

— Poate că o să-i dai un motiv să mai fie şi fericit, sugeră 
Dahlia. Trebuie să recunosti că e ceva uluitor. 

— Da, doar că în ultima vreme Matt s-a purtat aşa cum s-a 
purtat. S-ar putea să se simtă şi mai rău. O să se întrebe, de 
pildă, dacă o să fie în viață când se va naşte. Julie simți cum i se 
pune un nod în gât. Poate că nici nu va fi. 

Dahlia puse mâna pe umărul lui Julie. 

— Şi ce ai de gând să faci? 

Julie dădu nefericită din umeri. 

— Nu ştiu. Mă gândesc că dacă Matt... dacă i se întâmplă 
ceva, cel puţin o să rămân cu ceva de la el. Dar s-ar putea să fie 
prea trist. (Închise ochii. Pleoapele transformară lumina soarelui 
într-o lume portocalie. Apoi îi deschise. Dahlia o privea intens, 
îngrijorată.) Nu, nu ştiu ce să fac. 

— Julie, copilul este pe jumătate al lui, îi aminti blând 
Dahlia. Nu crezi că are dreptul să ştie? 

— Da, bineînţeles că o să-i spun, spuse Julie. Asta în cele 
din urmă. Dar mă gândeam că poate ar trebui să aştept să iasă 
din spital. Acum e la mijlocul tratamentului chimic. Nu sunt 
sigură că o să poată rezista la încă ceva — mai ales la ceva atât 
de uriaş. 

— Poate că o să-l facă bine, spuse Dahlia. O să-i dea ceva 
la care să se gândească, să uite de boală. 

Julie rumegă puţin ideea. 

— Poate. Dar tot înspăimântător este. Adică, să fim părinţi, 
eu şi Matt, mamă şi tată când avem problemele pe care le avem. 

— Julie, mi-ai spus că Matt are nevoie de un motiv pentru 
a lupta din nou, raţionă Dahlia. 

— Are. Urmă un moment de linişte. Soarele încălzea faţa 
lui Julie. 

— Îmi imaginez cât de frumos o să fie un copil al tău şi al 


lui Matt... 

Julie se întrebă cum o să arate. O să aibă ochii profunzi, 
cenușii, ai lui Matt? Figura ei rotundă? O să fie un aventurier, 
ca Matt? Sau un căutător al adevărului, ca ea? 

— Spune-i, Julie, o încurajă Dahlia. Sunt sigură că o'să 
reziste. Nick îmi spune mereu că dacă lui Matt îi place ceva pe 
lumea asta, e o provocare. 

— Cel puţin, aşa era înainte, suspină Julie. 


— Matt? 

Primul lucru văzut de Matt la deschiderea ochilor fu faţa 
lui Julie — ochii mari, căprui, nasul puternic, puţin cârn, buzele 
pline. Descoperind tot mai mult din peisaj, remarcă faptul că 
era îmbrăcată puţin altfel decât pentru o vizită oarecare. Purta 
rochia ei favorită, în stil indian, şi cerceii cei mari din argint. 
Părul negru strălucea, lăsat liber pe umeri. Oare cu ce ocazie? 
Să fi venit doar aşa, pentru orice eventualitate, într-un loc în 
care se murea? 

— Dormeai? Sper că nu te-am trezit, spuse ea. 

— Poftim? Nu, eram pe jumătate treaz. 

— Unde e Danny? 

Matt se uită la patul vecin. Era neatins de azi-dimineaţă. 

— Cred că încă nu s-a întors. A avut necazuri mari azi, la 
chimio. E ceva la care nu răspunde prea bine. Se mai întâmplă. 

— Bietul băiat, spuse ea. 

— O să fie bine, Julie, spuse Matt, lipsit de orice emoție. 
Pur şi simplu nu voia să recunoască gravitatea stării lui Danny. 
Cumva, Matt simţea că dacă se gândeşte la ce poate fi mai rău 
va sta în cale visurilor şi planurilor de viitor ale lui Danny. Era 
o superstiție, dar Matt nu voia să-l jefuiască pe Danny de viaţa 
pe care şi-o dorea atât de mult. E bine, repetă Matt. 

— Sper, spuse Julie. Dar tu? Cum a fost tratamentul azi? 

— La fel. Groaznic. Dureros, murmură Matt. Nu vreau să 
vorbesc despre asta. Vrei să vezi ceva la TV? întrebă el, arătând 
spre ecranul pe care rulau desene animate cu Buggs Bunny. 
Începe curând un film bun cu gangsteri. Ar trebui să... 

— Matt, îl întrerupse Julie. Trebuie să vorbim. 

Dintr-o dată, fața îi deveni serioasă, încruntată, fața pe care 
o lua de fiecare dată când dezaproba atitudinea lui negativă. 
Lui Matt i se păru că urmează încă o predică. . 

— Dacă e despre mine şi cancerul meu, las-o baltă, Julie. 
Nu vreau să vorbesc despre asta. 

Julie se duse la televizor şi-l închise, apoi se întoarse şi se 
aşeză pe patul lui. Matt se simţea prins în cursă. Abia se putea 
mişca, iar ea nu-l mai slăbea. 

— Nu, nu e despre cancerul tău. E vorba de noi, spuse ea, 
cuvintele căzând ca nişte ciocane de plumb. Despre noi toţi. 

Matt se simţi deodată neliniştit. 

— Noi? Noi toţi? Ce vrea să spună cu „noi”? Voia s-o ştear- 
gă? De asta a venit aşa înţolită? Ca să-i spună că-l lasă? Că a 
petrecut destul timp îngrijind un canceros? Ce e cu noi? 

— Matt, mi-e foarte greu să ţi-o spun, mai ales în împreju- 
rările astea. Julie îşi trecu nervoasă degetele prin păr. Nu se 
putea uita în ochii lui Matt. 

— Hai, Julie, zi-mi şi gata, spuse el, pregătit pentru o lovi- 
tură fatală. 

Julie respiră zgomotos. 

— Sunt... însărcinată. 

Matt auzi cuvintele, dar pentru el parcă nu aveau nici o 
semnificație. Cum însărcinată? Imposibil. Doar era bolnav, avea 
cancer. Nu mai făcuseră dragoste de... 

— O să avem un copil, Matt, spuse Julie. 

— Dar, Julie, nu înţeleg. Nu am mai făcut dragoste de luni 
de zile. Ă 

— Aşa-i. De două luni şi jumătate, spuse ea. Îţi aminteşti 
când ai venit acasă de la cabinetul doctorului cu vestea cea rea? 

Matt se gândi la ziua aceea, pas cu pas. Venise acasă pe 
motocicletă, promiţându-şi că o să-i spună lui Julie imediat, 
fără să o fiarbă prea mult. Dar îi fusese imposibil. Îndată ce a 
rostit cuvântul, erau amândoi îmbrăţişaţi cu toată puterea, plân- 
gând. Matt îşi aminti tot restul. Făcuseră dragoste. Chiar acolo, 

pe covorul din sufragerie. Pasionat, de parcă de asta depindeau 
viețile lor. Şi fără să se gândească la altceva. 

— Dumnezeule! 

Se uitară unul la altul cu ochi vinovați. Matt simți cum capul 
1 se umple de un ocean de emotii şi temeri. 

Se lăsă pe spate şi închise ochii. Nu avea nici o noimă. Un 
copil? Acum? Când el se lupta cu cancerul? Când putea să moară 
în câteva luni? Abia de mai avea ceva voinţă să trăiască. Nu, nu 
se putea întâmpla una ca asta. Nu trebuia să se întâmple aşa 
ceva. 

— Matt? şopti încetişor Julie. 

El deschise ochii, dar se uită pe lângă ea. Julie îi luă mâna 
şi îl imploră să-i acorde atenţie. 

— Matt, nu mă respinge. Trebuie să discutăm serios proble- 
ma asta, spuse ea. 

— Ştiu, Julie. Dar ce crezi tu că aş putea simţi? Eu zac 
într-un pat de spital. Ce putem noi face? Deşi nu intenţiona, îi 
vorbea tăios. 

Julie ridică nefericită din umeri. 

— Nu ştiu. Eu am impresia că noi nu putem nici să ne 
ocupăm de noi, cu atât mai puţin de o altă ființă omenească. 

O altă ființă omenească. Matt avu un frison de frică. Julie 
îşi ştergea începutul lacrimilor de la colţul ochilor. 

— Am avut impresia că vrei să scapi de mine, spuse ea,, 
gata să dea drumul lacrimilor. De câte ori vreau să fiu cu tine... 

— Te trimit la plimbare, recunoscu Matt: Pentru că cred că 
nu înţelegi prin ce trec eu. E ca şi cum m-aş gândi că, între 
vizitele la spital, tu trăieşti viaţa ta, în timp ce eu trăiesc tortura 
asta. 

— Dacă numeşti ce trăiesc eu „viața mea”..., oftă lung Julie. 
Mi-am ieşit din minţi. Noaptea intru în pat şi nu eşti tu lângă 
mine, sănătos şi fericit şi mă simt golită cu totul. Mă trezesc în 
miez de noapte şi plâng. 

— ȘI apoi vii în vizită la mine şi eu mă port de parcă nu 
te-aş mai vrea. 

Julie înclină din cap. 

Matt fu cuprins de durere şi de un sentiment de vinovăţie. 
Julie fusese răbdătoare tot timpul bolii lui Matt. Ea fusese lângă 
el, la bine şi la rău. Când o respinsese, ea făcuse totul ca să-i 
arate că încă este cu el. Chiar şi când Matt o umilise, dându-și 
frâu nervilor în faţa lui Nick, la film, sau când Dahlia le 
împrumutase banii, iar el se purtase de parcă Julie fusese cea 
care greşise cu ceva. Toate astea îl loviră dintr-o dată. Da, merita 
mult mai mult decât ceea ce îi oferise el. 

— Jules, îmi pare rău, te-am tratat rău, spuse Matt, luându-i 
mâna. Pe bune. Te rog să mă laşi să-ți explic. 

— Nu trebuie să-mi explici, Matt. Cred că ştiu cât de înfrico- 
şat ai fost. Dar ştii ce? E destul să-mi spui Jules. Ţinându-l de 
mână în continuare, Julie se aşeză pe marginea patului. Nu mi-ai 
mai spus aşa de foarte mult timp. 

Matt o trâse mai aproape. Julie îşi lăsă capul pe pieptul lui. 

— Mi-e frică, Matt. Julie dădu drumul lacrimilor atâta vreme 
ținute în frâu, în timp ce mângâia omoplaţii lui Matt. 

Matt nu-şi putu reţine nici el propriul torent de lacrimi. O 
trase strâns la piept, închizând ochii. In jurul lor, frica se materia- 
lizase şi îi înfăşura... 


Mână în mână, îşi lipiră nasurile de peretele din sticlă al 
camerei pline de nou-născuţi. Julie trecu în revistă întreaga 
cameră, simțind o bucurie şi o surprindere plăcută la vederea 
micilor creaturi încruntate, împachetate în micile lor rezerve. 
Fiecare copil avea o mică brățară la încheietura mâinii Și un 
carton la pătuc, cu numele, ziua naşterii, înălțimea şi greutatea. 

Julie o descoperi pe Samantha, o fetiță micuță, rozalie, cu 
un singur smoc de păr blond, cu ochii închişi strâns, dormind 
liniştită. Julie simţi minunea vieţii în existenţa acestui copil de 
O Zi. 

Matt o bătu pe umăr. 

— L-ai văzut pe Matthew? Ne zâmbeşte. 

— Nu-ţi vine să te strecori acolo şi să-i săruţi pe toţi? 

— Categoric. Julie simți mâna lui Matt atingându-i uşor 
abdomenul. 

— Puțin mai jos, spuse ea. Da, chiar acolo. Era minunat să 
simtă mâna lui Matt pe locul în care creştea copilul. 

— Intr-o zi, curând, o să fie mica noastră Samantha — sau 
Andrew, şopti Matt, la fel de uluit pe cât era și Julie. 

— Atunci, vrei să devii tată, spuse Julie; în aşteptarea 
răspunsului, îi era frică şi să respire. 

Urmă o pauză lungă. 

— Da, vreau. Mai mult decât orice altceva. Doar mi-e puţin 
încă... Ştii ce? N-o să mă mai gândesc la frică, spuse Matt. 
Julie auzi în glasul lui ceva ce nu mai auzise de mult. Era 
răspunsul la provocare. Voința de a trăi, spuse Matt. Asta mi-a 
lipsit până acum. 

— Şi 1at-o, chiar în faţa ochilor tăi, spuse Julie. Oare să 
rămâi în familia noastră nu poate da prilejul acestei voințe de 
viață? 

Matt încuviință. 

— Ba da, este. Îi mângâie din nou abdomenul. Da, eşti tu 
cea veche. Doar putin mai dolofană. Îngenunche şi sărută locul. 

Aceste săruturi blânde constituiau răspunsurile la întrebările 
lui Julie. Da, aveau să fie o familie. Julie simți un val imens 
care vine şi spală toate temerile şi toată nefericirea ultimelor 
luni. Se întorceau visurile şi gândurile pentru ziua de mâine. 

— Te iubesc, Matt. 

— Te iubesc şi eu, Julie. O mai sărută o dată. Şi te iubesc şi 
pe tine... Hei, lui ce nume îi dăm, Jules? 

— Vrei să spui ei. Matt se uită surprins la ea, apoi izbucniră 
amândoi în râs. Ce bine era să râzi iar în doi! În sfârşit, viaţa era 
din nou frumoasă. 

Dar chiar în râsul lor şi în îmbrăţişarea tandră care a urmat 
Julie ştia că ea şi Matt încă au de dus o bătălie grea cu cancerul 
— şi ştia că şi Matt este perfect conştient de acest lucru. Dar, 
după atâtea zile de disperare, erau amândoi bucuroşi să se simtă 
în viaţă. Bucuroşi şi plini de noua viaţă. 

Ora de curs era aproape terminată. Julie închise caietul de 
jurnalistică şi puse capacul la stilou. 

— Pentru ora următoare, aş dori să vă concentrați asupra 
ideii că fiecare ziar are personalitatea lui. Pentru pregătire, aş 
dori o analiză a aceluiaşi eveniment tratat din trei puncte de 
vedere diferite, în trei ziare diferite, la alegerea dumneavoastră, 
încheie profesorul Copeland. 

— Cât de lung? întrebă cineva din spatele clasei. 

Profesorul Copeland se uită la împricinat parcă să-l bage în 
pământ. 

— Cât va fi necesar. (Clătină din cap.) Aveţi alte întrebări? 
Bine. A, da. Domnişoara Miller, aş dori să vă vorbesc puţin 
după oră. 

Julie îngheţă, pe jumătate ridicată de pe scaun. Ea? De ce? 
Ce a mai făcut de data asta? Profesorul Copeland fusese dur cu 
ea încă de la prima oră a primului semestru, dar avusese impresia 
că acum se descurcă bine. | 

John Graham îi aruncă lui Julie o privire întrebătoare peste 
interval. Ea îi răspunse ridicând din umeri. „Baftă”, îi spuse el 
pe buze. 

Julie îşi băgă în geantă caietul şi stiloul şi puse pe umăr 
geanta. Inima îi bătea tare. Se apropie de profesorul Copeland. 
Julie văzu pe catedra acestuia toate articolele despre rahatul de 
câine. Deasupra era chiar al ei. 

Profesorul Copeland aşteptă până ce ultimul student plecă. 
Julie rămase acolo, cu pulsul în creştere. 

— Foarte bună lucrare, spuse el, punând mâna pe stiva de 
hârtii. | 

— Adevărat? Julie era pregătită pentru o beşteleală, aşa că 
lauda o luă pe neaşteptate. 

— Echilibrată, informativă, şi totuşi amuzantă, adăugă el. 

Îi plăcea. Profesorul cel rău, Copeland, î îi spunea că îi plăcuse 
articolul ei despre căţei. Julie îşi permise un zâmbet discret. 

— Vă mulţumesc, domnule. 

— Cu plăcere, Julie. Ştiu că a fost o temă jenantă. Dar un 
ziarist trebuie să fie pregătit să scrie practic despre orice, spuse 
el, cu faţa tăiată de un zâmbet. Zâmbet? Copeland? Acum, sunt 
impresionat şi de faptul că ai predat mica temă, în ciuda bolii 
soţului tău. 

Julie se arătă mai mult decât surprinsă. 

— Ştiţi despre el? 

Profesorul Copeland fusese întotdeauna foarte formal şi 
distant. Julie nu avusese idee nici dacă profesorul ei ştie că este 
măritată. 

— Da, şi cred că ai tratat subiectul cu o adevărată mână de 
profesionist, spuse el. Deci, cum se simte soţul tău, domnişoară 
Miller? 

— Încă luptă. Dar este foarte optimist. Asta e important, 
spuse Julie. 

Se gândi la schimbarea de atitudine a lui Matt de când cu 
vestea despre copil şi se simţi din nou fericită. Instantaneu, duse 
mâna la abdomen. 

— Da, iată un lucru bun, spuse profesorul Copeland. Acum, 
să trecem la subiect. 

Julie simţi cum i se întoarce nervozitatea. Deci, profesorul 
Copeland n-a oprit-o nici ca să-i laude lucrarea, nici ca să o 
întrebe despre Matt. 

— Da, domnule? 

— Domnişoară Miller, în fiecare an sunt rugat să recomand 
un student pentru o slujbă de vară la Register, ziarul din Madison. 

Lui Julie îi sări inima din loc. O slujbă la un ziar adevărat? 
Oare profesorul îi spunea ceea ce credea ea că spunea? 

— Sunt mulţumit de progresele tale la cursul meu, spuse 
el. Cred că vei putea învăţa foarte multe lucruri la Register. Te 
rog să-mi ierți expresia, dar lucrarea ta despre legea cu rahatul 
de câine mi se pare mult mai interesantă decât rahaturile pe 
care le publică ei acolo, adăugă el muşcător. 

Râsul lui Julie era amestecat cu uluială. 

— Vreț să-mi spuneți că îmi oferiţi o slujbă, domnule? 

— Nu, nu sunt în măsură să îți ofer o slujbă, spuse el. Dar 
doresc să te recomand. Trebuie să înţelegi, totuşi, că unele din 
reportajele pe care le vei face s-ar putea să nu fie interesante 
nici cât această ultimă temă. Profesorul atinse stiva de lucrări. 

— Domnule, să ştiţi că mi-a plăcut să mă documentez pentru 
articolul acesta — am întâlnit oameni din Madison şi am vorbit 
cu el. 

Profesorul Copeland încuviinţă serios. 

— Da, văd că recomand pe cine trebuie. 

— Chiar mă întrebam ce voi face la vară. Mai ales cu copilul 
pe drum, se gândi ea. 

— Trebuie să întelegeti că recomandarea nu este de nevoie, 
ci pe merit. 

Oh! Oare era vorba de muncă voluntară la Register? Julie 
fu dezamăgită. În acest caz, nu-şi putea permite s-o accepte. 
Mai aveau de plătit datoria la Dahlia, apoi împrumutul studen- 
tesc, facturile medicale, iar curând vor avea încă o gură de hrănit. 
Julie fu dintr-o dată izbită de imensele răspunderi care o aşteptau. 

— Desigur, există şi un salariu, spuse profesorul. 

Julie lăsă să-i scape discret un oftat de uşurare. 

— Dar, domnişoară Miller, trebuie să subliniez încă o dată 
că te-am ales pentru că eşti un talent care promite. Nu a fost o 
necesitate bazată pe nevoi. 

— Da, domnule. Lui Julie nu-i venea să creadă: atâtea laude, 
din partea profesorului Copeland! Mulţumesc, domnule. 

— Cu plăcere, spuse el. Deci, să înţeleg că te interesează? 

Să scrii la ziar, în loc să serveşti legume? Păi asta visa să 
ajungă să facă odată şi odată! 

— Absolut! spuse Julie. 
— Bun. Mi-am închipuit că o să te intereseze, domnişoară, 
pardon, Ms. Miller. 


Camera de reanimare era exact cum şi-o amintea Matt. O 
grămadă de surori, o grămadă de maşini care piuiau şi clipeau 
şi o grămadă de oameni care sufereau. Singura diferenţă în seara 
asta era că Matt nu mai era pacient, ci vizitator. Stătea într-un 
scaun, lângă patul lui Danny, incapabil să-şi ia ochii de la micul 
lui prieten. Matt avea în mână un pachet de cartoane cu jucători 
de base-ball. Le adusese din camera lor, în speranţa că Danny 
va fi treaz. 

Danny arăta straniu de liniștit, întins acolo, cu ochii închişi 
lumii. Tăcut şi complet liniştit — un copil mititel, în mijlocul a 
tone şi tone de maşinării metalice de înaltă tehnicitate, pungi 
cu perfuzii şi tuburi din plastic. Matt se rugă pentru el să deschidă 
ochii şi să se alăture iarăşi lumii. Dar Danny era în comă. Acum 
ducea ceea ce ar fi putut fi bătălia lui finală. 

Veni o soră cu o mască verde, care-i verifică semnele vitale. 
În ultimele douăsprezece ore, făcuse lucrul acesta la fiecare 
cincisprezece minute. Danny stătea întins acolo, indiferent la 
toate. Viu, dar abia trăind. Dacă n-ar fi fost aparatul de respirat 
artificial, care să-i forțeze intrarea aerului în plămâni, ar fi trecut 
deja pragul morţii. Scriind ceva în foaia de pe planşetă, sora 
surprinse privirea lui Matt şi clătină tristă din cap. 

— Nici măcar un miracol, spuse ea. 

Cam cu o oră în urmă, Matt auzise că părinţii lui Danny 
sunt pe drum. Matt înghiţi cu greu nodul, ştiind că acesta ar 
putea fi ultimul drum de două ore pe care-l vor face cei doi 
către spital. Îi întâlnise pe părinții lui Danny doar o dată, dar 
ştia cât de mult înseamnă el pentru ei. Îşi petrecuseră ultimii 
ani ducându-l pe Danny prin toată ţara, pe la toți specialiştii în- 
cancer. Curând, lupta lor se va încheia. 

Dar cum rămâne cu echipa din Chicago? se întrebă Matt. 
Îi arătase lui Danny cum se aruncă cu efect. Lovituri adevărate. 

Visurile şi speranţele băieţelului deveniseră şi ale lui Matt. Ajun- 
sese şi el să creadă în aceste visuri. 

Dacă vreodată a existat un luptător adevărat, atunci acesta 
a fost Danny. Avusese în el mai multă viaţă, de zece ori mai 
multă decât restul pacienţilor din pavilion. Dar acum? 

Matt pufăi supărat. Danny merita să trăiască mai mult decât 
oricine. De ce? De ce Danny şi nu eu? gândi el, aproape cu 
vinovăţie. Dar se opri. Nu aşa trebuia să gândească. Nu, eu nu! 

îşi jură el. | 

Privindu-l pe Danny acum, cu firul de viaţa ce-i mai rămă- 
sese, se simțea deja mai gol. Dar Matt avea şi alte motive să 
rămână în viață. Avea o viată încă plină. Pentru el, Julie însemna 
o lume întreagă. lar acum, era pe drum şi un copil. Avea în fată 
“întreaga aventură a vieţii. Avea o familie care avea nevoie de 
el. Şi pe Danny. Matt trebuia să supravieţuiască pentru Danny. 
Danny i-ar fi spus să continue lupta. 

Simţise că trebuie să-şi ia rămas-bun. Să spună ceva, orice. 
Dar acum, i se părea că e prea târziu. Erau prea puţine şanse ca 
Danny să se mai trezească. 

— Hei, Danny, mă auzi, prietene? spuse el tare. Nici o 
mişcare. E în regulă, stai liniştit. Ai nevoie de odihnă. Hei, ţi-am 
spus vestea cea mare? Eu şi Julie. Da, ai ghicit. O să avem un 
copil. Incredibil, ce zici? Julie îmi tot spune că o să fie o fetiță, 
dar sunt sigur că o să fie băiețel. Ştii, dacă n-ai nimic împotrivă, 
aş vrea să-l înveţi nişte şmecherii la aruncări, ce zici? 

Matt nu mai încerca să-şi reţină lacrimile. Stătea acolo, 
privindu-l pe Danny, înghițindu-şi lacrimile sărate. 

— N-ai terminat cartea aia despre campionatele mondiale. 
Am văzut că ai ajuns abia la '56. Domnule, ce an a fost! Ai 
auzit de Don Larsen? Era aruncător, ca tine, Danny. Avea o 
aruncare bunicică, nu foarte grozavă. De fapt, Larsen ăsta era 
cam ca tine sau ca mine. Dar în finala din '56 a fost ziua lui. A 
fost o lovitură! Cred că cea mai bună zi avută vreodată de cineva 
în base-ball. A lovit douăzeci şi şapte de tipi şi a înscris. N-au 
` interceptat nici măcar o minge! Singura serie perfectă din finale 

a făcut-o acest Larsen. Cred că a fost ceva foarte important, 
pentru că tatăl meu îmi vorbea despre asta de parcă ar fi fost o 
chestie mai tare ca aselenizarea. 

Matt se întrebă dacă ajunge ceva până la Danny. O clipă, i 
s-a părut că Danny zâmbeşte. Poate l-a auzit. 

— Era un tip obişnuit, Danny. Un tip obişnuit, ca mine şi 
ca tine. Dar a avut parte de ziua lui. 

Matt se opri. Se uită încă o dată la Danny. Faţă de copil, 
calmă. Matt luă cartoanele şi i le strecură sub pătură, punân- 
du-i-le în mână. 

— Pentru tine şi pentru mine, Danny. Să avem şi noi zilele 
noastre. 


27 


Julie îşi băgă capul pe uşa camerei de spital a lui Matt. 
Acesta se uita la patul gol al lui Danny, cu o privire înghețată. 

— Hei, spuse ea încet. 

Matt se întoarse. 

— Julie. Bună. Reuşi să-i zâmbească. 

Julie se aşeză pe patul lui şi se aplecă, lipindu-şi buzele de 
ale lui. Matt îi răspunse la sărut uşor, rapid, un sărut de calibru 
mic. Apoi braţele lui se înfăşurară în jurul ei şi o sărută din nou, . 
lung, cu buzele umede şi iscoditoare. Julie fu surprinsă de 
puterea cu care o strângea. 

— Mmm, ăsta da, medicament, murmură el, sărutând-o din 
nou. Mă simt atât de singur aici. 

Se separară. Julie se uită şi ea la patul lui Danny. Peretele 
de deasupra acestuia arăta pustiu fără steagul echipei din 
Chicago. Zece ani şi se ducea. Până şi scurta viaţă a lui Mary 
Beth fusese mai lungă. 

— Sora Rodriguez spune că diseară o să vină aici altcineva, 
spuse Matt, urmărind privirea lui Julie. S-a dus. Ieri era aici, iar 
acum. Râse scurt, aspru. Îmi amintesc că Danny mi-a spus că 
înaintea mea, în patul ăsta era alt tip. L-am întrebat ce s-a 
întâmplat cu el. A ridicat din umeri şi a schimbat subiectul. 
Cineva înaintea mea, şi înaintea lui şi după el... 

Julie îngheță. Ultimul lucru de care avea nevoie Matt era 
încă un motiv de deprimare — să fie atât de deprimat încât să 
nu mai vrea să lupte. 

— Danny a fost un puşti pe cinste, continuă Matt. Dar nu 
este necesar ca şi eu să fiu printre cei nenorocoşi. Cred că eu 
am cel mai important motiv din lume să mă fac bine. Două, 
chiar. Puse mâna pe abdomenul lui Julie. Cum e copilul? 

Julie se simţi fericită; se înşelase. 

— Copilul o să fie frumos. Mă duc la doctor poimâine. 
Îndată ce spune că totul va fi bine, le spun părinţilor noştri, de 
acord? 

— Categoric. Cred că o să le facă plăcere să le dăm şi o 
veste bună, aşa, ca o variaţie. Matt râse, clătinând din cap. 
Bunicu' Fast Lane. Da, puiule, bunicul a fost pe vremuri un 
celebru pilot de curse! În ciuda feţei trase şi slăbite a lui Matt, 
în ciuda smocurilor răzlețe de pe capul lui, arăta ca vechiul Matt. 
Ochii adânci, cenuşii, străluceau, iar pe buzele lui pline se putea 
citi nerăbdarea luptătorului. Da, Dahlia avusese dreptate. Lui 
Matt îi plăcea să ştie că are cu ce lupta. Și îi plăcea să învingă 
— de la munţi înalți până la Club Night şi la boala din el. 

— Iar celălalt pui mic al meu? întrebă el. 

— Şi ea face bine. Mai am greţuri dimineaţa, dar, fiindcă 
ştiu care e cauza, nu-mi pasă prea tare, spuse Julie. A, să nu uit 
— n-o să-ţi vină să crezi — Copeland vrea pe bune să mă reco- 
mande pentru o slujbă la Register.” 

— Profesorul Copeland? Pe bune? O slujbă adevărată? 

Julie înclină din cap. 

— Da. l-a plăcut mult articolul. O să-l trimită, împreună cu 
alte teme, la Register, cu recomandarea lui. Treaba asta se face 
ca să capeţi experienţă, dar dacă mă angajează îmi dau şi bani! 

— Fantastic! lar peste nişte ani, când vei fi o celebră ziaristă 
şi o să ți se ia ție un interviu, o să spui că ţi-ai început cariera cu 
nu ştiu ce de câine... 

— Matt! i-o tăie Julie, râzând. Oricum, încă nu am slujba. 
Dar nu recomandă decât un student, aşa că am şanse mari. 

— Sunt sigur că ai, spuse Matt. Trebuie să luăm nişte haine 
de viitoare mămică aşa, ca de profesionist al ştirilor. 

Julie râse fericită. 

„— Fii liniştit, deja s-a gândit cineva. Cred că Dahlia vrea 
să-mi cumpere toate articolele legate de bebeluşi din magazinul 
tatălui ei. 

— Aşteaptă Jos? întrebă Matt. 

Julie înclină din cap. 

— Cu Nick. Parcă s-au hotărât să recupereze tot timpul cât 
n-au fost împreună şi nu s-au iubit. Chiar l-a lăsat să-i conducă 
BMW-ul până aici. 

— Iubire proaspătă, glumi Matt. 

Julie râse. 

— Mi-au spus că ne lasă puţin singuri, după care vin să te . 
salute. Asta dacă vor putea să-şi dezlipească măcar 0... A, iată-l 
pe doctorul Zinn! se întrerupse ea, văzându-l pe tânărul doctor 
cu barbă intrând în cameră, cu nelipsita lui planşetă. 

Matt îi făcu un semn larg cu mâna. 

— Bună ziua. Vedeţi, chiar şi în pat, pot să am grijă de 
mine, anunţă el cu un zâmbet. 

* — Bună ziua tuturor, spuse doctorul Zinn. (Veni zâmbind 
la marginea patului lui Matt şi îi întinse planşeta.) Am vrut să 
vezi asta, Matt. Şi tu, Julie. 

Matt luă planşeta, iar Julie se uită la ea peste umărul lui. 
Pagina de deasupra avea o coloană de denumiri lungi, parcă 
greceşti, pe care Julie nu le putea nici măcar pronunţa, nicicum 
să le înţeleagă: Fritrocite, leucocite, platelete, mitoză... Lângă 
acestea, un ametitor şir de numere şi litere scrise de mână. Julie 
nu avea nici O idee ce ar putea însemna. 

Se uită la Matt. Acesta ridică şi el din umeri şi din sprâncene. 

— Sună foarte oficial, îi spuse el doctorului Zinn. Vreti 
să-mi traduceţi şi mie? 

— Simplu, înseamnă următorul lucru: cancerul tău este în 
resorbţie, anunţă acesta cu un zâmbet larg. 

O clipă, Julie şi Matt rămaseră complet tăcuţi. Julie auzise 
cuvintele doctorului, dar încă nu le interiorizase. Se uită pe 
planşetă şi trecu iar în revistă coloanele. Unde scria că Matt e 
mai bine? 

— Julie, crede-mă, spuse doctorul Zinn. Matt o să se facă 
bine. 

Faţa lui Matt fu tăiată în două de un zâmbet uriaş. 

— Da! strigă el, ridicând un pumn victorios în aer. Ştiam eu! 

Inima lui Julie bătea necontrolată. Simti o bucurie sălbatică, 
ameţitoare. Bătu din palme ca un copil fericit. Matt o să se facă 
bine! Se simţi dintr-o dată uşurată de piatra de moară a fricii şi 
grijii din ultimele luni. 

Matt se ridică. 

— Atunci, pot să plec de aici? Pot să merg acasă? Se simţea 
în glasul lui nerăbdarea. 

= — Hei, nu fi atât de grăbit! Mi-e teamă că mai ai nevoie de 
ceva chimio... 

Julie văzu panica de pe faţa lui Matt. 

— ... timp de cel mult două luni. Cel mult, repetă doctorul 
Zinn. Atâta va fi necesar ca să se şteargă de tot cancerul. 

— Încă două luni. Şi sunt vindecat. Cred că pot să suport, 
spuse Matt. Julie văzu că zâmbetul îi revenise. Jules, ai auzit? 
Două luni şi sunt vindecat! 

Julie îşi şterse o lacrimă de fericire. 

— Vă mulţumesc, domnule doctor, spuse ea. Sunt foarte 
fericită. j 

— Tocmai mi-a trecut prin cap o idee, spuse acesta. Oamenii 
ca voi doi îmi amintesc de ce n-aş alege în ruptul capului altă 
meserie. 

Matt îi întinse mâna doctorului. 

— Sunteţi cel mai bun, spuse el. Fără dumneavoastră n-aş 

“Fi putut răzbi. Vă mulțumesc foarte mult. 

Două luni, gândi Julie. Acum este începutul lui aprilie. Mai, 
iunie. La începutul lui iunie, totul o să fie o amintire. Ea o să 
termine primul an de colegiu. O să înceapă să se vadă şi că o să 
fie mămică. Poate că o să şi simtă bebeluşul înăuntrul ei. Poate 
o să aibă şi prima ei slujbă adevărată. lar ea şi Matt vor avea în 
faţă o vară întreagă. O vară şi apoi o familie, şi o întreagă viață 
în faţă! 

Îndată ce doctorul Zinn a părăsit camera, Julie era în braţele 
lui Matt. Se uitară unul în ochii celuilalt şi nu avură nevoie de 
nici un cuvânt. El îi luă faţa în palme şi îi sărută pleoapele. Ea îi 
simţi aroma trupului şi căldura pielii lui lipite de a ei. Rămaseră 
aşa o clipă, parcă pentru a imortaliza momentul. 

Gurile li se întâlniră. Un sărut tandru, pe îndelete; aveau tot 
timpul din lume. 


